
O  PROBLEMĂ  DUHOVNICEASCĂ  DE 
MARE  ACTUALITATE  ŞI  IMPORTANŢĂ 

de  UN  PROTOPOP  BĂTRÂN 

Precum  sunt  preoţii  chemaţi  an  de  an  să  activeze  pe 
diferite  terenuri  ale  vieţii,  tot  aşa  se  simte  trebuinţa  să  fie 
chemaţi  şi  îndemnaţi  a-şi  împlini  mai  ales  obligaţiile  ce  le 
au  ca  Iiturghisitori  şi  slujitori  ai  sfintelor  altare. 

Deîa  fiecare  preot  se  cere  să  aibă  un  grad  mai  înalt 
de  moralitate  decât  ceilalţi  oameni.  De  aceea  el  trebuie  să 
tindă  în  viaţa  lui  spre  tot  mai  multă  perfecţionare,  făcând 
totul  ca  să  se  ridice  şi  să  se  menţină  pe  un  pedestal  de 
sfinţenie.  Această  moralitate  superioară  —  sfinţenia  vieţii 
sale  —  este  necesară  atât  pentru  a-şi  mântui  propriul  său  su¬ 
flet,  cât  şi  pentru  a  putea  săvârşi  cu  vrednicie  şi  cu  sfinţenie 
lucrările  cele  sfinte ;  şi  e  necesară  şi  pentru  aceea,  că  având 
o  astfel  de  moralitate  şi  o  pronunţată  dragoste  către  rugăciune, 
va  putea  influinţa  şi  asupra  credincioşilor,  atrăgându-i  Ia 
cercetarea  sfintei  biserici  şi  împrietinindu-i  şi  pe  ei  cu  ru¬ 
găciunea,  întărindu-Ie  evlavia  şi  ridicându-le  moralul.  Fără 
a  avea  această  autoritate  a  unei  moralităţi  superioare  şi  a 
unei  vieţi  evlavioase,  atât  lucrările  sfinte  cât  şi  celelalte 
activităţi  ale  preotului  vor  trece  fără  a  influinţa.  E  inconte¬ 
stabil  că  viaţa  preotului  în  tot  locul  şl  în  toată  vremea  trebuie 
deci  să  radieze  tăria  credinţei  şl  a  sfinţeniei  sale  şi  a 
dragostei  către  rugăciune.  La  o  astfel  de  viaţă  cu  darul  cel 
de  sus  poate  ajunge  preotul,  care  se  îndeletniceşte  a  face 
rugăciuni  în  fiecare  zi  peniru  sine,  în  afară  de  cele  din 
serviciile  divine  pe  cari  Ie  săvârşeşte  în  biserică,  iar  pentru 

cele  din  biserica  şi  mai  ales  pentru  săvârşirea  sfintei  litur¬ 
ghii,  totdeauna  se  va  pregăti,  împlinind  „pravila",  adecă 
rugăciunile  rânduite. 

Cartea  de  rugăciuni  pentru  preot  este  Ciaslovul  cu 
rânduielile  cuprinse  într’ânsul :  Vecernie,  Utrenie,  Ciasurile, 
Pavecernilele,  Polunoşniţele,  rugăciunile  Cuminecării,  rugă¬ 
ciunile  spre  somn  şi  rugăciunile  de  dimineaţa.  Altă  carte 
de  rugăciuni  este  Acatistierul  cu  Acatistele,  Paraclisele, 
canoanele  diferitelor  sărbători  şi  sfinţi.  Ciaslovul  cel  mare, 
fireşte  e  mai  bogat  şi  cuprinde  toate  canoanele  şi  acatistele 
de  cari  va  fi  vorba  mai  jos. 

Cari  sunt  rugăciunile,  prin  cari  preotul  are  să  se  pre¬ 
gătească  pentru  slujirea  sfintei  liturghii,  găsim  îndrumări 
precise  în  următoarele  locuri: 

1.  In  Liturghierele  dela  Bucureşti.  Citez  aici  Liturghierui 
din  1895.  La  pagina  396:  Povăţuire  cum  are  preotul  a  se 
găti  spre  lucrarea  celor  sfinte  etc.  Enumerându-se  alte  pre¬ 
gătiri,  la  pagina  405  găsim:  „Preotul  este  dator  să  săvâr¬ 
şească  seara  Vesperina  (sau  s’o  asculte),  seara  să  citească 
Pavecerniţa  şi  rugăciunea  spre  somn,  canoanele  cele  obiş¬ 
nuite  luişi,  precum  Acatistul  Stăpânei  noastre  Născătoare  de 
Dumnezeu,  sau  a  Domnului  nostru  Isus  Hristos,  sau  al  altor 
sfinţi  ai  săptămânii  şi  al  îngerului  păzitor  şi  Polunoşniţa. 
Dimineaţa,  sfârşind  Utrenia,  să  citească  rânduiala  Ciasurilor 
1,  3,  6,  9.  Dacă  preotul,  pravila  bisericii  ce  s’a  zis  mai 
sus,  din  bună  voie,  din  lene,  sau  din  nepurtarea  de  grije,  o 
va  lăsa  cu  totul,  sau  numai  parte  dintr’ânsa,  de  moarte  va 
greşi.  De  va  fi  silit  să-şi  lase  pravila,  zăbovindu-se  în  lu¬ 
crări  sufleteşti,  nu  va  greşi;  numai  după  sfânta  Liturghie, 
toate  cele  lăsate  să  se  împlinească,  dar  rugăciunile  împăr¬ 
tăşirii  negreşit  să  le  citească  înainte  de  Liturghie. 

La  pagina  445  se  află  îndrumările:  In  fiecare  zi  din 
săptămână,  cari  canoane  şi  paraclise  să  le  citească  preotul 
şi  cei  cari  voiesc  a  se  împărtăşi  cu  sf.  Cuminecătură. 

2.  In  Liturgica  de  T.  Tarnavschi,  la  pagina  462  citim: 
Preotul  pentru  Liturghie  trebue  să  se  prepare  cu  isprăvirea 
sau  ascultarea  celor  şapte  laude  dumnezeeşti  prescrise  de 
biserică.  Aşişderea  să  citească,  sau  să  asculte  canoanele 
prescrise,  rugăciunile  spre  somn  şi  de  dimineaţa  şi  rându¬ 
iala  împărtăşirii. 

3.  In  ritualul  bisericii  ort.  rom.  a  lui  M.  Dracinschi, 
prelegeri  ţinute  elevilor  dela  facultatea  teologică  din  Cer¬ 
năuţi  la  15  pag.  citim :  După  Vecernie  preotul  merge  acasă, 
unde  citeşte  Pavecerniţa  cu  aşa  numita  Pravilă,  sau  pregă¬ 
tirea  pentru  plinirea  sfintei  Liturghii. 

La  pagina  154 :  înainte  de  ce  are  preotul  să  plinească 
sf.  Liturghie,  are  să  se  pregătească  în  mod  cuviincios  pentru 
actul  proaducerii  sfintei  Jertfe.  Plinind  Sărânda,  adaugă  la 
rânduiala  aceasta  încă  şi  Noptânda  mică,  cu  citirea  canoa¬ 
nelor  rânduite  de  zi,  sau  aşa  numita  Pravilă. 

In  celece  urmează  se  enumără  canoanele,  paraclisele 
şi  acatistele  pe  care  are  să  le  citească  seara  în  fiecare  zi 
a  săptămânii,  precum  şi  citirile  pe  cari  are  să  Ie  facă 
dimineaţa. 

Aceste  instrucţiuni  sunt  întocmai  cu  cele  din  Ciaslovul 
mare  la  pagina  658. 

4.  In  tipiconul  spiritualului  Gavriil  Teleagă  dela  facul¬ 
tatea  teologică  din  Cernăuţi,  în  partea  II,  la  pagina  54  citim : 
Preotul  se  pregăteşte  prin  rugăciune  pentru  servirea  sfintei 
Liturghii,  citind  canonul  prescris  de  pregătire.  O  parte  ci¬ 
teşte  el  înainte  de  somn,  iar  o  parte  dimineaţa,  iln  celece 
urmează  se  precizează,  ca  şi  în  celelalte  locuri  citate,  ca¬ 
noanele  şi  paraclisele,  cari  trebuesc  citite. 

5.  In  îndreptarea  Legii  (Pravila),  retipărită  după  cea 
dela  Târgovişte  dela  1652,  la  glava  66  se  zice:  Care  preot 
nu-şi  va  citi  ciasurile  şi  va  face  Liturghie,  acela  are  păcat, 
iar  dacă  va  face  Liturghie,  de  Ie  va  citi,  este  neîmpreunat 
păcatului.  La  glava  72:  Care  preot  îşi  va  lăsa  slujba  pra¬ 
vilei  sale,  adecă  Vecernia  şi  celelalte  toate,  acela  să  se  ca¬ 
nonească  câteva  zile,  pentrucă  grăeşte  dumnezeescul  David : 
de  şapte  ori  în  zi  te  lăudai.  Doamne.  Deci  acele  şapte 
laude  dator  este  preotul  să  Ie  zică  ziua  şi  noaptea,  întru 
citire  şi  întru  slavoslovie  lui  Dumnezeu,  care  sunt  acestea : 
Cântarea  de  întâiu;  Polunoşniţa,  a  doua  Utrenia  cu  Pervii 
Cias,  a  treia  Tretii  Cias,  a  patra  Sestii  Cias,  a  cincea 
De  viţii  Cias,  a  şasea  Vecernia,  a  şaptea  Pavecerniţa.  Po¬ 
lunoşniţa  este  cântarea  pentru  învierea  Mântuitorului  şi  a 
doua  Lui  venire.  Ştiţi  acum  care  sunt  cele  şapte  laude  şi 
ce  închipuesc,  iar  vai  de  preotul  acela,  ce  nu  va  citi  acestea. 


i* 


211 


REVISTA  TEOLOGICA 


însă  ale  zilei  şi  ale  nopţii,  căci  îl  socoteşte  pe  dânsul 
Dumnezeu  ca  pe  un  mort. 

6.  In  legătură  cu  problema  aceasta,  de  a  împrieteni  pe 
preoţi  cu  rugăciunile  şi  cu  împlinirea  demnă  a  serviciilor 
divine  din  biserică,  reproduc  aici  câteva  pasagii  din  circu¬ 
lara  dată,  la  anul  1802,  de  losif  lovanovici-Şacabent,  epis¬ 
copul  Vârşeţului  cu  titlul  îndreptarea  presviterilor  şi  a  tuturor 
clirosului,  publicată  în  1931  de  pr.  Petru  Olde  şi  Prot.  Div 
Gh.  Ciuhandu.  Pravila  7 :  Nu  numai  preotul  şi  diaconul  de 
rând,  ci  toţi  preoţii,  când  gode  sunt  într’un  Ioc,  sunt  datori 
în  toate  zilele  la  pravila  bisericii,  îndată  după  întâiul  clopot 
a  veni,  dar  nici  unul  dintr’înşii,  afară  de  vreo  boală,  sau 
altă  nevoincioasă  întâmplare,  dela  biserică  să  nu  rămână, 
iară  în  biserica  lui  Dumnezeu  nici  unul  să  nu  îndrăsnească 
a  şopti,  sau  să  umble  încoaci  şi  încolo,  sau  să  nu  stea  cum 
se  cuvine,  ci  toti  cu  cucernicie  să  asculte  celece  se  citesc 
şi  cu  ceice  cântă  să-şi  împreune  glasul  său  şi  şi  ei 
înşişi  să  citească  şi  să  cânte.  Rugând,  binecuvântând  şi 
mulţumind  lui  Dumnezeu,  ca  şi  oamenii  aceia  ce  văd  ne- 
fătarnica  lor  cucernicie,  să  ia  zidire  în  credinţă  şi  întru 
frica  lui  Dumnezeu.  Iară  de  ar  veni  vreunul  din  ei  leniosşi  târziu 
la  biserică,  sau  de  n’ar  sta  cuvios  în  casa  lui  Dumnezeu, 
atunci  protopresviterul  pre  acela  întâi  deosebi  să-l  sfătuiască, 
după  aceea  întru  adunarea  preoţilor  de  faţă  să-l  înfrunte, 
iară  a  treia  oră  de  nu  s’ar  îndrepta,  să  nu-I  treacă  cu  ve¬ 
derea,  ci  pe  unul  ca  acela  consisioriei  după  porunca  ce-i 
dată  lui,  să  aibă  a-i  răportui,  de  unde  aceîa,  fără  de  toată 
privirea  asupră-i,  cumplit  va  fi  pedepsit. 

Pravila  8 :  In  toate  cetăţile,  oraşele  şi  satele  mari,  unde 
mai  mulţi  preoţi  se  află,  acolo  după  ustavul  bisericii,  în 
toate  zilele  dumnezeească  Liturghie  să  lujească  şi  adecă  în 
zilele  cele  proaste  la  8  ceasuri  dimineaţa,  iar  la  praznice 
la  9  ceasuri. 

Pravila  9 :  Intru  acele  biserici,  unde  pentru  proslăvirea 
lui  Dumnezeu,  pentru  podoaba  bisericii,  Ia  toate  praznicele 
împărăteşti  şi  al  Născătoarei  de  Dumnezeu,  cât  mai  mulţi 
preoţi  la  vecernie,  la  utrenie  şi  la  dumnezeeasca  Liturghie 
să  slujească. 

Pravila  12 :  Fieştecare  preot,  măcar  fie  el  singur  în  sat, 
dator  este  în  toate  zilele  vecernia  şi  utrenia  cu  ceasurile  în 

biserica  sa  a  săvârşi,  —  căruia  dator  este  a-i  ajuta  învă¬ 
ţătorul  din  loc  cu  pruncii,  ca  să  se  deprindă,  şi  să  se  dea 
în  cetire,  în  cântare  cu  ceice  sunt  învăţaţi.  Iară  Dumineca 
şi  sărbătoarea  sub  pierderea  cinstei  preoţeşti  dumnezeeasca 
Liturghie  să  nu  o  lase.... 

Nu  e  locul,  ca  să  reproduc  şi  alte  îndatoriri  cuprinse 
în  această  circulară,  ci  trec  la  încheierea  expunerilor  de 
până  aci. 

Mi  se  pare  că  nu  greşesc  afirmând,  că  muîti  dintre  preoţii 
noştri  nu  au  o  suficientă  cunoştinţă  de  îndatoririle  prescrise 
şi  arătate  cu  privire  la  plinirea  rugăciunilor  şi  sunt  de 
părere,  că  preoţii  noştri,  în  împrejurările  şi  condiţiunile  de 
viaţă  în  cari  trăiesc,  cu  greu  vor  putea  zilnic  săvârşi  toate  ru¬ 
găciunile  prescrise.  Trebuiesc  totuşi  obligaţi  cu  toată  rigoarea, 
să  împlinească  pravila  prescrisă  pentru  săvârşirea  sfintei  Litur¬ 
ghii  şi  mai  trebuiesc  îndatoraţi  a  se  deprinde  să  facă  în  ca¬ 
sele  lor,  zilnic,  anumite  rugăciuni,  seara  şi  dimineaţa. 

Evident,  că  întreaga  chestiune  este  de  ordin  spiritual  şi 
canonic.  Şi  aşa  nu  este  de  căderea  mea,  să  aleg  şi  să  fixez 
nici  rugăciunile,  pentru  cultul  privat  al  preotului,  nici  servi¬ 
ciile  divine  publice,  pe  cari  să  le  săvârşească  preoţii,  în 
afară  de  cele  pe  cari  le  fac  în  Dumineci  şi  sărbători.  Cert 
este,  că  e  necesar  să  fie  îndemnaţi  şi  îndatoraţi,  să  săvârşească 
mai  multe  rugăciuni,  decât  câte  fac  în  prezent.  Prin  dese 
rugăciuni  se  va  putea  ţinea  într’ânşii  vie  conştiinţa  că  sunt 
preoţi,  că  ei  sunt  puşi  în  această  slujbă  pentru  a  se  ruga 
lui  Dumnezeu  mai  mult  şi  mai  de  multe  ori  decât  alţi  oa¬ 
meni;  şi  să  nu  creadă,  că  sunt  puşi  să  facă  rugăciuni 
numai  pentru  păstoriţii  lor  şi  să  mijlocească  dela  Dumnezeu 
mântuirea  sufletelor  păstoriţilor  lor,  iar  de  sufletul  lor  pro¬ 
priu  ar  fi  de  prisos,  ca  deosebit  să  se  îngrijească.  îndelet¬ 
nicirea  cu  rugăciunea  zilnică  nu  va  lăsa  să  li  se  slăbească 
ori  să  li  se  întunece  conştiinţa  de  preot  şi  de  slujitori  cu¬ 
cernici  ai  sfântului  altar. 

Măsurile  ce  se  vor  lua  pentru  întreaga  preoţime  vor 
trebui  şi  extinse  asupra  studenţimii  teologice.  Clericii  nu  numai 
că  trebue  să  cunoască  din  şcoală  rugăciunile  şi  rânduielile 
liturgice,  ci  încă  până  sunt  în  şcoală  trebue  deprinşi  să  se 
îndeletnicească  a  le  împlini  zilnic  după  cuviinţă. 

UN  PROTOPOP  BĂTRÂN 

PASTORALA  MAI  NOUĂ  ŞI  IMPORTANŢA 
EI  ÎN  CADRUL  ÎNVĂŢĂMÂNTULUI 
TEOLOGIC1 

de  prof.  Dr.  D.  STĂNILOAE 


Pastorala  este  studiul  teologic  care  are  legătura  cea 
mai  directă  cu  acţiunea  practică  a  preotului.  Pastorala  este 
studiul  care  dă  îndrumări  despre  păstorire.  Ea  se  ocupă  cu 
tactica  de  lucru,  cu  metodica  îndrumării  sufletelor  spre  ţin¬ 
tele  fixate  de  creştinism. 

.  Dar  precum  o  metodică  bună  fără  un  bun  pedagog  nu 
i  poate  aduce  roadele  dorite,  tot  astfel  nici  cel  mai  complect 
\şi  mai  amplu  inventar  al  mijloacelor  de  păstorire  nu  folo¬ 
seşte  mult  dacă  cel  chemat  să-l  aplice  nu  are  anumite 
calită|i  personale  necesare  unui  păstor. 

De  aci  rezultă  că  Pastorala  se  va  ocupa  nu  numai  cu 
regulele  de  păstorire  în  diferitele  împrejurări  ale  vieţii  cre¬ 
dincioşilor,  ci  şi  cu  personalitatea  păstorului.  Adică  în  prima 
parte  cu :  I  Păstorul,  iar  în  a  doua  parte  cu :  II  Păstorirea. 

Dar  evident  că  personalitatea  de  păstor  nu  se  poate 
forma  numai  în  ultimul  an  din  şcoala  teologică  şi  numai 
indicând  tinărului  calităţile  de  păstor. 

Toată  activitatea  din  şcoala  şi  internatul  teologic,  încă 
din  primul  an,  trebue  să  conveargă  spre  această  ţintă :  for¬ 
marea  păstorului.  Conducătorul  internatului,  duhovnicii,  pro¬ 
fesorii  trebue  să  fie  în  clar  cu  calităţile  ce  trebue  să  Ie 
aibă  păstorul  de  suflete,  ca  toată  acţiunea  lor  educafiv- 
didactică  să  şi-o  potrivească  astfel  ca  să  desvoalte  acele 
calităţi.  Propriu  zis,  aproape  că  n’ar  trebui  ca  acele  cali¬ 
tăţi  să  fie  înşirate  abia  pe  anul  IV  la  cursul  de  Pastorală, 
ci  ar  trebui  rememorate  în  fiecare  an  în  câte  o  oră  pe 
săptămână,  sau  la  două  săptămâni,  şi  mai  ales  să  le  aibă 
duhovnicii  şi  fiecare  profesor  ca  îndreptar  viu  în  fot  mo¬ 
mentul  acţiunii  lor. 

1  Referai  citit  la  primul  congres  ai  profesorilor  dela  Academiile  teologice.. 

Să  numesc  pe  cele  mai  importante  din  calităţile  de 
păstor  şi  să  vedem  cum  se  pot  desvolta  ele  în  tot  timpul 
studiului  teologic. 

Prima  calitate  ce  trebue  să  o  aibă  păstorul  este,  evi¬ 
dent:  1.  convingerea  adânc  religioasă,  simţirea  puternică 
a  lui  Dumnezeu  în  suflet,  trăirea  personală  cu  Dumnezeu. 
Aceasta  stă  în  strânsă  legătură  cu  rugăciunea  şi  meditaţia. 
Cine  are  o  viaţă  religioasă  profundă,  se  roagă  şi  meditează. 
2.  A  doua  calitate  însemnată  ce  se  cere  păstorului  este 
spiritul  misionar.  Există  oameni  religioşi,  dar  prea  pasivi. 
Cred  că  le  ajunge  o  viaţă  religioasă  a  lor  proprie  şi  să  se 
îndulcească  ei  personal  de  gustarea  experienţelor,  viziunilor, 
contemplaţiei  de  care  se  împărtăşesc.  Aceştia  n’au  spirit 
misionar.  Fără  îndoială  cine  nu  e  capabil  de  contemplaţie, 
de  gustare  în  reculegere  şi  retragere  în  sine  a  fainelor  unei 
vieţi  adânci  religioase,  nu  va  avea  succese  religioase  în 
activitatea  lui  pastoral-misionară.  Nu  iradiază  din  el  fluidul 
misterios,  fascinant  al  unei  trăiri  religioase.  Dar  spiritul  mi¬ 
sionar  e  ceva  în  plus,  care  trebue  să  se  adaoge  contem¬ 
plaţiei  şi  trăirii  religioase.  E  dorinţa  arzătoare  de  a  face 
şi  pe  alţii  părtaşi  de  fericirile  pe  cari  le  guşti  tu.  E  nea¬ 
stâmpărul  de  a  comunica  cunoştinţele,  trăirile  tale  religioase, 
permanenta  conştiinţă  că  tu  eşti  pentru  alţii,  pentru  mân¬ 
tuirea  altora,  o  continuă  stăruinţă  de  a  valorifica  pentru 
fericirea  sufletească  a  altora  tot  ce  ai  şi  câştigi  iu  ca  bun 
duhovnicesc. 

Cred  că  aceste  sunt  însuşirile  esenţiale  recerute  păsto¬ 
rului  de  suflete.  Râvna,  prudenţa,  blândeţea  sau  energia,  se 
cuprind  sau  derivă  din  ele,  iar  virtuţile  de  corectitudine 
burgheză:  omenia,  trezvia,  castitatea  încă  se  înrădăcinează 
mai  puternic  în  tinăr,  atunci  când  creezi  în  el  izvorul  lor 
religios  pozitiv,  decât  atunci  când  vreai  să  i  le  însuşeşti 
prin  interdicţie  şi  poliţie  de  internat. 

Cum  trebue  acum  lucrat  ca  toată  activitatea  din  şcoală 
şi  internat  să-i  producă  şi  desvoalte  puternic  cele  două 
forţe  ale  păstorului:  trăirea  adâncă  religioasă  şi  spiritul 
misionar  ? 

Voi  spune  întâi  ceva  despre  felul  cum  ar  trebui  pre¬ 
date  spre  acest  scop  diferitele  materii.  Fac  aceasta  nu  pen- 
trucă  aşi  vrea  să  încalc  domenii  în  cari  e  mai  competent 

fiecare  profesor  de  specialitate,  ci  pentrucă  mi  s’a  făcut 
invitaţia  specială  de  a  cuprinde  pe  scurt  în  referatul  meu 
şi  felul  de  predare  al  diferitelor  materii  teologice,  în  lumina 
scopului  lor,  care  este  formarea  păstorului. 

Pentru  a  trezi  şi  întări  în  tânăr  trăirea  religioasă,  la 
studiul  biblic  se  va  da  atenţiunea  centrală  conţinutului  Bi¬ 
bliei,  iar  chestiunile  despre  Biblie  (cele  introductive)  vor  fi 
tratate  nu  în  amănunte,  ci  extrăgându-se  ce-i  esenţial  în  ele  cu 
argumentele  cele  mai  puternice  şi  mai  solide  pentru  susţinerea 
sau  respingerea  unui  anumit  punct  de  vedere.  Sf.  Scriptură 
apoi  nu  va  fi  considerată  ca  un  obiect  complicat  de  care 
trebue  să  te  apropii  totdeauna  cu  intenţia  de  a  rezolva 
probleme  arheologice,  contradicţii,  de  a  stabili  legături  cu 
monumentele  literare  ale  vremii,  de  a  cerceta  deosebirea 
între  manuscrise,  în  sfârşit  cu  o  minte  încordată  pentru  o 
muncă  intelectuală  grea,  ci  trebue  considerată  ca  o  comoară 
cu  cuvinte  cari  î|i  vorbesc  inimii  tale  pentru  a  o  mângâia, 
cari  poartă  pe  polenul  lor  puterea  încă  vie  a  Celui  ce  le-a 
rostii,  putere  ce  li-o  transportă  în  suflet.  Nu  cu  intelectul 
încordat,  ci  cu  inima  deschisă,  dornică  să  simtă  şi  ea,  în 
sine,  adevărurile  duhovnineşii  din  ea.  Fără  a  renunţa 
ca  totul  la  dorinţa  intelectului  de  a  pricepe,  profesorul  şi 
studentul  se  vor  sili,  ca  deodată  cu  explicarea  pentru  minte, 
sau  după  ea,  să  cufunde  cuvintele  Scripturii  în  inima  lor, 
să  se  simtă  angajaţi  personal  de  înţelesul  lor,  să  se  Intro¬ 
ducă  cu  emoţie  în  circuitul  interpretării  care  uneori  rămâne 
prea  intelectualist,  prea  fără  să  angajeze  persoana  ta  în 
ceeace  are  ea  mai  intim. 

Iar  pentru  crearea  duhului-misionar  încă  se  va  insista 
asupra  acelor  părţi  şi  în  aceea  formă  care  face  mai  uşoară 
valorificarea  cunoştinţelor  biblice  trebuinţelor  credincioşilor. 
Trebue  obişnuiţi  tinerii  cu  gândul  că  tot  ce  Ii  se  propune  la  stu¬ 
diul  biblic,  li  se  propune  nu  pentru  a  li  se  satisface  curiozitatea 
mintală,  nici  pentru  a  Ie  da  hrană  de  contemplaţie  exclusiv 
personală,  nu  ca  un  bun  ţinut  închis  în  ei,  ci  pentru  a  co¬ 
munica  mai  departe,  pentru  a  edifica  cu  acele  cunoştiinţe 
sufletele.  La  orice  studiu,  la  orice  lecţie  pe  care  o  ascultă 
şi  o  învaţă,  tânărul  să  se  gândească,  ce  şi  cum  poate  fo¬ 
losi  din  această  lecţie  în  propoveduirea  şi  păstorirea  sa. 

La  istorie,  deşi  s’ar  părea  că  e  mai  greu  de  urmărit 

cele  două  ţinte:  trăirea  religioasă  şi  duhul  misionar,  totuşi 
se  poate  ajuta  şi  aici.  Pentru  aceasta  se  cere  ca  să  nu  lăco- 
mească  profesorul  a  se  întinde  şi  la  data  aceasta  şi  la  aceea, 
ci  să  vadă  datele  culminante  ale  evenimentelor,  dar  mai 
mult  evenimentul,  semnificaţia  lui,  legăturile  dintre  ele  şi 
personalităţile  proeminente.  In  felul  acesta  îi  va  fi  uşor  să 
vadă  în  fiecare  eveniment  şi  faptă  a  vreunei  personalităţi 
motorul  ascuns  al  lor,  care  este  totdeauna  un  anumit  fel 
de  a  simţi  şi  de  a  înţelege  pe  Dumnezeu  în  interior.  Să-şi 
câştige  tânărul  convingerea  că  nu  motivele  externe,  ambiţii, 
cauze  pur  naturale  sunt  cele  dătătoare  de  ton  în  istoria  bi¬ 
sericii,  ci  dialogul  intern  al  omului  cu  Dumnezeu.  Din  adânc, 
din  regiunea  unde  se  întâlneşte  omul  cu  Dumnezeu,  se  de¬ 
termină  istoria  bisericii,  nu  dintr’o  înlănţuire  de  întâmplări 
mecanice.  Să  vadă  că  biserica  e  instituţia  condusă  din  adânc 
de  Dumnezeu,  care  nu  o  lasă  să  rătăcească. 

La  dogmatică  ţinia  trăirii  religioase  şi  a  duhului  mi¬ 
sionar  se  pot  urmări  foarte  uşor.  Cu  condiţia  ca  predarea 
să  nu  rămână  numai  la  definirea  abstractă  a  dogmei  şi  la 
justificarea  ei  cu  citate,  nici  numai  Ia  desghiocarea  forma- 
iist-logică  a  noţiunilor  cuprinse  în  fiecare  definiţie,  ci  să 
arete  şi  să  desvolte  înţelesul  dogmei  din  realitatea  concretă 
a  vieţii  noastre  spirituale.  Căci  dogmele,  spre  deosebire  de 
orice  metafizică,  nu  sunt  un  sistem  de  entităţi  plutitoare  în 
transcendent,  o  simfonie  de  cristale  undeva  departe  de  noi, 
ci  ele  exprimă,  aproape  toate,  convieţuirea  lui  Dumnezeu 
cu  omul  şi  în  om.  Dela  dogma  creaţiunei  şi  până  Ia  esha- 
tologie  ele  se  referă  la  coborârea  lui  Dumnezeu  în  om,  la 
contactul  ce  se  stabileşte  în  adâncimile  noastre  cu  Dum¬ 
nezeu.  Uniunea  iposîatică  va  fi  înţeleasă  mai  amplu  şi  mai 
concret,  de  vom  alrage  atenţiunea  tinerilor  la  strânsul  con¬ 
tact  ce  se  realizează  între  noi  şi  Dumnezeu.  Şi  aşa  şi  ce¬ 
lelalte  dogme.  în  felul  acesta  dogmele  vor  putea  fi  cobo¬ 
râte  de  preoţi  din  transcendenţa  lor,  în  propovăduirea  şi  în 
meditaţia  lor. 

Nu  mă  mai  extind  şi  la  celelalte  materii  teologice,  şi 
nici  ia  cele  de  cari  am  amintit  nu  pot  intra  în  detalii.  Fie¬ 
care  profesor  va  găsi  uşor  metoda  necesară,  dacă  nu  va 
perde  din  vedere  cele  două  ţinte  des  pomenite. 

Remarc  numai,  în  această  legătură,  că  ar  fi  foarte  util 

să  introducem  o  oră  pe  săptămână,  pentru  familiarizarea 
viitorilor  preoţi,  de  mistică  şi  ascetică  creştină,  în  cadrul 
căreia  s’ar  face  şi  lectură  din  vieţile  sfinţilor  şi  marii  mi¬ 
stici  ai  creştinismului. 

Dar  în  afară  de  materiile  teologice,  un  ajutor  important 
pentru  formarea  păstorului  îl  dă  o  bună  conducere  duhov¬ 
nicească  a  tinerilor  în  viaţa  de  internat.  Concep  duhovnicul 
ca  pe  un  părinte  respectat  de  tineri  şi  pentru  cultura,  dar 
şi  pentru  caracterul  îngeresc  al  inimii  sale.  Şi  mi-1  imaginez 
în  contact  frecvent  cu  tinerii,  prin  curte,  în  sala  de  studiu, 
cu  mai  mulţi  odată,  dar  mai  ales  cu  câte  unul,  îndrumându-i 
şi  conducându*i  cu  blândeţe,  mângăindu-i  în  momente  de 
depresiune,  dându-le  sfat  când  îl  cer.  Duhovnicul  să  dea 
căptuşeala  emoţională  lecţiilor  şi  să  fie  un  grădinar  care 
toată  ziua  îşi  cercetează  florile  şi  le  face  posibilă  creşterea 
şi  înfrumseţarea.  întrucât  am  spus  că  o  puternică  viaţă  re¬ 
ligioasă  e  ajutată  şi  se  manifestă  prin  rugăciune  şi  meditaţie, 
cred  că  un  rol  al  duhovnicului  este  să  deprindă  pe  viitorii 
preoţi  cu  meditaţia  zilnică.  La  început  Ie  va  ţinea  el  medi¬ 
taţii,  pe  urmă  îi  va  pune  pe  rând  pe  cei  din  anii  ultimi  să 
ţină  aceste  meditaţii  şi  îi  va  învăţa  cum  să  facă  medita¬ 
ţiile,  dându-le  câte  un  text,  şi  după  o  scurtă  îndrumare, 
lăsându-i  să-şi  însemneze  pe  hârtie  cursul  emoţional  al 
ideilor,  iar  la  urmă,  cetindu-le,  să-şi  facă  observaţiile. 

Profesorii  şi  duhovnicul  vor  recomanda  apoi  încă  de 
pe  anul  prim,  tinerilor,  anumite  cărţi  în  cari  se  desvăluie  fru¬ 
museţea  îngerească  şi  sfântul  eroism  al  vieţii  preoţeşti,  cărţi 
despre  personalităţi  puternice  de  preoţi. 

Ajutând  astfel  toate  studiile  şi  toată  economia  vieţii  de 
internat  la  formarea  păstorului,  studiului  Pastoralei,  care  se 
face  în  anul  ultim,  îi  rămâne  propriu  zis  să  dea  normele 
de  lucru  practic  al  preotului  în  mijlocul  credincioşilor. 

t 

Aici  profesorul  de  Pastorală  va  trebui  să  ţină  seamă 
în  primul  rând  de  timpul  şi  locul  în  care  sunt  chemaţi  vii¬ 
torii  preoţi  să  păstorească,  adecă  de  împrejurările  în  cari 
se  găsesc  astăzi  credincioşii  bisericii  noastre.  Nici  un  studiu 
teologic  nu  are  să  se  orienteze  atât  de  mult  după  timp  ca 
Pastorala,  care  fiind  tactică  de  a  pătrunde  Ia  suflete  şi  de 

a  le  câştiga  pentru  idealul  creştin,  trebue  să  ştie  în  ce  stare 
se  află  azi  aceste  suflete  şi  pe  ce  cale  se  pot  câştiga  mai 
uşor.  Adecă  Pastorala  trebue  să  ţină  seamă  de  mentalitatea 
actuală  a  credincioşilor  noştri,  sub  influinta  noilor  condiţii 
sociale,  politice  şi  culturale  ce  s’au  înstăpânit  la  noi  după 
răsboiu. 

Eu  cred  că  pot  reduce  aspectele  mentalităţii  celei  nouă 
la  credincioşii  noştri  Ia  acest  numitor  comun:  învăţăturile 
religioase  şi  principiile  morale  erau  înainte  de  răsboiu  pu¬ 
ternic  întemeiate  în  sufletul  lor  pe  forţa  tradiţiei  şi  a  auto¬ 
rităţii.  Azi  stâlpii  aceştia  sunt  foarte  slăbiţi,  aşa  încât  cre¬ 
dinţa  şi  morala  creştină  trebuesc  fundamentate  din  nou  pe 
convingerea  personala  a  inşilor.  Să  analizez  puţin:  înainte 
de  răsboiu  ţăranul  nostru  credea  pentrucă  avea  un  respect 
sfânt  pentru  cele  primite  dela  înaintaşi.  Tocmai  faptul  că 
credinţa  lui  venea  dintr’un  trecut  înfundat  într’un  început 
tainic,  dumnezeesc,  îi  da  un  prestigiu  şi  o  autoritate  de 
nesdruncinat.  Apoi  avea  un  adevărat  cult  al  autorităţii. 
Persoanele  cari  încorporau  autoritatea  societăţii  aveau  pentru 
el,  în  tot  ce  făceau  şi  spuneau  în  calitatea  de  autoritate, 
o  valoare  impresionantă.  Preotul  i  se  prezenta  tot  ca  un 
purtător  al  acestei  autorităţi.  Ba  autoritatea  preotului  se 
înfăţişa  mult  potenţată  prin  faptul  că  substituia  pentru 
români  şi  celelalte  autorităţi:  pe  notar,  judecător  efc.,  fiind 
singurul  domn  român  la  care  ţăranii  puteau  apela  în  tot 
felul  de  chestiuni. 

Din  această  cauză,  nu  era  lipsă  de  eforturi  pastorale 
speciale  pentru  susţinerea  credinţei  şi  a  moralei.  Rolul  preo¬ 
tului  se  putea  reduce  fără  pericol,  în  acest  domeniu,  la 
acela  de  a  judeca  şi  pedepsi  anumite  devieri  şi  încălcări. 
O  pastorală  pasivă,  de  interdecţii,  de  pedepse,  sau  rezol¬ 
vări  de  conflicte. 

Azi  nu  mai  e  suficient  atâta. 

Azi  e  necesară  o  pastorală  ofensiva,  preotul  nu  mai  ^ 
poate  aştepta  acasă  rarile  cazuri  anormale  ce  are  să  le  j 
rezoalve,  ci  trebue  să  intre,  nechemat  şi  poate  nedorit  la  j 
început,  în  mijlocul  oamenilor,  în  casele  lor,  să  aibă  con-  [ 
tinuu  iniţiativa  pentru  a  clădi  noile  fundamente  ale  credinţii 
şi  moralei  creştine,  cele  vechi  ne  mai  fiind  suficiente. 

De  aci  urmează  că  accentul  principal  îl  va  pune  azi 
preotul  în  relaţiile  sale  cu  oamenii  pe  motivul  religios,  care 
înainte  de  răsboiu  era  cu  totul  lăsat  în  umbră.  Numai  sco¬ 
ţând  puternic  în  preocuparea  conştiinţei  oamenilor  trebuin¬ 
ţele  religioase,  se  va  simţi  şi  prezenta  preotului  tot  mai 
importantă  şi  mai  necesară.  Fără  îndoială  şi  azi  preotul 
trebue  să  ştie  da  sfaturi  şi  în  celelalte  preocupări  ale 
oamenilor,  ba  chiar  ştiinţa  lui  în  cele  ale  economiei,  ale 
conducerii  de  societăţi  profesionale,  trebue  să  fie  mai  ac¬ 
centuată  decât  altădată  pentru  a  putea  să  se  ridice  peste 
alţi  concurenţi  cari  azi  există,  pentru  a-1  căuta  chiar  şi  azi 
oamenii,  când  există  alţi  domni  români  cari  îi  pot  sfătui, 
dar  toată  îndeletnicirea  de  altă  natură  trebue  folosită  nu 
pentru  ea,  ci  ca  mijloc  de  a  putea  apoi,  cu  autoritatea  cre¬ 
scută,  să  influenţeze,  să  educe  religios  sufletele.  In  tot  feluTI 
de  relafii  ale  preotului  cu  credincioşii  trebue  să  nu  uite  ai 
strecura  învăţătura  religioasă  şi  morală.  Trebue  să  pătrundă! 
duhul  religios  toată  activitatea  credincioşilor. 

Un  aspect  social  al  vremii  noastre,  nu  din  punct  de 
vedere  religios  ci  general,  este  creşterea  tot  mai  simfită  a 
individualismului  şi  a  tendinţei  după  asociaţie.  Nu  cred  că 
este  aici  o  contradicţie.  Omul  de  azi  se  simte  în  adâncu¬ 
rile  sale  tot  mai  singur.  Dar  lupta  vieţii  fiind  grea,  pentru 
susţinerea  intereselor  sale,  fie  de  natură  spirituală  sau  ma¬ 
terială,  se  asociază  cu  ceice  au  aceleaşi  interese. 

Individualismul  nu  este  nou  în  Apus.  Dar  în  satele 
noastre  începe  abia  după  răsboiu.  Până  la  răsboiu  nici  un 
om  din  sat  nu  încerca  să  meargă  împotriva  curentului,  să 
adopte  atitudini,  credinţe,  obiceiuri  contra  celor  unanim 
acceptate.  Teama  de  opinia  publică  a  satului  era  absolută. 
Azi  această  teamă  nu  mai  e  atât  de  mare.  Azi  foarte  ade¬ 
seori  se  găsesc  de  aceia  care-şi  schimbă  credinţa  şi  adoptă 
un  mod  de  viată  şi  concepţii  contrare  întregului  mediu.  A 
se  vedea  de  pildă  succesul  ce-1  objin  sectele  şi  curentele 
ateiste  şi  comuniste. 

Din  acest  motiv  se  impune  o  pastoraţie  individuală. 
Fată  de  asemenea  indivizi  îndrăsneti,  nu  mai  ajunge  predica 
obştească.  Trebue  să  se  apropie  preotul  de  ei  mai  bine,  în 
casa  lor,  pe  drum  cu  ei,  cercetaţi  la  lucrul  lor,  trebue  să 
pătrundă  adânc  în  sufletul  şi  în  intimitatea  lor.  Prin  dra- 

gostea  ce  Ie*o  arată,  printr’o  luminare  mai  insistentă  a 
minţii  lor,  va  putea  câştiga  şi  pe  astfel  de  oameni. 

Importantă  este  azi  şi  pasforafia  asociaţiilor  religioase 
şi  profesionale.  Asociaţiile  religioase  sunt  instrumente  foarte 
efective  pentru  înălţarea  nivelului  religios-moral  al  satelor. 
E  deplin  verificat  că  în  medii  înstrăinate,  răcite  faţă  de  bi¬ 
serică,  transformarea  n’o  poţi  începe  cu  toţi,  ci  cu  o  elită 
care  va  avea  apoi  mare  influinţă  asupra  întregei  atmosfere: 
a  locului.  In  asociaţia  religioasă  se  intensifică  apoi  entu-; 
ziasmul  religios,  se  aprinde  suflet  dela  suflet  şi  se  face  foartel 
mult  pentru  restabilirea  frăţietăţii  între  oameni,  azi  aşa  de 
scăzută. 

Dar  preotul  trebue  să  fie  prezent  în  mod  activ  şi  în 
asociaţiile  profesionale,  ferindu-le  astfel  de  a  aluneca  dela 
principiile  creştine  şi  dovedind  oamenilor  că  îl  interesează 
durerile  şi  preocupările  lor.  Ar  fi  de  spus  în  această  legă¬ 
tură  mai  multe  despre  problema  atât  de  acută,  muncitorească, 
a  tineretului,  a  diferitelor  categorii  de  intelectuali.  Dar  ar 
însemna  să  extind  prea  mult  limitele  acestui  referat  de  na¬ 
tură  generală,  care  trebue  să  se  mulţumească  cu  indicarea 
principiilor  capitale.  Onoraţii  colegi  vor  judeca  dacă  am 
reuşit  să  prind  sau  nu  principiile  capitale  ale  Pastoralei 
mai  nouă.  Dr  D.  stăniloae 


ISUS  IN  TEOLOGIE 

CÂTEVA  NOTE,  CU  PRILEJUL  UNUI  CENTENAR 
de  GRIGORIE  T.  MARCU 

Celebrul  profesor  de  teologie  şi  capul  de  curând  fără- 
miţatei  şcoale  didactice,  Karl  Barth,  vorbind  odată  despre 
Cuvântul  lui  Dumnezeu  ca  temă  a  teologiei,  îşi  încheia  confe¬ 
rinţa  sa  cu  aceste  tari  şi  elocvente  cuvinte:  Cine  spune 
» Isus  Hrisfos" ,  acela  nare  voie  să  spună  „ar  putea  fi“ ,  ci 
„este".  Insă,  cine  dintre  noi  este  în  stare  să  spună  „Isus 
Hristosa  ?  Poatecâ  trebue  să  ne  mulţumim  cu  constatarea 
că  Isus  Hristos  a  fost  spus  de  primii  săi  martori.  In 
mărturia  lor  să  credem  şi  deci  martori  mărturiei  lor  să 
fim,  aşadar  teologi  ai  Scripturii,  aceasta  ar  fi  tema  noastră.1 

Cuvintele  acestea  sună  cât  se  poate  de  bine.  Mai  ales 
în  ţara  în  care  s’au  rostit  şi  tipărit. 

E  mai  bine  de  un  veac  de  când  s’a  inaugurat  în  istoria 
teologiei  moderne  cea  mai  agitată  şi  mai  multicoloră  pe- 
riodă  de  cercetări  şi  debitări  de  opinii  cari  de  cari  mai 
singulare,  mai  bizare  şi  de  cari  teologia  antecedenţă  n’a 
ştiut  nimic  sau  aproape  nimic.  Un  veac  decând  critica  teo¬ 
logică  n’a  încetat  să  sucească  şi  să  răsucească  în  fel  şi  chip 
problema  omogenităţii  cărţilor  Noului  Testament,  adică  tocmai 
a  acelor  „martori"  —  după  stilizarea  barthiană  —  cari 
grăiesc  în  secolul  întâiu  ca  să  auzim  noi  în  al  douăzecilea 
despre  un  Isus,  aşa  cum  îl  cunoaştem  din  Sf.  Evanghelii, 
cum  ne  umplem  de  El  de  pe  amvoane  şi  din  altare,  cum 
unii  dintre  noi  au  mai  avut  norocul  să-l  audă  rostindu-se 
de  pe  catedre  unde  şi  unde.  E  veacul  în  care  aceşti  mar¬ 
tori  au  fost  târâţi  unul  câte  unul  —  alteori  foţi  laolaltă  — 
în  faţa  aprigului  tribunal  al  criticii,  să-şi  asculte  acolo  prea 
adeseori  sentinţa  de  condamnare,  foarte  rar  şi  numai  părţi 
din  ei  împărtăşindu-se  de  una  de  achitare. 


1  K.  Barth  —  Das  Worth  Gottes  und  dle  Theoiogie;  Gesammelte  Vorlrage; 
Munchcn,  1929;  p.  178. 

222 


REVISTA  TEOLOGICA 


Ce  mai  rămânea  din  Isus,  în  condiţiile  acestea,  e  uşor 
de  închipuit. 

E  de  tot  clar,  că  răpind  documentelor  neotestamentare 
valoarea  şi  autoritatea  cu  cari  le-a  învestit  o  circulaţie  şi  o 
întrebuinţare  de  veacuri,  implicit  avea  să  fie  desfigurată 
imaginea,  personalitatea  Celui  ce  le  domină  şi  se  vădeşte 
din  ele.  Şi  prin  aceasta,  fundamentul  istoric  al  creştinis¬ 
mului  era  el  însuşi  ameninţat  dacă  nu  de-o  totală  negaţie 
apoi  de  sigur  de  tentative  negatorii,  cari  în  nici  un  caz  nu 
puteau  fi  spre  folos  instituţiei  clădită  pe  el.  Asta,  după  îm¬ 
prejurări  şi  maicuseamă  după  zelul  inovator  al  unuia  sau 
altuia  din  savanţii  teologi  moderni,  ale  căror  nume  îşi  dau 
întâlnire  aci.  întrebările  se  puneau  brutal:  Rămân  sau  nu 
rămân  în  picioare  cărţile  N.  T.  ?  Cari  dintre  ele  au  valoare 
istorică  şi  cari  nu?  Şi  atunci  cari-s  proporţiile  întemeieto¬ 
rului  creştinismului  după  documentele  în  favoarea  cărora 
critica  s’a  pronunţat  afirmativ?  Sau,  nu  cumva  reiese  din 
ele  că  Iisus  nici  nu  este  întemeietorul  creştinismului?  Sau 
că  Isus  nici  n’a  existat  ?  Această  ultimă  ipoteză  căpăta  con¬ 
tururile  valabilităţii  când  negaţia  era  totală. 1 

Iată  câteva  întrebări  cari  angajează  complectamente 
grijile  criticei  moderne.  Inutile  grijii 

Cu  mult  înainte  de  ea,  aceleaşi  griji  —  mai  puţin  im¬ 
pertinent  formulate,  se’nţelege  —  ie-a  avut  Biserica  pri¬ 
mară  însăşi  şi  după  lucrări  de  câteva  secole,  le-a  rezolvat 
învestind  rezultatul  ei  cu  pecetea  definitivatului.  Ea  şi-a  dat 
seama  că  „nu-şi  reîncepe  nicidecum  existenţa  cu  fiecare 
veac  nou.  Aceste  cărţi,  cari  sunt  condiţia  vieţii  şi  desvol- 
tării  sale,  ea  le-a  primit  dela  generaţiile  creştine  precursore, 
cari  le-au  moştenit  ele  înşile  dela  Biserică,  din  momentul 
în  care  împrejurările  au  condus  Ia  formarea  colecţiei  căr¬ 
ţilor  sfinte.  Ori,  îndeplinind  această  muncă  importantă  şi 
triajul  pe  care-I  necesita,  conducătorii  Bisericii  n’au  urmat 
deloc  unui  pur  capriciu;  ei  aveau  de  partea  lor  adeziunea 

1  In  această  direcţie,  se  iau  la  întrecere  nume  ca  B.  Kellermann  (Krit. 
Beitrăge  zur  Entstehungsgeschichte  des  Christentums.  Berlin,  1906),  A.  Drews 
(Die  Christusmyfhe,  Jena,  1909),  W.  B.  Smith  (Der  vorchrisfliche  Iesus,  Giessen, 
1906  şi  Ecce  Deus,  jena,  1911);  Dr.  P.  L.  Couchoud,  din  care  nici  nu  ştim  ce-am 
putea  cita.  întreagă  colecţia  pe  care  o  dirigueşte  (Le  Christianisme)  e  pusă  în 
slujba  acestei  negaţii. 

tuturor  bisericilor  existente  şi  a  înaintestătătorilor  lor  pe  cari 
problema  aceasta  i-a  preocupat  încă  din  vremea  ce-a  urmat 
imediat  epocei  apostolice". 1  In  ele  erau  îndatoraţi  teologii 
noştri  să-I  caute  pe  Isus,  din  celece  ele  grăiesc  să-i  schiţeze 
personalitatea  şi  istoria  vieţii  Sale  şi  tot  acolo  să  vadă  te¬ 
melia  istorică  a  creştinismului,  siguri  fiind  că  trebue  doar 
puţină  bunăvoinţă  şi  respect  pentru  aceste  documente,  ca 
să  afle  într’ânsele  răspunsul  limpede  la  toate  îndoielile  ce 
accidental  ar  fi  prins  în  capetele  lor. 

După  una  din  cele  mai  bune  schiţe  asupra  istoriei  căr¬ 
ţilor  N.  T.  din  câte  am  întâlnit  —  cea  a  lui  Godet2  — 
putem  distinge  trei  perioade  în  desfăşurarea  lucrărilor  de 
critică  operate  asupra  lor. 

Întâia  merge  până  Ia  strângerea  celor  27  de  cărţi  înir’o 
colecţie  canonică  adoptată  unanim  (sfârşitul  sec.  V). 

A  doua,  îmbrăţişează  timpul  în  care  această  colecţie 
s’a  bucurat  de-o  autoritate  aproape  incontestabilă  (mijlocul 
sec.  XVIII). 

A  treia,  începe  din  momentul  în  care  Noul  Testament  a 
devenit  obiectul  criticii  libere.  Ea  durează  dela  mglocul  sec. 
XVIII,  până  în  zilele  noastre.  Godet  dă  nume  acestor  perioade : 
I)  a  formării;  II)  a  conservării;  III)  a  disoluţiei  canonului 
cărţilor  sfinte.  Cât  de  nimerite  sunt  aceste  numiri,  se  vede. 

In  primele  două  perioade,  Isus  a  rămas,  în  teologie, 
ceeace  fusese  pentru  Sf.  Apostoli :  Fiul  lui  Dumnezeu,  venit 
în  lume  să  ne  răscumpere  de  păcate  şi  să’ntemeieze  o 
împărăţie  nouă,  de  făpturi  nouă,  Biserica  Sa,  pentru  cari 
s’a  dat  de  ocară  pe  Golgota,  Isus  în  măreţia  supraome¬ 
nească  în  care-I  prezintă  înfăşurat  Sf.  Evanghelii. 

In  a  treia  perioadă,  documentele  cari  mărturisiau  despre 
El  fiind  suspectate  şi  puse  la  îndoială  de  critică,  e  de  tot 
dar  că  personalitatea  Lui  a  fost  lezata,3  moştenirea  Lui  mult 

1  F.  Godet  —  Introduclion  au  N.  T. ;  Neuchatei,  1893;  vo],  1,  p.  12. 

2  O.  c.  I,  p.  24. 

3  Untl  au  încercat  să  trateze  despre  Isus  din  punct  de  vedere  psihologic 
şl  psihopatologic  (Looston :  Iesu  Chrisius  vom  Standpunkt  des  Psychiaters,  Bamberg, 
1903;  Rasmussen :  lesus,  Eine  verglcicher.de  psychopaihologische  Studie,  Leîpzfg. 
1905;  Binei  —  Sangle  ;  La  folie  de  lesus,  Paris  1S10);  alţii,  în  vremurile  mai 
nouă,  L-au  pus  să  dea  examen  in  faţa  psihanalizei  (Berguer :  Quelques  traiis  de  Ia 
vie  de  lesus  au  poinl  de  vue  psychologique  ei  psychanaliiique.  Geneve,  1920). 
Au  răspuns  aceslui  gen  de  studii,  dintre  rom.-cath.  Ph.  Kneib:  Moderne  Leben- 
lesu-Forschung  unter  dem  Einflusse  der  Psychialrie,  Maienţa,  1908;  iar  dela  pro¬ 
testanţi  Hermann  Werner:  Die  psychische  Gesundheii  Iesu,  Berlin,  1909. 

îngrădită  dacă  nu  tăgăduita  totalmente.  Aceste  câteva  pa¬ 
gini  de  revistă  nu-mi  îngăduiesc  să  fac  menţiunea  de  toate 
numele  cari  au  făcut  carieră  şi  şi-au  cucerit  o  ieftenă  ce¬ 
lebritate  în  această  direcţie.  Ele  se  găsesc,  sortate  după 
credinţele  cărturăreşti  cărora  le-au  slujit,  în  orice  Introdu¬ 
cere  în  cărţile  N.  T.,  din  cari  avem  şi  noi  câteva.  Mă 
gândesc  îndeosebi  la  cea  a  P.  C.  Părinte  şi  Prof.  Dr. 
Vasile  Gheorghiu,  care  nu  e  întru  nimic  inferioară  celor 
mai  valoroase  şi  mai  pretenţioase  lucrări  similare  apusene. 

Exemplul  care  ilustrează  mai  deplin  ca  nimeni  altul 

şi  mai  de  vreme,  anarhia  instaurată  în  studiile  biblice,  implicit 

în  modul  de  a-1  vedea  pe  Isus,  a  se  rosti  asupra  istoricităţii 

Sale  şi  asupra  originii  creştinismului,  e  omul  care  prilejueşte 

scrierea  rândurilor  acestora :  Dauid  £r.  Straass  şi  opera  lui. 

* 

începem  după  vechiul  şi  sănătosul  şablon,  care  pentru 
o  deplină  înţelegere  a  operei  cuiva,  nu  nesocoteşte  împre¬ 
jurările  de  viaţă  ale  celuice  a  creat- o. 

D.  Fr.  Strauss  s’a  născut  în  orăşelul  Ludwigsburg  (Wur- 
tenberg)  la  27  Ian.  1808.  Ca  elev  al  seminarului  din  Blau- 
beuren  (1821 — 1825)  şi  apoi  la  universitatea  din  Tiibingen, 
a  avut  profesor  pe  cunoscutul  teolog  şi  critic  raţionalist 
Ferdinand  Christian  Baur.  Din  bună  vreme,  filosofia  peste 
tot  —  şi  cea  hegeliană,  care  era  la  modă,  îndeosebi  —  îl 
atrase.  Intenţiona  să  urmeze  cursurile  Iui  Hegel,  care  pe 
acea  vreme  entuziasma  prin  lecţiile  sale  pe  studenţii  uni¬ 
versităţii  din  Berlin.  Moartea  năpraznică  —  de  holeră  (1831) 
—  a  celebrului  filosof,  îl  privă  de  această  dorinţă.  Sufle¬ 
teşte  şi  intelectualiceşte  i-a  rămas  ataşat  totuşi,  dealungul 
întregei  sale  vieţi.  Şi  ideile  cu  cari  îl  înzestră  studiul  pasionat 
al  filosofiei  hegeliene,  interpretată  de  el  într’un  mod  absolut 
original,  le  aduse  cu  sine  şi  uză  de  ele  îmbelşugat  în  fur¬ 
tunoasa  sa  carieră  de  teolog.  Numit  repetitor  (pedagog)  la 
seminarul  evanghelic-teologic  din  Tiibingen,  Strauss  începu  să 
înveţe  hegelianismul.  Acolo  alcătui  viaţa  Iui  Isus.  La  24  a 
lunei  în  care  scriem,  se  împlinesc  o  sută  de  ani  de  când 
Strauss  semna  prefaţa  primului  volum.  In  anul  următor, 
apăru  al  doilea  şi  ultimul.  1 

1  Titlul  complect,  în  origiual:  Dos  Leben  Jesu,  kritisch  bearbeltet  von  David 
Friedrich  Strauss,  Dr.  der  Philos  und  Repefenten  am  evangelisch-feologischen 
Seminar  zu  Tiibingen  ;  Erster  Bând;  Verlag  von  C.  F.  Ostander,  Tiibingen,  1835; 
pagini  XVI-|-732.  Tradusă  in  franţuzeşte  de  E.  Litfre,  Paris,  1836. 

O  mică  digresiune  e  necesară.  Lucrarea  lui  Strauss  nu-i 
prima  de  acest  fel.  In  genul  ei  însă,  până  Ia  vremea  aceea, 
e  unică.  Mult  înainte, 1  lucrări  importante  asemănătoare  au 
văzut  lumina  tiparului.  Cele  mai  multe  din  ele  erau  simple 
concordante  sau  parafraze  ale  istorisirilor  evanghelice  mai 
mult  sau  mai  pufin  iscusit  alcătuite  şi  comentate,  fie  în  sens 
raţionalist,  fie  supranaturalist.  Altele, 2  erau  pure  romane 
(expresia-i  a  lui  M.  Goguel)  triviale  (adaogă  Michel).3  Altele, 
ca  fragmentele  lui  Reimarus, 4  o  combinaţie  impioasă,  blas- 
fematorie  chiar,  de  afirmaţii  dubioase  lipsite  de  orice  temeiu 
documentar. 

„  Autorului  —  scrie  D.  Fr.  Strauss  în  prefaţa  primului  volum, 
(p.  III  — )  i  s’a  părut  a  fi  timpul  să  pună  în  locul  învechi¬ 
telor  maniere  supranaturaliste  sau  naturaliste  de  a  considera 
pe  Isus,  una  nouă“.  Căre  i  aceea,  ne  lămureşte  mai  departe 
(p.  IV — V):  „Noul  punct  de  vedere  care  trebuie  să  ia  locul 
celor  arătate,  este  cel  mitic.  El  nu  vine  în  această  carte 
pentru  întâia  oară  în  contact  cu  istoria  evanghelică.  Cu 
mult  înainte  a  fost  aplicat  la  singuraticele  părţi  ale  acesteia 
şi  acum  trebue  numai  să  se  Iacă  acelaş  lucru  asupra  întregului. 
Aceasta  nu  însemnează  nicidecum  că  întreagă  Istoria  lui 
Isus  trebueşte  prezentată  drept  mit,  ci  doar  a  examina  dacă 
nu  cuprinde  ceva  elemente  mitice  în  sine.  Dacă  vechea 
exegeză  bisericească  pleacă  dela  dubla  presupunere  că  în 
Evanghelii  se  cuprinde  întâi  istorie  şi  anume,  în  rândul  al 
doilea,  una  supranaturală,  dacă  raţionalismul  a  doua  pre¬ 
supunere  o  leapădă,  peniruca  să  ţină  cu  atât  mai  mult 
numai  la  cea  dintâi...  ştiinţa  nu  poate  rămânea  la  jumă¬ 
tatea  drumului,  ci  trebue  să  doboare  (să  lese  să  cadă)  şi 
cealaltă  presupunere  şi  întâi  să  cerceteze  dacă  şi  până  la 
ce  punct  Evangheliile  slau  pe  temelie  istorică . . .  Aceasta 
este  calea  naturală  a  problemei...".  Trebuesc  bine  obser- 

1  Vezi:  A.  Michel  —  ]6sus  —  Christ  in  Dict.  Theol.  Cath.  I.  VIII,  p.  I,  col. 
1110 — 1411;  Maurice  Goguel  —  L’orieniatîon  de  la  Science  du  Nouveau  Tesiamenl 
(retipărire  din  Revae  de  i’Histoire  des  Religions,  Nov.— Dec.  1927 ;  p.  19  urm. 

3  Ca :  Karl  Fr.  Bahrdl  —  Ausfiihrung  des  Plans  und  Zwecks  Iesu,  Berlin, 
1784—17/3.  in  11  voi.;  Karl  Heinr.  Venfurint  —  Naliirliche  Geschicledes  grossen 
Prophelen  von  Nazarelh,  Copenhaga,  ÎS  0  1802;  4  voi. 

3  In  1.  c.  la  noia  7. 

*  Apologia  oder  Schutzschrift  fur  die  verniinftigen  Verehrer  Gottes,  publ.  in 
documentele  (Bciirăge)  lui  Lesslng,  ed.  4  in  1835.  Cf.  Michel,  o.  c. 

vate  întorsăturile  de  frază  ale  lui  Strauss  în  textul  reprodus.  Cu 
astfel  de  convingeri  a  purces  la  treabă.  Pornind  dela  acel 
principiu  al  filosofiei  hegeliane  în  virtutea  căruia  religia  nu 
se  sprijină  pe  fapte  istorice  ci  pe  idei,  cari,  pentru  a-şi  juca 
rolul  n’au  nevoe  numai  decât  să  se  realizeze  fenomene,  el 
susţinea  că  referatele  evanghelice  n’au  fost  concepute  şi 
redactate  din  punct  de  vedere  istoric;  ele  au  exprimat  pur 
şi  simplu  idei  şi,  în  consecinţă,  trebuesc  interpretate  ca 
mituri. 1  Soluţia  mitului,  îi  părea  lui  Strauss  a  oferi  sinteza 
rezultată  din  opoziţia,  conflictul  dintre  teza  şi  antiteză  (adică 
interpretările  supranaturalistă  sau  raţionalistă).  Lucrează 
aşadar  cu  terminologia  hegeliană.  Lumea  n’a  putut  fi  creată 
prin  bunul  plac  al  unui  Dumnezeu  personal  şi  legile  ei  nu 
pot  fi  frânte  prin  minuni.  Minuni  deci,  nu  există.  Subiectul 
referatelor  evanghelice :  mitul  lui  Hristos,  Prin  aceasta  nu 
vrea  să  spună  că  Isus  n’a  existat.  Toi  ce  ştim  despre  El, 
e  că  personalitatea  Lui  a  făcut  asupra  învăţăceilor  săi  o 
impresie  atât  de  puternică  încât  au  proiectat  asupra  Lui 
odată  cu  titlul,  predicatele,  funcţiunile  şi  imaginea  lui  Mesia.2 
Maurice  Goguel  se  opreşte  asupra  noţiunii  mitului  la  Strauss, 
subliniind  că  ea  are  aci  un  sens  particular  care  trebueşte 
reţinut,  noţiunea  mitului  fiind  astăzi  luată  într’un  mod  sim¬ 
ţitor  diferit.  „Ceeace  o  domină,  spune  el,  nu  este  noţiunea 
de  irealitate  ci  cea  de  adevăr  ideal".  Chiar  în  acest  sens, 
mitul  rămâne  o  ficţiune  creiată  de  imaginaţia  mulţimilor  în 
jurul  unui  om  mare.  Şi  Isus-ul  căruia  Strauss  parecă  s’ar  în¬ 
dura  să*i  admită  existenţa  istorică,  ar  fi  fost  un  biet  şi  pios  în¬ 
văţător  de  lege,  un  rabin,  încărcat  fără  voie,  fără  ştiinţă,  cu 
strălucirea  dumnezeiască  şi  podoabele  ei,  de  care  Strauss 
se  grăbeşte  să-I  uşureze,  despuindu-1  fără  nici  un  scrupul. 

Strauss  —  cum  nimerit  observă  Godet 3  —  nu  s’a  ocupat 
în  mod  special  de  compoziţia  documentelor  evanghelice, 
mulţumindu-se  numai  să  înlăture  orice  element  supranatural 
din  ele.  Tot  aici,  M.  Goguel,  îi  găseşte  „punctul  slab".4 
Şi  înainte  de  ei,  a  observat  acelaşi  lucru,  maestrul  său, 
Baur,  lucru  care  l-a  determinat  să  intervină.  Cum,  vom  vedea. 

1  Cf.  M.  Goguel  —  O.  c.  p.  19. 

2  Comp.  R.  P.  Lemonnyer.  Theoiogie  du  Noveau  Testament  (Bibi.  cath.  des 
Sciences  relig.);  Paris,  1928;  p.  3. 

3  O.  c.  I,  p.  51. 

4  O.  c.  p.  20. 

Emoţia  stârnită  de  aparijia  cărţii  lui  Strauss  a  fost  mare. 
Deja  în  Oct  1835,  scriind  prefaţa  volumului  al  doilea  ce-a 
ieşit  de  sub  teasc  anul  următor,  Strauss  însuşi  mărturiseşte 
(p.  V)  că  din  această  pricină  a  fost  îndepărtat  numai  decât  din 
postul  de  repetitor  ce-1  avea  la  seminarul  din  Tubingen. 
„Mulţimea  replicilor,  vioiciunea  împotrivirilor  —  scrie  cineva 1 
—  lăsă  să  se  vadă  că  s’a  înţeles  pretutindeni  un  lucru: 
era  vorba  aici  de  existenta  sau  non-existenta  creştinismului". 
Strauss  în  mai  multe  scrieri  polemice  căuta  să-şi  convingă  sau 
să-şi  doboare  adversarii,  stăruind  cu  perseverentă  în  ne¬ 
gaţiile  sale.  Când  universitatea  din  Ziirich  îl  invită  să  ocupe 
catedra  de  Istorie  bisericească  şi  Dogmatică,  se  produse  din 
partea  opiniei  publice  o  reactiune  atât  de  puternică,  încât 
autorităţile  fură  silite  să  ordoneze  pensionarea  lui  Strauss,  mai 
înainte  ca  acesta  să-şi  fi  împlinit  anii  regulamentari  de 
serviciu.  Drept  răspuns  el  tipăreşte  alte  lucrări,  în  cari  reia 
vechile  sale  argumente. 2 

Acum,  cu  creştinismul  era  „în  ordine".  Obosit,  plictisit 
poate,  tot  atât  de  probabil  însă  convins  că  nu  mai  are  nimic  de 
adăugat  sau  retuşat  din  atitudinea  sa  iniţială  (retuşările  ce 
le-a  făcut  ediţiei  din  1839,  n’au  schimbat  atitudinea!), 
se’ndreaptă  spre  studii  literare.3  In  1842,  se  căsători  cu  o 
mult  sărbătorită  cântăreaţă.  Spre  sfârşitul  vieţii,  se  mai  în¬ 
toarse  odată  la  teologie.  Nu  cu  gândul  să  retracteze  ceva 
din  teza  pe  care  se  aşezase  odată  în  ciuda  unei  lumi  în¬ 
tregi,  ci  cu  intenţia  de  a  infuza,  în  măsura  posibilităţilor, 
ideile  sale,  în  păturile  poporului.  In  acest  scop  scrise  „Das 
Leben  Iesu  fur  das  deutsche  Volk  bearbeitet".4  „Cartea 
aceasta,  nu  făcu  atâta  senzaţie  —  scrie  Franck5  —  cum 
fusese  cazul  cu  viata  lui  Isus,  de  altădată.  îndeosebi  „po¬ 
porul  german"  pentru  care  fusese  destinată,  a  fost  puţin 
atins  de  ea". 

1  Frh.  H.  R.  von  Frank.  —  Geschichte  und  Krlfik  der  neueren  Theoiogie,  sei! 
Schleiermacher;  ed.  III;  Erlangen  u.  Leipzig,  189  ;  p.  172. 

2  Dic  chrislllche  Glaubenslehrc  în  ihrer  Entwickehmg  und  Un  Kampfe  mit 
der  modernen  Wissenschaft  dargestelil;  2  voi.  1840 — 1841. 

3  Scrie,  printre  altele,  strălucitele  monografii:  Ulrich  von  Hutten,  3  voi. 
1858  60  şi  Vollaire,  1»70. 

4  Apărută  la  Bonn,  1864;  ed.  4  în  1877;  tradusă  in  franţuzeşte  de  A.  Nefflzer 
şi  Ch.  Dollfus,  Paris,  1864. 

5  O.  c.  p.  174. 

La  bătrâneţe,  mai  scoase  una :  „Der  alte  und  der  neue 
glaube"  (1872).  „Mai  suntem  noi  creştini?"  —  întreabă  Strauss. 
Răspunde  negativ.  Vechilor  sale  idei  filosofice  Ie  substitue 
cele  ale  materialismului  modern.  Religiune  mai  avem  numai 
întrucât  punem  în  locul  lui  Dumnezeu,  lumea,  universul.  Se 
retrase  la  Ludwigsburg,  unde  o  boală  grea  îi  doborî  ia  pat. 
Muri  în  7  Februarie  1874. 

Teza  sa  simplistă  şi  prea  radicală  determină  pe  Baur, 
căruia  Strauss  îi  fusese  discipol,  să  intervină.  In  lucrarea  sa 
despre  Sf.  Apostol  Pavel1  —  şi’n  altele  publicate  mai  înainte 

—  Baur  recunoaşte,  spre  deosebire  de  Strauss,  că  Isus  însuşi 
s’a  dat  drept  Mesia.  Şi  el,  ca  şi  Strauss,  îşi  concentrează  tot 
interesul  asupra  Bisericii  vechi,  în  care  deosebeşte  două  ten¬ 
dinţe  distincte  şi  contradictorii  a)  pefrinismul  —  caracterizat 
prin  fidelitatea  faţă  de  mesianismul  iudaic  tradiţional  şi  b) 
paulinismul  —  care  reprezintă  un  mesianism  spiritual,  uni¬ 
versalist,  desnaţionalizat.  O  a  treia  tendinţă  —  împăciuitoare 

—  se  afirmă  cu  timpul  şi  reuşi  să  stabilească  un  compromis 
care  fu  creştinismul  de  după  aceea.  Cărţile  N.  T.,  după 
teoria  lui  Baur,  reflectează  aceste  tendinţe:  cele  mai  vechi 

—  petrinismul ;  cele  cari  le  urmează  —  paulinismul ;  cele  în 
cari  domină  compromisul  pomenit,  sunt  cele  mai  noui.  Cre¬ 
ştinismul  rămâne  pentru  el  ca  şi  pentru  Strauss,  opera  Bisericii 
primare.2  In  istoria  creştinismului,  aplică  şi  el  dialectica 
hegeliană.  (Petrinismul  —  teza;  Paulinismul  =  antiteza;  Com¬ 
promisul  =  sinteza).  Raţionalist  încarnat,  caută  să  explice 
minunile  logice,  psihologice,  cu  un  cuvânt,  raţionale.  Şi  aci, 
se  poticneşte.  Mai  ales  Ia  minunea  de  pe  drumul  Damas¬ 
cului.  Cu  un  bun  simţ  demn  de  subliniat,  trage  consecin¬ 
ţele,  spovedindu-se  ca  atare.3  Toată  truda  lui  a  fost  zadarnică.4 

1  F.  Chr.  Baur:  Paulus,  der  Apostol  Jesu  Christi,  Leiz.ig,  1866,  scoesă  de 
E.  Zeller. 

2  Comp.  Lemonnyer :  O.  c.  p.  4,  Mai  pe  larg  Ia  Godet,  o.  c.  I,  p.  51  urm. 

3  «Taina  interioară  a  actului  prin  care  Dumnezeu  îi  descoperi  (Sfântului 
Pavel)  pe  Fiul  său,  nu  va  putea  fi  cercetată  (explorată)  prin  nici  un  fel  de  ana¬ 
liză,  nici  psihologică  nici  dialectică"  (Das  Christenthum  und  die  christliche  kirche  I, 
p.  45 ;  ed.  2 ;  cf.  Holsten :  Zum  Evangelium  des  Paulus  u.  Pelrus,  Rostock,  1868,  p.  3). 

4  Când  muri  Baur  (1860),  unul  din  colegii  săi,  Prof.  Landerer,  in  cuvân¬ 
tarea  ce-o  rosti  la  groapă,  spuse:  «Întreagă  munca  vieţii  lui  Baur  a  fost  îndrep¬ 
tată  spre  înlăturarea  minunii  din  Noul  Testament.  Insă  el  a  arătat  lămurit  că  con¬ 
vertirea  Ap.  Pavel  nu  poate  fi  pricepută  nici  prinlr’o  analiză  isiorică,  nici  logică, 
nici  psihologică.  Şi  atunci,  dacă  a  trebuii  să  lase  in  picioare  o  minune,  in  modul 
acesta  a  trebuit  să  le  iase  prin  aceasta  pe  loafe  celelalte.  Munca  vieţii  sale,  a 
fost  aşadar,  zadarnică*  (La:  Holsten-Paulinische  Theologie,  Berlin,  1898;  p.  XV). 

De-aici  înainte  critica  biblică  merge  pe  acest  drum, 
dând  când  în  dreapta,  când  în  stânga.  Un  savant  contestă 
autenticitatea  unei  cărţi  a  N.  T.,  altul  vine  şi-o  reabilitează. 
Şi  jocul  reîncepe  dela  capăt. 1  Fiecare  pretinzând  că  numai 
el  se  află  în  posesia  adevărului. 3  Iţi  irebuesc  culori  şi  spaţiu, 
răbdare  şi  timp  ca  să  parcurgi  materialul  imens  livrat  în 
acest  timp  de  febrile  cercetări  şi  să  te  rosteşti  câtuşi  de 
cât  complect  asupra  rezultatelor  la  cari  s’a  ajuns. 

In  ceeace  priveşte  lucrările  asupra  vieţii  Iui  Isus,  după 
o  pauză  de  aproape  treizeci  de  ani  dela  cea  alui  Strauss, 
apare  binecunoscuta  „Vie  de  Jesus“  a  lui  Ernst  Renan, 3 
care  deschide  seria  abundentă  a  marilor  lucrări  asemănă¬ 
toare  ce  ajunge  până  în  zilele  noastre.  Âlbert  Schweitzer  a 
alcătuit  o  carte  întreagă  (ediţia  V,  din  1933,  are  671  pagini), 
asupra  lor. 4  Cea  mai  mare  parte  din  ele,  despoaie  pe  Isus 
—  în  măsură  mai  mare  sau  mai  mică  —  de  prerogativele 
ce  i  Ie  circumscrie  Noul  Testament.  Asta,  în  rândurile  teo¬ 
logilor  protestanţi. 


1  Se  ajunsese  până  acolo  în  această  amăgire  —  scrie  Ad.  Defssmann,  nu 
fără  oarecare  ironie  —  încât  să  fie  socotit  caracterul  ştiinţific  al  unui  cercetător 
biblic  în  raport  cu  verdictele  de  neaulenticifate  ce  le-a  pronunţai  (Paulus,  2  Aufl. 
Tîiblngen,  1925,  p.  12). 

2  Strauss  şi- a  câştigat  un  merit  şl  a  dat  dovadă  de  sinceritate  şi  curaj  — 
curajul  unui  înfrânt  de  conştiinţa  ieftlnătătil  popriilor  negaţii  —  când,  spre  sfâr¬ 
şitul  vieţii,  apostrofa  astfel  pe  colegii  săi  întru  naturalism  cari  indrăsneau  să 
revendice  numai  pe  seama  lor  onoarea  imparţialităţii  ştiinţifice :  «întâlneşti  ade¬ 
seori  în  scrierile  leologilor  liber-cugetătorl  asigurarea  că  cercetările  lor  se  reazimă 
pe  un  interes  pur  istoric.  Respect  pentru  cuvântul  acestor  domni!  Insă,  din  parte-mi, 
eu  privesc  afirmaţiile  lor  ca  un  lucru  imposibil ;  şi  chiar  dacă  faptul  era  adevărat, 
eu  nu  puteam  să-l  consider  demn  de  elogiu.  Celce  scrie  despre  Împăraţii  Ninivei 
sau  despre  faraonii  egipteni,  poate  foarte  bine  să  se  conducă  de  un  interes  pur 
istoric.  Insă  creşlinismul  esie  o  forjă  aiât  de  vie  şi  originile  sale  închid  in  ele 
consecinţe  aiât  de  decisive  pentru  prezentul  imediat  încât  Irebueşle  considerat 
de  stuptd  acel  cercetător  care  n’aduce  în  studierea  problemei  acesteia  decâi  un 
interes  istoric...  (Dos  Leben  Jesu  fur  das  deutsche  Volk,  în  prefaţă;  Cf.  Godet 
—  O.  c.  I,  p.  11). 

3  Paris,  1865.  Apariţia  ei  a  făcui  vâlvă.  „Oricine  purta  o  suiană  şi  era 
capabil  să  tină  in  mână  condeiul,  porni  răsbolu  împotriva  iui  Renan,  episcopii 
în  prima  linie*  (Schweitzer).  A  cunoscut  un  succes  de  librărie,  răsunător.  Doi 
compatrioţi  ai  lui  R.,  Girard  şi  Moncel  (in  Bibiiographie  des  oeuvres  d’Ernesl 
Renan,  1923),  numără  >i21  de  edijil:  205  în  franţuzeşte  Şi  216,  in  alte  limbi. 

4  A.  Schweitzer  —  Geschichte  der  Leben  —  Iesu  —  Forschung  (ca  ediţia 
a  doua  a  lucrării  „Von  Reimarus  zu  Wrede*  1906);  Tiibingen,  1913. 

Biserica  romano-catolică  —  mai  precis :  savanţii  ei  cari 
nu  s’au  pus  în  afara  de  biserică  —  au  luai  atitudine  din 
bună  vreme,  fie  direct,  combătând  metodeie  criticilor  raţio¬ 
nalişti,  1  fie  indirect,  alcătuind  vieţi  ale  adevăratului  îsus. 2 

In  concluzie!  Isus-ul  pe  care-1  prezintă  enormele  lu¬ 
crări  ale  teologilor  situaţi  forţat  prin  opiniile  lor  în 
afară  de  Biserică,  nu  este  Isus-ul  cel  adevărat.  Teologia 
numită,  nu  mai  este  teologie,  ci  un  sistem  sau  un  rnănunchiu 
de  sisteme  filosofice,  ca  oricare  altul.  Biserica,  oricare  ar 
fi  culoarea  ei  confesională,  fără  a  tăgădui  criticii  orice  va¬ 
loare,  are  datoria  să  respingă  oriunde  o  întâlneşte,  criiica 
negativă  şi  să  cultive  o  ştiinţă  care  clădeşte  —  o  critică 
pozitivă. 

Aceasta  e  posibil  în  Biserica  noastră  şi’n  cea  romano- 
catolică.  In  Bisericile  protestante  —  mai  puţin.  Protestan¬ 
tismul  ispăşeşte  —  azi  ca  şi  ieri  —  propriul  său  păcat  de-a 
fi  proclamat  suveranitatea  bunului  plac  în  materie  de  cre¬ 
dinţă.  De  ieri  până  azi,  la  el  acasă,  e  exact  drumul  deia 
mitul  lui  Sfrauss  la  mitul  lui  Rosenberg. 3  Atmosfera  deacum, 
cea  dinainte  cu  un  veac.  Şi  unul  şi  altul  din  marii  „mitici “, 
fiecare  în  vremea  lui,  erau  în  toate  gurile,  iar  cărţile  lor  în 

1  Pentru  o  orientare  mat  amănunţită  asupra  problemei  originii  creştinismului 
cu  toate  consecinţele  ei,  aşa  cum  a  desbălut-o  şi  solutionat-o  Teologia  modernă, 
contaclut  cu  câteva  lucrări  de  felul  celorce  le  dăm  aici,  se  impune :  L  CI.  Fiilion 

—  L’exisience  historique  de  lesus  ef  le  rationalisme  contemporain,  Paris,  i909; 
Acelaş ;  Les  elapes  du  rationalisme  dans  ses  ataques  contre  la  Vie  de  Jesus-Christ, 
Paris,  1911 ;  R.  P.  M.  I.  Lagrange  -  Le  sens  du  chrisiianisme  d’âpres  l’exegese 
allemande,  Paris,  191:;  A.  Michel  (vezi  nota  7),  Îndeosebi  col.  13-62 — 1411  (Jesus- 
Chris!  et  la  critique);  apoi  Goguel  (nota  7),  Frank  (nota  li),  Schweitzer  (nota 
27  ele.), 

2  Cea  mai  nouă  viată  a  lui  Isus  rom.-cath.,  e  cea  a  lui  Ferdinand  Prat  — 
Jesus  Chrlst,  sa  vie,  sa  docirine,  son  oenore;  2  voi.  (de  VI!-b584-|-594  p.).  Paris, 
Beauchesne,  1933.  Celelalte  se  găsesc  la  Michel  (nota  7)  sau  L.  de  Grandmaison 

—  Jesus-Christ,  in  Dict.  Apolog.  d’Ales,  vot.  II,  Paris,  1911;  col.  1310  urm. 

2  Alfred  Rosenberg.  Der  Mylhus  des  XX  Jahrhunderts,  Munchen,  1930.  Anul 
acesta  a  apărut  ediţia  55  -56.  In  total,  au  fost  desfăcute  până  acum,  583,000 
exemplare.  Din  răspunsuriie  ce  i  s’au  dat  --  lăsâmd  laoparte  arhtnumeroasele 
discufti  din  ziare,  reviste  şi  broşuri,  irebuesc  rejinule  mai  ales  două,  lucrate, 
riguros  şiiinlificeşie.  Unul  e  .răspunsul  catolic",  cum  i  se  spune:  Sludien  zum 
Mythus  des  XX  Jahrhunderis  (în  Kirchlfcher  Anzeiger  fur  die  Erzdiozese  K51n, 
Dec.  1934 ;  VIII+148  p.)  fără  autor  poartă  insă  menţiunea  .oficia)’.  Celăialt  6 
.răspunsul  prolestanl*:  Antwort  auf  den  Mylhus,  de  Lic.  Dr.  Walther  Kiinnefh 
docent  Ja  universitatea  din  Berlin;  Wichern  -  Verlag,  Berlin,  1935;  XV1+216. 

toate  mâinile.  Celebritatea  lor,  celebritatea  lui  Haeckel  de 
pildă;  adică  mare  până  trăiesc,  nimic  dupăce  s’au  dus. 

Pe  deasupra  tuturor  tăgadelor  şi  svârcolirilor  omeneşti, 
Isus  rămâne,  ştiinţific  vorbind,  cum  observă  cu  simpatie 
un  istoric  filosof,  singurul  personagiu  al  antichităţii,  a  cărui 
istorie  a  fost  scrisă,  simultan,  de  patru  scriitori  ai  timpului. 

Ce  i-a  adus  această  distincte?  —  se  întreabă  Godet. 
Şi  urmează:  El  n’a  comandat  armate  nici  n’a  repurtat  vic¬ 
torii  strălucite;  El  n’a  făcut  în  domeniul  ştiinţei  vreuna  din 
acele  descoperiri  cari  schimbă  fata  lumii.  Acjiunea  Sa,  s’a 
exercitat  în  domeniul  moral.  El  a  iubit,  a  slujit,  a  descoperit 
pe  Dumnezeu  lumii ;  El  a  mântuit.  După  frumoasele  cuvinte 
ale  lui  Ullmann  —  „El  a  posedat  în  stadiul  vieţii  personale 
ceeace  trebuia  să  devină,  prin  EI,  viata  omenirii" ;  prin 
această  acţiune  esentialmente  spirituală,  El  a  infuzat  în  bă¬ 
trânul  trunchiu  al  rasei  omeneşti  o  sevă  nouă,  care  s’a  îm¬ 
prăştiat  în  toate  ramurile  lui;  şi  omenirea,  grafie  simfului 
său  indefectibil  pentru  bine.  L-a  ridicat,  de  comun  acord, 
mai  presus  de  fot  ceeace  se  chiamă  om".1 

E  Isus-ul  real  pe  care  teologia  modernă  cu  săracele 
posibilităţi  la  cari  a  apelat,  nu  L-a  putut  cuprinde  în  toată 
majestatea  Lui.  Isus-ul  pe  care  trebue  să-l  rostim  de  pe 
amvoane,  de  pe  catedre,  în  mijlocul  uliţelor  şi’n  tainifele  ini¬ 
milor,  pretutindeni  unde  răsuflă  o  fiinţă  omenească,  unde 
suspină  o  durere  sau  zâmbeşte  o  bucurie. 

Breslau,  Mai,  1935. 

GRIGORIE  T.  MARCU 


1  Godet.  O.  c.  voi.  II,  p.  I;  (Neuchâtel,  1904);  pag.  5 — 6. 

de  Pr.  C.  ZOICAN 

„Nu  fac  binele  pe  care-l  voiesc”  Rom.  VII  18 

Forja  motrică  de  prefacere  a  vieţii  omeneşti  sunt  ideile. 
Ideile  pe  cari  şi  le  fac  oamenii  pentru  a  satisface  conştiinţa, 
şi  pentru  a  da  un  sens  vieţii  lor,  trec  întotdeauna  printr’o  ope¬ 
raţie  de  diferenţiere,  impusă  de  sentimentele  ce-i  animă,  de 
influienţa  mediului  şi  starea  de  civilizaţie  a  epocii  în  care 
trăiesc.  Dar,  totuşi  cu  toată  această  diferenţiere,  cu  toată 
această  stare  de  nebulozitate,  în  care  ideile  se  atrag  şi  se 
resping,  se  ciocnesc  şi  se  contopesc,  există  sub  cutele  adânci 
ale  vieţii  sufleteşti  o  „formă  generală1',  peste  care  nu  se  poate 
trece  şi  asupra  căreia  nu  încape  îndoială,  fiindcă  ea  străbate 
eroic  furtuna  egoismului  tendinţelor  naturale  —  şi  aceasta 
este  ideia  „binelui  suprem". 

In  clipele  de  adâncă  intuiţie  spirituală,  fiecare  simte  în 
inima  lui  că  nu  activează  în  lume  într’un  mod  arbitrar,  că 
în  fiinţa  lui  are  mai  dinainte  dat  un  drum  de  urmat  în 
ascensiunea  lui  spirituală.  Acest  fapt  simţit  rezultă  din  pro¬ 
cesul  firesc  al  subordonării  existenţii  fizice  în  noi  —  spiri¬ 
tului  —  depăşindu-o  şi  ajungând  Ia  anumite  etape  de  rea¬ 
lizări  spirituale,  pe  care  le-am  zărit  prin  puterea  de  lumină 
a  „ideii  binelui"  ce  lucrează  în  fiinţa  noastră,  dar  care  nu 
se  realizează  niciodată  integral. 

A  cunoaşte  binele  şi  a  te  robi  lui,  înseamnă  a  merge 
pe  calea  desăvârşirii  morale,  care  există  în  noi  sub  forma 
evoluată  a  voinţei  ce  zideşte,  ce  dă  o  finalitate  existenţei 
omeneşti  în  complexul  existenţei  cosmice  şi  aprinde  în  noi 
focul  sacru  al  dorinţei  de  a  le  realiza  integral,  căci  intuiţia 
lui  „se  alătură  fenomenelor  celor  mai  generale  ale  vieţii, 
este  trăită  înainte  de  a  fi  reprezentată  în  intelect  prin  raţio¬ 
namente,  ne  precedează  într’un  sens  oarecare  şi  ne  sesi¬ 
zează  înainte  de  a  o  sesiza  noi,  spre  a  ne  întări  sau  lămuri". 

Lupta  inferioară  ce  se  dă  pentru  realizarea  supremă  a 
binelui  este  susţinută  şi  alimentată  conţinu  de  conştiinţa 
morală.  Conştiinţa  morală  este  glasul  chemării  divine  în 
noi,  calea  de  lumină  a  existenţii  în  univers,  impulsiunea 
eternă  ce  ne  creiază  şi  prin  care  creiem  spiritualiceşte,  ne 
orientează  imprimându-ne  prima  mişcare  în  adâncul  fiinţei, 
spre  îndumnezeire. 

Totuşi,  adeseori  putem  înţelege  greşit  „ideia  binelui", 
deoarece  la  cunoaşterea  ei  nu  putem  ajunge  decât  prin 
reflexiune.  Şi  actul  reflexiunii  este  individual  şi  liber.  Aşa 
că  în  act  se  poate  refuza,  nega  formal  sau  chiar  lăuntric 
printr’un  fel  de  ocultaţie  voluntară  posibilitatea  cunoa¬ 
şterii  lui  ca  realitate  spirituală  ideală  şi  universal  valabilă. 
Dar  cuvântul  inspirat  al  apostolului  „nu  fac  binele  pe  care-1 
voiesc"  este  piatra  convingerii,  că  nu  poate  exista  nici  o 
îndoială  sinceră  asupra  existenţei  apriorice  a  ideii  binelui 
în  noi,  dupăcum  nu  există  îndoială  asupra  existenţei  noastre 
proprii. 

Aceasta  este  o  evidenţă  de  înaltă  valoare,  puţin  ataşată 
de  iluzii  şi  cu  mult  superioară  certitudinilor  ştiinţifice,  cari 
caută  să  i  se  opună  sau  să  se  substitue  şi  vieţii  sufleteşti, 
ca  singure  valabile.  Insă  pentru  noi  există  convingerea  că, 
dacă  ştiinţa  a  ajuns  să-şi  subordoneze  natura,  în  acelaş 
timp  se  îndepărtează  de  cunoaşterea  ei  însăşi.  Faptul  ştiin¬ 
ţific  nu  este  un  fapt  brut,  obiectul  unei  simple  reflexiuni. 
El  este  o  construcţie  a  spiritului,  trecut  prin  conştiinţa  deo¬ 
sebirilor  informe  şi  complexe.  Valoarea  Iui  depinde  de  ade¬ 
vărul  ce-1  exprimă,  de  autenticitatea  principiilor  ce-1  pun  în 
joc  în  cari  întotdeauna  se  oglindeşte  lucrarea  spiritului  ilu¬ 
minat  de  Dumnezeu  şi  nu  de  simpla  înlănţuire  a  ordinei 
naturale.  Ordinea  naturală  nu  e  o  ordine  ştiinţifică,  ci  este 
în  fond  morală,  chiar  în  sensul  substanţelor  şi  forţelor  ce 
o  constituiesc,  prin  faptul  că  ne  ajută  la  găsirea  şi  reali¬ 
zarea  „binelui"  pentru  păstrarea  armoniei  cosmice.  Natura, 
în  efortul  desfăşurării  ei,  trece  prin  forme  complexe  şi  dife¬ 
rite,  dar  fără  să-şi  piardă  sensul  —  direcţia.  Această  miş¬ 
care  a  universului  cu  un  sens  superior  — •  păstrarea  armo¬ 
niei  cosmice  —  înseamnă  un  efori  orientat  spre  conservarea 
legii  unitare  şi  veşnice  ce  stă  Ia  baza  constituţiunii  Iui,  şi 
care  concretizează  actul  voinţei  eterne  a  lui  Dumnezeu  în 

care  e  încorporat  din  veşnicie  „principiul  binelui"  —  adică 
sensul  real  al  vieţii  omeneşti  în  întocmirea  ei  cosmică.  Din 
existenţa  superioară  a  acestui  principiu  se  înseilează 
idealul  real  al  vieţii.  Acest  ideal  care  ne  robeşte,  trebuie 
sa  fie  „real"  pentru  a  juca  un  rol  „ideal"  în  viaţa  noastră 
prin  efortul  lor  conţinu  de  a  se  întâlni  în  sinteza  unui  prin¬ 
cipiu  unic  şi  primordial  dincolo  de  perfecţiunile  ştiinţifice 
—  în  Dumnezeu  —  forma  desăvârşită  a  binelui  care  în 
contingenţa  lumii  acesteia,  are  puterea  de  a  mişca  perma¬ 
nent  adâncurile  vieţii  noastre  spre  sens,  creaţie  şi  desăvâr¬ 
şire  după  „chipul  şi  asemănarea"  Lui. 

Pr.  c.  ZOICAN 


(9G) 

FIUL  OMULUI 

de  Pr.  D.  D.  ACHIMESCU 

„Doamne,  iariă-i  ca  nu  şliu  ce  fac“  Luca  25,  34 

I 

Cuvintele  profetice,  rostite  de  dreptul  Simeon,  peste 
care  Duhul  Sfânt  era,  (Luca  2, 25)  cu  prilejul  aducerii  Mân¬ 
tuitorului  în  templu,  (Luca  2,a7),  că  Acesta’  este  pus 
spre  căderea  şi  scularea  multora,  (Luca  2, 34)  s’au  adeverit 
veacuri  dearândul,  în  multe  feluri,  şi  încă  se  vor  adeveri,  în 
felul  că  tot  mereu  se  vor  găsi  oameni  plini  de  mândria 
intelectului  lor,  mărginit  totuş,  să  se  afişeze  ca  cei  dintâi 
cunoscători  şi  înţelegători  ai  Mântuitorului  Isus  Hristos,  gata 
să  explice  ceeace  cu  mintea  omenească  nu  poate  fi  cuprins. 

Nici  o  problemă  nu  s’a  impus  spiritului  omenesc  spre 
discuţie  cu  atâta  impetuozitate,  ca  problema  Mântuitorului 
Isus  Hristos,  Fiul  Iui  Dumnezeu. 

Nici  o  problemă  n’a  cerut,  pentru  lămurirea  ei,  mai 
multe  cărţi,  mai  multă  hârtie,  sau  mai  multă  cerneală  ca 
aceasta. 

Opiniuni  diferite  asupra  divinităţii,  umanităţii  sau  isto- 
ricităţii  Lui  au  fost  desbătute  şi  susţinute  cu  mai  multă  tărie 
de  cei  crezuţi  chemaţi  spre  aceasta. 

Fost-a  Isus,  Dumnezeu,  aşa  cum  cred  creştinii? 

Fost-a  El  cel  mai  mare  dintre  fiii  oamenilor? 

Fost-a  un  drept  plăcut  lui  Dumnezeu? 

Fost-a  om  cu  adevărat,  sau  nici  n’a  existat? 

Sau  mai  mult  decât  atât,  fost-a  Isus  un  promotor  al 
comunismului,  un  paralitic  sau  chiar  un  nebun? 

Inima  mi  se  strânge  de  durere  la  pronunţarea  acestor 
cuvinte  î 

Şi’n  adevăr  ultimele  două  veacuri  ne-au  adus  aceste 
păreri,  cari  fie  pe  cale  ştiinţifică,  fie  pe  cale  literară,  şi-au 
făcut  loc  în  sufletul  omenesc  căutând  să  răstignească  din 
nou  pe  Isus  şi  să-l  ucidă  în  inima  oamenilor. 

Timp  de  mai  bine  de  zece  secole,  lumea  creştină,  a 
trăit  şi  a  mărturisit  pe  Hristos,  aşa  dupăcum  El  ne-a  fost 
mărturisit  dela  origine  şi  cum  credinţa  în  El  a  fost  stabilită 
la  Niceia  în  325  şi  la  Calcedon  în  451. 

Fără  îndoială  că  şi  în  cursul  acestor  secole,  chiar  în 
timpurile  cele  mai  liniştite,  s’au  ivit  destui  sceptici  şi  chiar 
apostaţi,  pentru  cari  Hristos,  cel  întrupat,  a  fost  un  scandal 
sau  chiar  o  nebunie ;  dar  creştinătatea,  în  inima  sa,  nu  pă¬ 
răsi,  ci  mai  mult  găsi  şi  gustă  într’o  învăţătură  comună  pe 
Isus  cel  din  Evanghelii. 

Această  stare  liniştitoare,  pentru  sufletul  creştin  luă 
sfârşit  cu  veacul  XV.  Diferite  cauze  au  dus  la  această  fră¬ 
mântare  spirituală ;  dar  două  din  ele  au  fost  decisive,  dând 
naştere  la  atâtea  şi  atâtea  speculaţiuni  teologice,  dăunătoare 
celor  ce  le-au  încercat  şi  mai  mult  celor  ce  şi-au  lăsat 
mintea  şi  inima  răpită  de  ele. 

Aceste  două  cauze  hotărîtoare  au  fost:  humanismul 
prin  cutezanţele  sale  păgâne  şi  protestantismul  prin  revi¬ 
zuirea  valorilor  religioase. 

Drumul  spre  un  libertinaj  în  credinţă  şi’n  gândire,  croit 
odată,  nu  s’a  mai  oprit,  şi  mintea  multora  nu  s’a  sfiit  să  năs¬ 
cocească  cele  mai  cumplite  erori  cu  privire  la  persoana 
Mântuitorului. 

In  veacul  XV  numărul  acestora  este  destul  de  mare. 
Amintim  însă  numai  pe  îndrăcitul  jurist  Jean  Bodin,  care 
în  cartea  sa  „Colloque  des  Sept  Savants"  reia  şi  susţine 
cu  multă  putere  ereziile  celui  de  al  IlI-lea  şi  al  IV-lea  secol 
cu  privire  la  Hristos  cel  întrupat,  afirmând  în  esenţă  că  e 
de  necrezut  ca  Dumnezeu  să  se  fi  întrupat. 

Deasemeni  rabinul  Salomon  Barcassi,  combate  Evan¬ 
gheliile  cu  aceleaş  argumente  pe  cari  le-a  folosit  şi  Cels 
în  veacul  al  Il-Iea. 

Amintim  de  asemeni  pe  Faust  Socin,  care  a  negat 
filiaţiunea  divină  a  lui  Isus  şi  al  cărui  catehism  a  apărut 
Ia  1605. 

Aceste  atirmaţiuni,  gratuite  —  împreună  cu  altele  multe 
de  acelaş  fel  —  treziră  la  sfârşitul  secolului  al  XVI-Iea  şi 
începutul  celui  de  al  XVII-lea,  apologeţi  cari  în  bună  parte 
spulberară  argumentele  neîntemeiate  ale  celor  rătăciţi. 


237 


REVISTA  TEOLOGICA 


Intre  aceştia  numărăm  pe  Piu  V,  Carol  Boromeul 
FUip  Nereul,  Ignatie  de  Loyola  etc. 

Mai  departe  raţionaliştii  secolului  al  XVIII-lea,  negând 
supranaturalul  şi  orice  religiune  pozitivă,  combat  creşti¬ 
nismul  ca  principalul  obstacol  al  progresului  ideilor  şi  şti¬ 
inţelor,  într’un  cuvânt  al  civilizaţiei. 

Rămâi  uimit  când  citeşti  afirmaţiunî,  nu  ale  unor  pam¬ 
fletari,  ci  ale  celor  mai  iluştri  reprezentanţi  ai  literilor,  ca 
ale  unui  Diderot,  Hoibach,  Frideric  II,  Voltaire,  cari 
atribue  atâtea  negheobii,  infamii  şî  coniradicţiuni  ucenicilor 
Iui  Isus. 

După  ei,  Isus  n'a  fost.  decât  un  grosolan  ţăran  din 
ludeia,  mult  mai  vioi,  fără  îndoială,  decât  ceilalţi  locuitori 
ai  cantonului  său,  dar.... 

Evangheliile  sunt  un  produs  al  câtorva  Galilieni  cari 
se  ataşaseră  sectei  întemeiată  de  Isus,  ca  o  opunere  la  atâtea 
secte  iudaice,  cu  o  morală  deosebită,  şi  cari  au  găsit  câţiva 
dotaţi  cu  scrisul,  cari  primiră  a  scrie  contra  iudeilor  — 
Evangheliile,  într’un  număr  destul  de  mare,  consunând 
toate  în  minunile  atribuite  fundatorului  sectei. 

„Convertirea  Apostolului  Pa  vel  e  privită  ca  cea  mai 
nebună,  cea  mai  fanatică  şi  cea  mai  desgustătoare,  legendă. 

In  această  epocă,  de  presărate  eclipse  spirituale,  Her- 
mann  Samuel  Reimarus  compuse  în  secret  o  mare  lucrare 
întitulată  „Apologie  pentru  adoratorii  raţionali  ai  lui  Dum¬ 
nezeu".  Murind  în  1768,  din  manuscrisul  său  fură  publicate 
în  parte,  trei  fragmente  succesive  în  1774,  1777  şi  1778 
de  către  Lessing. 

In  acestea,  autorul,  fără  probe  evidente,  conchide  că 
viata  Iui  Isus  n’a  fost  decât  o  minciună. 

Fragmentele  acestea  produseră  un  scandal  şi  deschi¬ 
seră  calea  exegezei  raţionaliste  din  secolul  al  XlX-Iea. 

Aibert  Schweitzer  le  numeşte  pe  drept  „marea  uver¬ 
tură  în  care  toate  motivele  viitoarei  cercetări  a  vieţii  lui 
Isus  îşi  vor  găsi  ecoul". 

Urmează  apoi  raţionalismul  vulgar,  care  în  uitimile  de¬ 
cenii  ale  sec.  al  XVIII-lea  şi  în  primele  ale  sec.  XlX-lea,  de¬ 
clară  că  povestirile  din  Evanghelii  sunt  adevărate,  dar  fap¬ 
tele  supranaturale  sunt  numai  o  părere  şi  se  pot  explica  în 
mod  natural. 

Maestrul  acestei  interpretări  fu  profesorul  Gottlob  Paul 
din  Heidelberg,  care  asupra  morţii  şi  învierii  Mântuitorului 
susţinea  că  moartea  n’a  fost  decât  o  sincopă  trecătoare, 
urmată  de  o  trezire  de  câteva  zile  şi  apoi  de  moartea 
definitivă. 

Epocă  mai  face  în  acest  timp  «Viaţa  Iui  Isus"  a  he- 
ghelianului  D.  F.  Strauss. 

Toată  sforţarea  iui  Strauss  a  fost  de  a  substitui  în  viaţa  lui 
Isus  faptele  reale  cu  ceeace  am  numi  „mitul  evanghelic" 
adecă  concepţiuni  ideale,  ulterior  traduse  în  termeni  istorici. 

Totuşi,  interpretarea  iui  Strauss  nu  a  fost  mulţumitoare 
şi  şcoala  din  Tiihingen,  prin  reprezentanţii  săi,  între  cari  Chri- 
sfian  Baur,  emise  ipoteza  zisă  a  scrierilor  cu  tendinţă,  voind 
a  proba  că  evangheliile  sunt  plăzmuiri  din  veacul  al  11-lea. 

Astfel  şcoala  din  Tubingen,  prin  criticile  sale,  produse 
o  mulţime  de  alte  ipoteze,  fără  rezultatul  aşteptat,  întrucât 
toate  afirmaţiile  lor  se  contraziceau. 

Aşa,  unii  au  redus  viaţa  lui  Isus  la  copierea  lui  Mesia 
cel  ebraic,  iar  alţii  au  confirmat  că  creştinismul  a  ieşit  din 
amalgomul  mesianismului  jidovesc  cu  păgânismul  —  şi  câte 
alte  erori . . . 

Dar  dacă  marele  public  era  strein  de  discuţiile  acestea 
sarbede,  cari  după  o  scurtă  agonie  se  îngropară  unele  pe 
altele,  pierzându-se  definitiv  la  atingerea  cu  sufletul  adânc 
creştin ;  dacă  toate  aceste  ipoteze,  părând  a  purta  şi  îngropa 
cu  ele  taina  creştinismului,  erau  aclamate  de  vre-un  tânăr 
licean  sau  vre-un  doritor  de  noutăţi,  mai  mult  dintr’un  fel 
de  snobism  decât  din  convingere,  nu  e  mai  puţin  adevărat 
că  aceste  ipoteze  dădură  naştere  la  lucrări  literare  de  oare¬ 
care  valoare  prin  stilul  lor  atrăgător,  lucrări  cari  strecurară 
în  suflete  aceste  idei,  producând  îndoiala  celorce  nu  aveau 
alte  cunoştinţe  despre  Mântuitorul  decât  cartea  care  li  se 
îmbia  stăruitor  şi  în  mod  ciudat. 

O  asemenea  lucrare  întitulată  „Viaţa  lui  Isus",  dădu  la 
iveală  francezul  Ernest  Renan.  Sub  forma  unui  minunat 
roman,  plin  de  poezie. 

Ceeace  n’au  putut  face  ipotezele  de  mai  sus,  emise  în 
fel  şi  chip,  a  făcut  cu  prisos  „Viaţa  lui  Isus"  a  Iui  Ernest 
Renan,  picurând  în  sufletele  cititorilor  grozavele  aberaţii  cu 
privire  la  Mântuitorul  Hristos. 


239 


REVISTA  TEOLOGICA 


Tradusă  în  mai  multe  limbi  —  deci  şi  în  româneşte  — 
ne  putem  imagina  cât  de  uşor  a  pătruns  această  carte  în 
lumea  creştină. 

Că  a  influenţat  pe  cititori,  strecurându-le  în  suflet  în¬ 
doiala  şi  raţionalizarea  persoanei  Mântuitorului,  este  lucru 
cert.  Cunosc  acest  lucru  încă  de  pe  când  eram  în  cursul 
superior  de  liceu,  iar  acum  fiind  preot,  am  avut  dese  prilejuri 
să  aud  din  gura  multora,  chemaţi  să  formeze  sufletele, 
ocupând  locuri  de  înaltă  conducere,  debitându-se  idei  raţio¬ 
naliste,  împrumutate  dela  Renan. 

Din  „Viaţa  lui  Isus"  a  lui  Renan  se  desprind  următoarele: 

1.  Evangheliile  în  bună  parte  sunt  nişte  legende. 

2.  Isus  n’a  făcut  minuni. 

3.  Morala  lui  Isus  este  fără  originalitate. 

4.  Isus  este  panteist. 

5.  Isus  nu  este  Fiul  lui  Dumnezeu. 

Nimic  altceva,  deci,  decât  celece  au  fost  desbăiute  în 
ipotezele  de  mai  sus. 

Acest  roman  a  fost  în  bună  parte  combătut. 

Luptă  aprigă,  împotrivă-i,  s’a  dus  de  diferiţi  clerici 
şi  laici. 

Nu  voi  stărui  asupra  acestei  cărţi.  Cele  ce  am  amintit 
aici  despre  ea,  sunt  numai  pentru  a  constata  o  asemănare 
între  acestea  şi  cele  ce  voi  arăta  mai  departe,  susţinute 
într’un  nou  roman  de  ultimă  oră,  în  acest  sens. 

E  vorba  deci  de  un  nou  roman,  destul  de  atrăgător, 
care-şi  făcu  apariţia  şi  în  româneşte  la  începutul  anului 
1935,  „Fiul  Omului"  al  lui  Emil  Ludwig. 

însuşi  titlul  arată  tendinţa  acestei  cărţi,  care  nu  rezumă 
altceva,  dupăcum  vom  arăta  ulterior,  decât  aceleaşi  teze 
raţionaliste  arătate  la  început.  In  mod  destul  de  abil,  ca  şi 
Renan,  autorul  Ie  strecoară  în  sufletul  cititorului  pe  calea 
romanului. 

Toate  aceste  scrieri  speculative,  fie  pretinse  ştiinţifice, 
fie  literare,  sunt  o  împlinire  a  viziunii  dreptului  Simeon. 
Prin  ele  mulţi  şi-au  vărsat  ura,  spre  căderea  lor,  împotriva 
Iui  Isus,  devenind  piatră  de  sminteală  şi  pentru  mulţi  dintre 
cititori.  Dar  vai  de  cei  prin  cari  vine  sminteala! 

Pentru  aceştia,  cari  prin  negaţiunea  doctrinii  şi  existenţii 
lui  Hristos  L-au  răstignit  din  nou  de  atâtea  ori,  noi  ne 

rugăm  lui  Hristos  Dumnezeu,  zicând:  „Doamne  iartă-i,  că 
nu  ştiu  ce  fac"  (Luca  23,  34),  convinşi  fiind,  că  în  ciuda 
minţii  lor  rebele,  inima  lor  n’a  părăsit  definitiv  pe  Isus,  pe 
care  adeseori  II  vor  fi  chemat  şi-l  vor  rechema  în  viaţă. 

II 

In  rezumat  tezele  raţionaliste,  pe  cari  evreul  Emil  Ludwig, 
caută  să  le  popularizeze  prin  romanul  „Fiul  Omului"  se 
pot  reduce  la  următoarele: 

1.  Evangheliile  nu  sunt  adevărate;  ele  se  contrazic  şi 
sunt  completate  mai  târziu. 

2.  Isus  a  fost  un  simplu  om,  dupăcum  se  şi  numeşte 
„Fiul  Omului". 

3.  Isus  a  avut  fraţi  şi  surori. 

4.  Isus  n’a  făcut  minuni. 

5.  învierea  lui  Isus  este  de  domeniul  fantaziei. 

O  bună  parte  din  cititorii  cari  nu  cunosc  pe  Mântui¬ 
torul  decât  din  romane,  uşor  pot  fi  duşi  în  rătăcire  de 
acest  evreu  care  caută  să  zdruncine  şi  să  destrame  cre¬ 
dinţa  în  Hristos  Mântuitorul. 

Şi  cine  şi-ar  şi  putea  închipui,  că  un  evreu  ar  avea  azi 
altă  atitudine  faţă  de  Mântuitorul,  decât  aceea  pe  care  au 
avut-o  strămoşii  săi  acum  două  mii  de  ani? 

In  fiecare  din  aceştia.  Caiafa  din  nou  se  ridică  să 
aducă  mărturii  false  şi  să  condamne  pe  Celce  a  dat  viaţă 
lumii!  Ei  nu  pot  să  mai  ofere  crucea,  căci  prin  cruce  noi 
am  luat  isbăvirea,  dar  ne  oferă  otrava  aceasta  în  cupă  aurită. 

Dar,  Dumnezeu  nu  se  lasă  batjocorit,  nimeni  să  nu  se 
înşele  despre  aceasta. 

Aruncaţi  această  carte,  căci  filele  ei  ard,  iar  adevărul 
iată-1 : 

1.  Evangheliile  sunt  adevărate,  sunt  scrise  de  sfinţii 
Apostoli,  în  timpul  Apostolilor,  şi  nu  mai  târziu.  .4  ab 

„Evanghelie"  înseamnă  vestea  bună  a  mântuirii,1  jftfeteă 
nouă,  oamenilor,  de  către  Isus  Hristos,  din  partea  luFDfiîh- 
nezeu.  Persoana  lui  Isus  face  parte  integrantă  din>  edJ  Evan¬ 
ghelia  este  misiunea  Sa  totală,  indivizibilă,  cuprirftfâittD’Hide 
şi  cuvinte  (minuni  şi  învăţături).  :  .ialoqeisf 

Evanghelia  este  deci  una,  însă  ea  ne-a  fost  lăsată  în 
scris,  în  patru  versiuni,  de  către  cei  patru  evanghelişti,  mar¬ 
tori  direcţi  sau  indirecţi  ai  vieţii  Mântuitorului. 

Că  evanghelia  relatează  numai  purul  adevăr  e  lucru 
cert,  fiindcă  ar  fi  imposibil  ca  patru  evanghelişti  să  se 
înţeleagă  a  răspândi  minciuni,  pe  cari  ei  înşişi  n’ar  fi  avut 
nici  un  motiv  să  le  creadă ;  şi  apoi  uşor  ar  fi  fost  prinşi  cu 
minciuna  de  ceice  au  cunoscut  pe  Isus  Hristos. 

Starea  culturală  a  omenirii  era  într’un  stadiu  destul  de 
înaintat  şi  deci  cum  s’ar  fi  putut  admite  răspândirea  în  în¬ 
treaga  lume  a  unor  atari  neadevăruri,  pentru  cari  propove- 
duitorii  nu  primeau  nici-o  răsplată,  nici-o  mărire,  ci  dimpo¬ 
trivă  suferinţe  şi  moarte  de  mucenici!? 

Mărturii  despre  scrierea  Evangheliilor  de  către  înşişi 
sfinţii  autori  Matei  şi  Ioan,  cari  au  trăit  cu  Isus,  Marcu  şi 
Luca,  cari  au  fost  ucenici  ai  apostolilor,  sunt  destule,  dar 
mulţi  le  ignorează,  fiindcă  urmăresc  scopuri  diabolice. 

In  multe  biblioteci  din  Europa  se  păstrează  manuscrise 
ale  celor  patru  Evanghelii,  unele  datând  din  veacul  al  IV-lea  şi 
manuscrise  cuprinzând  tâlcuiri  la  aceste  Evanghelii  încă  din 
veacul  al  IlI-lea,  cum  sunt  tâlcuirile  făcute  de  Origen  la 
Matei,  Luca  şi  Ioan,  dintre  anii  200 — 250.  Deasemeni  avem 
scrieri  datând  dintre  anii  150 — 200,  în  cari  sfinţii  părinţi 
şi  scriitorii  creştini  dau  o  mulţime  de  locuri  din  Evanghelii. 
Aşa  sunt  scrierile  lui  Irineu,  pe  cari  până  şi  necredincioşii  le 
recunosc  de  autentice  şi  cari  cuprind  învăţăturile  şi  minu¬ 
nile  Iui  Isus  din  Evanghelii.  Sf.  Irineu  ne  dă  şi  desluşiri 
despre  scrierea  celor  patru  Evanghelii ;  deasemeni  o  mulţime 
de  locuri  din  Evanghelii  găsim  în  scrierile  lui  Tertulian, 
Clement  Alexandrinul  şi  la  alţi  scriitori. 

Sf.  Policarp,  care  a  murit  la  167,  şi  a  fost  ucenic  al 
Sf.  Ioan,  ne-a  lăsat  o  epistolă,  recunoscută  ca  autentică, 
în  care  numeşte  pe  Apostolul  Ioan  evanghelist  —  şi  vorbeşte 
de  Isus  cel  din  Evanghelii  şi  de  minunile  Lui  aşa  cum  a  auzit 
dela  Ioan  şi  aşa  cum  acesta  a  scris.  Tot  în  această  epistolă 
găsim  mărturii  şi  despre  celelalte  Evanghelii. 

Un  alt  martor,  care  dovedeşte  că  Evangheliile  sunt 
scrise  de  Apostoli  şi  cuprind  adevărul,  este  Papia,  episcopul 
Ierapolei,  ucenic  al  apostolilor  Mântuitorului,  mort  Ia  120. 

In  scrierile  sale  spune  că  Sf.  Apostol  Matei  a  scris 
Evanghelia  sa  în  evreeşte;  iar  Marcu  a  scris  după  spusele 
Sf.  Apostol  Petru  celece  a  învăţat  şi  a  făcut  Mântuitorul. 

Sf.  Iustin  filosoful,  bărbat  foarte  învă)at,  a  scris  multe 
cărţi  de  apărare  pentru  creştini,  trimise  şi  senatului  roman, 
în  veacul  al  II-lea,  împotriva  cărora  nu  s’a  putut  spune  nimic ; 
şi  în  aceste  scrieri  întâlnim  foarte  multe  locuri  din  Evan¬ 
ghelii.  Născut  păgân,  adânc  cunoscător  al  credinţelor  din  timpul 
său,  numai  după  ce  se  convinse,  în  urma  unor  minuţioase 
investigaţii,  de  adevărul  din  Evanghelii,  pecetlui  cu  moarte 
de  mucenic,  la  166,  învăţăturile  însuşite  şi  propoveduite. 

înşişi  ereticii  primelor  timpuri  apropiate  de  Apostoli 
sunt  o  mărturie  despre  adevărul  cuprins  în  Evanghelii. 

Toate  scrierile  primelor  veacuri  concordă  în  a  recu¬ 
noaşte  autenticitatea  şi  veracitatea  Evangheliilor. 

Timpul  când  s’au  scris  Evangheliile  este  pentru  Matei, 
Marcu  şi  Luca  înainte  de  anul  70,  iar  pentru  Ioan  între 
80 — 90;  deci  un  timp  destui  de  apropiat  de  Mântuitorul, 
când  autorii  şi-au  putut  fixa  fidel  cele  auzite  şi  văzute. 

Oricât  s’au  încercat  raţionaliştii  să  aşeze  Evanghe¬ 
liile  mai  târziu  şi  să  arete  că  ar  fi  primit  deci  adaosuri, 
n’au  reuşit,  fiindcă  mărturiile  primelor  veacuri,  cercetate, 
au  probat  cu  suficienţă  contrariul. 

Dar  Evangheliile  se  mai  pot  proba  şi  cu  dovezi  lăun¬ 
trice.  Aşa  Matei  şi  Marcu  au  scris  înainte  de  70,  adică  de 
anul  dărâmării  Ierusalimului,  profeţie  făcută  de  Mântuitorul, 
dar  neîmplinită  până  la  acel  timp;  Marcu,  în  cap.  14,  50 — 52, 
pomeneşte  de  un  tânăr  care  mergea  după  Isus,  când  a  fost 
prins,  şi  care  nu  poate  fi  altul  decât  el. 

Luca  spune  la  început  că  istoriseşte  faptele  Mântuito¬ 
rului  aşa  cum  le-a  auzit  dela  Apostolii  cari  au  fost  martori 
la  toate  acestea.  In  Faptele  Apostolilor  Luca  aminteşte  şi 
de  Evanghelia  pe  care  a  scris-o  el.  Tot  în  Fapte  Luca  se  arată 
ca  tovarăş  al  Sf.  Pavel;  16,  9—16;  20,  6;  21,  6,  27—28; 
martor  ocular  la  atâtea  minuni  făcute  de  Sf.  Apostol  Pavel 
spunând:  noi  ne-am  dus,  noi  am  făcut. 

Apostolul  Ioan  se  declară  singur  martor  ocular  al  Mân¬ 
tuitorului  1,  14;  el  dă  exact  locul  şi  timpul  evenimentelor, 
arătând  şi  ceasul,  1,  34;  2,  1;  4,  6;  13,  23 — 25;  18,  15; 

19,  26 ;  20,  2 — 8 ;  deasemeni  într’una  din  epistolele  sale 
loan  se  declară  categoric  martor  al  acestora;  I  loan  1,  1 — 5  ; 
I  loan  4,  14. 

Apostolul  loan  cunoştea  cele  trei  Evanghelii  dinainiea 
sa  şi  aceasta  ne-o  mărturisesc  atâlia  scriitori  creştini  din 
primele  timpuri,  între  cari  e  destul  să  amintim  pe  Cle¬ 
ment,  vestitul  profesor  din  Alexandria,  care  a  trăit  în 
timpul  cel  mai  apropiat  de  loan. 

Contraziceri  între  Evanghelii  nu  sunt  şi  ceice  afirmă 
aceasta  o  fac  din  rea  credinţă,  alergând  la  un  uliim  refugiu 
pentru  a  sdruncina  autoritatea  lor.  Iar  unele  deosebiri  sunt 
mai  mult  o  probă  că  cei  patru  evanghelişti  au  scris  în  timp 
şi  loc  diferit,  şi  nu  s’au  înţeles  în  prealabil  asupra  acestor 
lucruri ;  aceste  deosebiri  aduc  completări  iar  nu  contraziceri. 

Dealtfel,  dacă  ar  fi  fost  identice  Evangheliile,  necredin¬ 
cioşii  ar  fi  venit  cu  alte  ipoteze  pentru  a  Ie  respinge. 

Cele  patru  epistole  mari  ale  Sf.  Apostol  Pavel,  a  căror 
autenticitate  a  fost  recunoscută  de  cei  mai  pretenţioşi  critici, 
prin  cuprinsul  lor,  în  care  Apostolul  Pavel  nu  mărturiseşte 
o  altă  învăţătură  decât  cea  propoveduilă  şi  de  ceilalţi  apo¬ 
stoli  (Galateni),  nu  cuprind  nici-o  contrazicere  cu  Evanghe¬ 
liile.  In  aceste  epistole  se  dă  lămurit  aceeaş  învăţătură, 
aceleaşi  minuni,  cuprinse  în  Evanghelii,  despre  Isus  Hristos, 
ca  Fiu  al  lui  Dumnezeu,  care  s’a  întrupat  pentru  mân¬ 
tuirea  oamenilor. 

Evangheliile  conţinând  deci  adevărul,  tezele  raţionaliste 
cad  ;  dar  să  mai  stăruim  ceva  asupra  celorce  ne-am  propus. 

2.  Isus  Hristos  este  Fiul  lui  Dumnezeu,  unul  născut. 
Dumnezeu  deplin  şi  om  deplin,  fără  de  păcat. 

In  Sf.  Scriptură  adeseori  întâlnim  expresiunea  de  „Fiul 
Omului".  Explicând  pe  larg  înţelesul  întrebuinţării  acestei 
expresiuni  e  nevoie  de  un  nou  studiu.  Iată  esenţa. 

In  Noul  Testament  întâlnim  această  expresie  la  Matei 
primadată,  în  cap.  8,  20,  unde  Isus  se  numeşte  pe  Sine 
„Fiul  Omului",  numire  ce  EI  şi-o  dăduse  mult  mai  înainte, 
dupăcum  vedem  la  loan  1,  51  şi  3,  13. 

Autorul  romanului  „Fiul  Omului"  tinde  să  arate,  că 
Isus  se  numeşte  Fiul  Omului,  pentrucă  nu  este  Fiul  Iui 
Dumnezeu,  ci  un  om  cu  naştere  naturală,  adăogând  în  spri- 

jinul  tezei  sale  pe  fraţii  şi  surorile  Iui  Isus  după  trup,  zdrun¬ 
cinând  astfel  şi  dogma  întrupării  Mântuitorului  şi  fecioria 
Maicii  Domnului. 

Ori  autorul  acestui  roman  este  de  rea  credinţă,  fiindcă, 
dupăcum  vom  vedea,  Isus  se  numeşte  şi  Fiul  lui  Dum¬ 
nezeu,  fapt  ce  autorul  îl  ignorează. 

Isus  se  numeşte  „Fiul  Omului"  nu  în  înţelesul  vulgar  al 
autorului  acestui  roman,  ci  în  înţelesul  că  fiind  conceput 
de  Fecioara  Maria  pe  cale  supranaturală  din  Duhul  Sfânt 
şi  astfel  născut  El  a  devenit  membru  şi  al  omenirii,  pentru 
mântuirea  căreia  a  venit  pe  pământ. 

Totodată  prin  această  numire  Mântuitorul  a  voit  să 
arate  contemporanilor  viziunea  lui  Daniil  (7,  13),  care  a 
văzut  un  „Fiu  de  om",  căruia  Dumnezeu  i-a  dat  stăpânirea 
şi  puterea  în  veci. 

Prin  această  numire  se  accentuiază  deci  firea  ome¬ 
nească  a  lui  Isus,  dupăcum  prin  numirile  de  „Fiul  lui 
Dumnezeu"  sau  simplu.  Fiul,  unul  născut,  se  accen¬ 
tuiază  firea  dumnezeiască.  Isus  se  numeşte  adeseori  Fiul  lui 
Dumnezeu,  fapt  care  i-a  atras  din  partea  Iudeilor  prigonirea, 
întru  cât  ei  socoteau  această  numire  ca  o  blasfemie.  Ioan 
5,  17 ;  Mat.  26,  63 — 66 ;  Ioan  3, 16 ;  Ioan  8,  58 ;  Ioan  10,  24 
etc.  Dealtfel  Evanghelia  lui  Ioan  accentuiază  tocmai  divini¬ 
tatea  Iui  Isus,  „Iar  acestea  s’au  scris  ca  să  credeţi  că  Isus 
este  Hristos,  Fiul  lui  Dumnezeu..."  Ioan  20,  31. 

Faptul  că  Isus  nu  se  apără  de  atributul  de  Fiu  al  lui 
Dumnezeu  nici  chiar  înaintea  lui  Caiafa,  e  o  probă  evidentă 
că  El  era  însuşi  Fiul  lui  Dumnezeu. 

Fără  îndoială  deci,  că  nici  pentru  Isus  şi  nici  pentru 
Iudeii  cari  cunoşteau  profeţiile,  nu  a  existat  nici  cel  mai 
mic  echivoc  cu  privire  la  titlul  ce  Mântuitorul  îşi  atribuia. 

3.  Problema  fraţilor  şi  surorilor  Iui  Isus,  despre  cari 
se  face  deseori  pomenire  în  cartea  „Fiul  Omului",  a  fost 
atât  de  mult  discutată  şi  atât  de  bine  clarificată,  încât  o  ex¬ 
tindere  mai  mare  asupra  acestei  chestiuni  ar  fi  de  prisos. 
Totuşi  să  amintim  ceva. 

In  limba  evreiască  — -  şi  în  cea  armeană  —  nu  există  un 
cuvânt  cu  care  să  se  însemneze  noţiunea  de  văr  sau  de  rudă 
mai  apropiată ;  şi  atunci  adeseori  cuvântul  de  frate  se  între¬ 
buinţa  în  multe  cazuri  de  înrudiri  apropiate. 

Aşa  Avram  zise  lui  Lot,  care  îi  era  nepot  „fiindcă  noi 
suntem  fraţi.  “  Gen.  13,  8,  Laban  zise  lui  Iacob,  nepotul  său* 
„fiindcă  noi  suntem  fraţi".  Gen.  14,  14 — 16;  Eliazar  şi  Keis 
sunt  fraţi,  şi  Eliazar  are  fete,  iar  Keis  numai  băeţi,  şi  acestea 
se  căsătoresc  cu  „fraţii  lor";  ori  ei  erau  veri.  1  Parai.  23,. 
21 — 22.  Moise  zise  fiilor  lui  Oziil:  „Scoateţi  pe  fraţii  voştri" 
—  adică  pe  verii  lor.  Lev.  10,  4. 

In  acest  înţeles  de  veri,  cuvântul  de  „fraţi"  este  uzitat, 
şi  în  Noul  Testament.  Iar  aici  „fraţii  şi  surorile  Domnului" 
sunt  verii  secundari  ai  lui  Isus.  Cercetând  locurile  dela 
Matei  27,  56;  Marcu  15,  40;  16,  1;  Luca  24,  10;  loan 
19,  25;  verii  aceştia  sunt  fiii  Măriei,  o  vară  a  Maicii  Dom¬ 
nului,  soţia  unui  oarecare  Cleopa. 

Arătând  deci  că  Isus  n’a  mai  avut  fraţi  şi  surori,  şi 
că  naşterea  lui  din  Fecioara  Maria  este  supranaturală,  prin 
conlucrarea  Sf.  Duh,  că  precum  este  om  adevărat,  desă¬ 
vârşit,  nesupus  păcatului,  este  şi  Dumnezeu  adevărat  —  putem 
adăoga  că  Fecioara  Maria  este  pururea  Fecioară,  Născă¬ 
toare  nu  numai  de  om  ci  şi  de  Dumnezeu  şi  deci  se  cuvine 
s’o  venerăm  mai  mult  decât  pe  toţi  sfinţii  şi  îngerii,  rugând-o 
să  mijlocească  la  Dumnezeu  pentru  mântuirea  noastră. 

Astfel  insinuările  din  „Fiul  Omului"  că  Isus  a  avut  fraţi 
şi  surori,  că  e  numai  om,  nedesăvârşit,  cad  deabînelea. 

4.  Minunile. 

Iată  piatra  de  scandal  a  tuturor  raţionaliştilor.  Unii  le 
admit  numai  pe  acelea  cari  s'ar  putea  explica  pe  cale 
naturală  —  prin  sugestie  —  iar  alţii  Ie  neagă  complect. 

De  aici  pleacă  şi  nerecunoaşterea  Evangheliilor,  întrucât 
ele  conţin  minuni. 

Ori  minunile  sunt  evenimentul  capital  al  istoriei  lumii, 
cum  e  silit  a  recunoaşte  chiar  Renan  şi  ele  formează  temelia 
creştinismului. 

In  „Fiul  Omului"  autorul  recunoaşte  istoricitatea  numai 
a  câtorva  minuni :  vindecări  de  posedaţi  de  diavol,  de  isterici, 
pe  cari  le  explică  în  mod  natural  —  datorită  puterii  de  sugestie 
şi  a  influenţei  magnetice,  de  care  dispunea  Isus  şi  pe  care  le-a 
folosit  şi  la  Cana. 

Ori  este  imposibil  ca  în  trei  ani  să  fi  venit  Ia  Mân¬ 
tuitorul  spre  vindecare  numai  astfel  de  bolnavi,  cum  îi  crede 

el;  deşi  însuş  adaogă  ceeace  sf.  Evanghelist  Matei  spune 
clar,  (8,  16;  12,  15)  că  mulţime  multă  de  bolnavi  veneau 
la  Isus  şi  plecau  tămăduiţi  de  orice  boală  ar  fi  fost  cuprinşii 

In  ceeace  priveşte  minunile,  ca  şi  în  alte  chestiuni, 
autorul  romanului  „Fiul  Omului"  are  o  mare  afinitate  cu 
raţionaliştii  moderni  Juîes  Soury  şi  Binet  Sangle,  ale  căror 
ipoteze  s’au  dovedit  ştiinţifîceşte  complect  eronate. 

Medicina  psihologică  spune  că  psihoterapia  pare  a  avea 
o  acţiune  eficace  privită  aşa  în  mod  general,  dar  aplicată 
practic  Ia  cazuri  particulare  nu  dă  rezultatele  dorite  şi  cere 
un  foarte  lung  timp  de  tratament. 

Sugestiunea,  pe  calea  căreia  se  caută  explicarea  unei 
părţi  din  minunile  evanghelice,  se  poate  exercita  pentru  cel 
în  stare  de  veghe  în  două  moduri:  pe  cale  de  convingere 
şi  pe  cale  imperativă.  Prima  cere  mult  timp,  o  convorbire 
ostenitoare  cu  bolnavul,  dela  care  se  aşteaptă  un  efort; 
convorbirea  să  fie  diplomatică,  pentru  a-i  putea  sugera  ideea 
că  trebue  să  se  însănătoşeze,  şi  a-i  capta  încrederea  absolută. 
Acest  procedeu  pretinde  timp  îndelungat,  mai  multe  şedinţe 
şi  acestea  fără  siguranţa  reuşitei. 

A  doua,  prin  poruncă,  constă  în  a  vorbi  sec  şi  au¬ 
toritar  bolnavului.  Şi  acest  procedeu  eşuiază,  neproducând 
rezultate  instantanee,  ori  de  oricâtă  putere  ar  dispune  ope¬ 
ratorul  în  acest  sens. 

Aşa  fiind,  minunile  lui  Isus  nu  s’au  putut  produce  pe 
aceste  căi. 

Pierre  Janet,  în  cartea  sa  „Medicina  psihologică",  spune, 
că  treizeci  de  ani  de  minuţioase  observaţii  şi  cercetări 
asupra  a  diferiţilor  pacienţi  l-au  făcut  să  se  convingă,  că  pe 
calea  sugestiei  nu  se  poate  suprima  simptomele  de  neu¬ 
rastenie. 

Ce  mai  spun  necredincioşii  de  vindecările  făcute  de  Mân¬ 
tuitorul  dela  distanţă,  cari  s’au  efectuat  în  acelaş  moment 
în  care  Mântuitorul  a  intervenit? 

Sugestie !  —  vor  striga  ei  întru  neputinţa  lor ;  dar  atunci 
se  întrec  cu  gluma  şi  nu  mai  merită  nici  un  răspuns. 

Dar  potolirea  furtunii,  înmulţirea  pânilor,  tămăduirea 
leproşilor,  orbilor,  boli  deplin  constatate,  cum  s’au  efectuat  ? 
Căci  minunile  ori  le  negăm  în  bloc,  ori  le  admitem  pe  toate. 

Şi  alunei  cum  explicăm  pe  acestea  fără  a  admite  suprana¬ 
turalul  ;  căci  alegând  numai  pe  cele  cari  ne  convin,  înseamnă 
că  suntem  de  rea  credinţă. 

Toate  minunile  sunt  relatate  cu  multe  amănunte  pe  cari 
nu  le  putem  ignora;  boalele  sunt  în  aşa  fel  arătate,  că  nu 
mai  încape  nici  o  îndoială  despre  deplina  lor  realitate,  fiind 
înaintate,  încât  o  vindecare  prin  sugestie  era  imposibilă. 

Motivul  că  Isus  cere  credinţă  celor  vindecaţi  nu  explică 
întru  nimic  folosirea  sugestiei,  fiindcă  aceasta  era  o  dis¬ 
poziţie  religioasă  care  ducea  la  persoana  şi  misiunea  Mân¬ 
tuitorului  ;  şi  această  credinţă  o  cerea  nu  numai  înainte,  ci 
şi  după  vindecare  şi  o  cerea  şi  ucenicilor. 

Deci  între  sugestie  şi  minunile  din  Evanghelie  nu  se 
poate  stabili  nici  o  legătură.  Ştiinţa  medicală  o  probează 
cu  evidenţă.  Dimpotrivă,  între  minuni  şi  învăţătura  lui  Isus, 
există  cea  mai  perfectă  armonie,  ambele  probând  că  Isus 
este  Dumnezeu. 

Asupra  învierii  din  morţi  avem  de  adăogat  că  nu  este 
nici  un  caz  letargic,  cum  spune  despre  fica  lui  Iair,  autorul 
romanului  „Fiul  Omului",  care  trece  cu  tăcerea  celelalte 
două  învieri  —  a  fiului  văduvei  din  Naim  şi  a  lui  Lazăr 
—  unde  i-ar  fi  imposibil  să  mai  invoace  acest  motiv ;  fiindcă 
mulţimea  şi  părinţii  fetei  constataseră  moartea  deabinelea; 
dacă  Isus  spune  că  doarme  numai,  e  pentru  a  însemna  că 
moartea  pentru  El  ca  Dumnezeu  nu  e  decât  un  somn. 

învierile  din  morţi  probează,  mai  mult,  că  Isus  este 
Dumnezeu,  stăpânul  vieţii  şi  al  morţii. 

5.  Dar  cea  mai  mare  minune,  minunea  minunilor,  cheia 
împărăţiei  ceriurilor,  baza  edificiului  creştinismului,  este 
însăş  învierea  din  morţi  a  Mântuitorului.  I  Corint  15. 

Asupra  morţii  Iui  Isus  istoria  posedă  cele  mai  bune 
garanţii.  Evangheliştii  redau  aceasta  cu  amănunte  ce  risi¬ 
pesc  orice  îndoială.  Pilat  şi  Iudeii  s’au  convins  de  aceasta. 
Deci  nu  putea  avea  loc  nici  o  mistificare. 

Posiblitatea  de  a  se  fi  furat  trupul  lui  Isus  este  o  ipoteză 
copilărească,  ştiindu-se  măsurile  luate  pentru  paza  mormân¬ 
tului. 

Deci  Isus  a  înviat.  S’a  arătat  adeseori  Apostolilor,  a 
vorbit  cu  ei,  a  mâncat,  a  beut,  le-a  arătat  semnul  cuelor, 

fapi  de  care  ei  s’au  încredinţat  prin  însăş  cercetările  lor ; 
nici  închisoarea  şi  flagelaţia  nu  i*a  putut  opri  să  nu  măr¬ 
turisească  cele  ce  au  văzut. 

Apariţiile  Mântuitorului  după  înviere  sunt  evidente  şi 
ele  nu  pot  fi  explicate  prin  halucinaţiile  puse  în  socoteala 
celorce  L-au  văzut,  sau  prin  simplele  svonuri  purtate  de 
femeile  credincioase. 

Aceste  presupuneri  sunt,  ca  şi  toate  celelalte,  întrucât 
nu  pot  suferi  nici  o  probă  ştiinţifică,  făcute  din  rea  credinţă. 

Şi  astfel,  rămâne  stabilit  că  religiunea  creştină  şi-a  în¬ 
temeiat  credinţa  sa  pe  un  fond  real,  pe  „Isus  Hristos,  Fiul 
lui  Dumnezeu,  unul  născut,  care  din  Tatăl  s’a  născut  mai 
înainte  de  toţi  vecii;  ...Carele  pentru  noi  oamenii  şi  pentru 
a  noastră  mântuire,  s’a  pogorât  din  cer,  s’a  întrupat  din 
Duhul  Sfânt  şi  din  Maria  Fecioara  şi  s’a  făcut  om.  Şi  s’a 
răstignit  pentru  noi  în  zilele  lui  Pilat  din  Pont,  a  pătimit  şi 
s’a  îngropat.  Şi  a  înviat  a  treia  zi  după  Scripturi".1 

Pr.  D.  D.  ACHIMESCU 


(9G) 


1  Din  cărţile  consultate  cu  privire  la  chestiunea  noastră  amintesc  câteva: 

1.  lesus  Chrisi,  două  volume,  de  L.  de  Grandmaison. 

2.  Voilâ  vos  bergers...  (Iesus  devant  la  Science)  de  Docieur  Emil  Verul. 

3.  Sf.  Evanghelie  după  Mateiu,  de  Dr.  Vasiie  Gheorghiu. 

4.  Dogmatica,  de  H.  Andrutsos,  irad.  de  Dr.  D.  Stăniloae. 

5.  Sermons  Choisis,  de  Bossuet. 

6.  Sf.  loan  Botezătorul,  de  Pr.  Dr.  Gh.  I.  Ghia. 

7.  Hristos  în  teologia  contimporană,  de  A.  Wesphal,  tradus  de  subs.  in 
Revista  Teologică.  N-rli  5,  6,  7,  1926. 

8.  Istoria  Bisericească  Universală,  de  Eusebiu  Popovici. 


249 


DESPRE  UNIREA  BISERICII  ANGLICANE 
CU  BISERICILE  ORTODOXE1 

de  GEORGIUS  LEICESTER  MARRIOTT  A.  M. 

ÎNCEPUTUL  CUVÂNTĂRII  DESPRE  CEEACE  ZICE  PROROCUL 
ISAIA :  TE-AM  DAT  DE  LEGĂMÂNT  AL  POPORULUI2 

Aşa  grăeşte  prorocul  Isaia:  Te-am  dat  spre  legământ 
al  poporului.3  Ne  vom  strădui,  în  numele  Dumnezeului  no¬ 
stru,  cu  ajutorul  şi  cu  darul  Lui,  să  expunem,  pe  cât  suntem 
în  stare  cu  puterile  minţii  noastre:  ce  ne  arată,  ce  ne  în¬ 
vaţă,  la  ce  ne  îndeamnă  prorocul.  Fără  îndoială,  despre 
Hristos  grăeşte  el,  mai  bine  zis:  despre  Cuvântul  Iui  Dum¬ 
nezeu,  Fiul  Unul  Născut,  care  avea  să  vină  ca  să  înfăptu¬ 
iască  legământul  poporului,  adecă  de  a  încheia  legămâniul 
între  popor  şi  între  Dumnezeu.  Ceeace  aminteşte  că  va 
face,  a  îndeplinit  după  întruparea  Sa.  Pe  popor  cu  adevărat 
l-a  răscumpărat,  răscumpărându-1  l-a  împăcat  cu  Dumnezeu, 
prin  legământ,  prin  întemeierea  Bisericii,  pe  care 4  nici  por¬ 
ţile  iadului  nu  o  vor  birui.8  Căci,  desigur,  deşi  un  oare- 


1  Cuvânt  |inut  in  Oxford,  la  biserica  Sf.  Fecioare  Meria  in  Dumineca  II 
după  Botezul  Domnului  în  anul  1935. 

2  Nota  traducătorului :  Autorul  citează  după  Vulgata :  DedI  te  in  foedus 
populi.  Te-am  dat  pe  tine  legământ  ai  poporului  (la  singular),  injelegându-l  pe 
Domnul  Hristos,  Celce  a  mijlocit,  în  sens  spiritual,  restabilirea  legământului  po¬ 
porului  Israiltean  cu  Dumnezeu.  După  traducerea  grecească,  numită  Alexandrina, 
acelaş  text  (xaî  l'Soxfic  as  sfe  5ta9fjXirjV  tffiv  Itfvâv)  redat  după  Biblia  româ¬ 
nească,  sună  astfel:  »şi  te-am  dat  spre  Împăcare  neamurilor"  (adecă  popoarelor). 
Deosebirea  nu  e  esenţială.  Noi  redăm  însă  textul  citai  de  autorul  nostru  după 
Vulgata,  în  forma  de  .legământ  poporului",  exprimare  ce  ni  se  pare  mat  potrivită 
Ideilor  urmărite  de  autor,  un  .anglican",  care  —  grăind  na|iunei  sale  proprii  — 
râvneşte  pentru  restabilirea  aceleia  in  vechiul  legământ  sufletesc,  in  care  mai 
trăise  neamul  său  cu  Vechiul  Orient  ortodox  până  la  meteahna  desbinări:  prici¬ 
nuite  de  Papism. 

3  Isaia  49,  8.  4  Dupăcum  El  însuşi  a  spus-o. 

5  Sf.  Matei  16,  18. 

carele  dintre  patriarhi  s’a  despărţit,  pe  sine  şi  pe  ai  săi,  de 
către  societatea  de  obşte.  Biserica  totuşi  rămâne  nevătămată.. 
Ea  se  păstrează  ortodoxă,  nu  într’atâta  pentrucă  învăţătura 
adevărată  şi  dreaptă  o  păstrează  întru  toate,  ci  pentrucă  se 
bucură1  de  adevărată  comuniune2  cu  Sfântul  Duh  şi  dela 
Acesta  se  învaţă,  cu  ce  reverinţă  să  cade  să  adore  şi  să 
glorifice*  pe  Prea  Sfânta  Treime.  Ea*  rămâne  neîmpărtăşită 
de  nici  o  rătăcire,  ca  una  care  niciodată  nu  şi-a  pierdut 
sfinţenia,  nici  comuniunea 5  cu  Sfântul  Duh ;  căci,  anume, 
toate  păcatele  acelora,  cari  sunt  întovărăşiţi  în  aceea  Bise¬ 
rică,  li  se  curăţesc,  iar  pornirile  inimei  li  se  guvernează 6  prin 
largul  ajutor  al  Iui  Dumnezeu.  Lucrul  lui  Dumnezeu  stă  pe 
Ioc,  nesiingherit.  Legământul  se  păstrează  neatins  şi  nevă¬ 
tămat.  Chiar  nimeni  nu  poate  s’o  vază, 8  fără  a  i  se  fi 
dat  să  vază  pe  apostoli,  profeţi,  martiri,  îngeri  şi  arhangheli, 
pe  Mielul  Iui  Dumnezeu  şi  pe  Prea  Sfânta  Treime.  De  aci 
vine,  că  ori  de  câte  ori  văz  eu  această  Biserică,  mă  aprind 
foarte  de  dorul  ca  să  mă  ataşez  la  sânul  ei.  Şi  voi,  dacă 
nu  mă  înşel,  simţiţi  la  fel.  Ce  anume,  doriţi  mai  ales?  Cu 
ce  cereri  stăruiţi  către  Domnul?  Dacă  El  v’ar  făgădui  cu 
siguranţă,  că  ar  împlini  orice  rugăciune  a  voastră,  ce  aţi 
cere  dela  Dânsul?  Eu  aud  glasul  inimei  voastre:  ca  să  se 
restabilească  legătura  între  noi  şi  adevărata  Biserică.  Deci 
să  lucrăm  cu  stăruinţă,  ca  să  ne  reintegrăm  în  comuniunea 
Bisericilor  şi  ca  Biserica  noastră  să  se  alipească  şi  să  se 
facă  una  cu  acel  Trup,  al  cărui  Cap  este  Hristos.  Către 
acest  scop,  care  trebue  urmărit,  merg  toate  acelea  ce 
am  să  vă  vestesc,  şi  nici  n’o  să  întrelas  cu  voia  ceva  din 
ceeace  mi  se  va  părea  aşa  de  folositor  pentru  o  asemenea 
cauză.  Astfel,  dela  început  chiar,  vă  atrag  luarea  aminte: 
De  ce  nu  suntem  una  cu  Biserica  ortodoxă?  In  ce  chip  s’a 
săvârşit  acea  desbinare  ?  Cine  dintre  ai  noştri  a  rupt  le¬ 
găturile  cu  acea  Biserică? 

Unitatea  Bisericii,  fraţilor,  a  surpat-o  trufia  de  nesu¬ 
portat  a  patriarhului  Romei,  care  dorea  stăpânirea  peste 
întreaga  Biserică;  ba  încă  impunea  în  public  orânduiri  şi 
învăţături  nouă  şi  făcea  multe  înnoiri  împotriva  obiceiului 
de  obşte  (catolic).  Deşi  el,  prin  săvârşirea  schismei,  s’a 


1  Se  împărtăşeşte.  2  împreunare. 
5  împărtăşirea.  6  Călăuzesc.  7 


3  Proslărească. 
Pe  Biserică. 


Biserica. 

despărţit  pe  sine  de  comuniunea  bisericilor,  nu  numai  pe 
o  singură  Biserică  şi-a  făcut-o  părtaşe  nelegiuirii  sale,  ci  au 
fost  rupte1  mai  multe,  între  cari  şi  Biserica  noastră.  Dar 
fără  voia  şi  fără  de  vina  noastră  am  fost  smulşi.  Nouă 
nu  ni-a  fost  vre-odată  în  gând,  ca  să  frângem  comuniunea. 
Mai  bucuroşi  muriam  de  o  mie  de  ori,  decât  să  desăvârşim 
aceea  fărădelege.  Această  groaznică  ruşine,  patriarhul  nostru 
a  luat-o  asupra  sa.  Biserica  anglicană,  împrejmuită  prin 
înşelăciune,  l-a  insolit  pe  patriarhul  în  schismă.  Fără  îndoială, 
situaţia  Bisericii  noastre  era  ca  şi  aceea  a  nevinovaţilor  şi 
credincioşilor  îngeri,  cari  se  alăturaseră  legiunilor  răsvră- 
titorului  Lucifer,  neştiind  că  acela  se  lepădase  de  Dumnezeu, 
înţelegând  de  aceasta,  Biserica  s’a  plâns  că  a  fost  împrej¬ 
muită,  înşelată,  dusă  în  rătăcire.  Târziu,  ea  a  cunoscut  pe 
trufaşul  tiran,  pe  care-1  avuse  ca  tată  blând ;  a  aflat  un  fur 
în  acela  pe  care-1  socotise  păstor;  a  găsit  făcător  de 
răsvrătire  şi  de  zarvă  în  acela  pe  care-1  socotea  păzitor 
al  credinţii  şi  legătură  a  societăţii.  Şi  astfel,  Biserica  era 
cuprinsă  de  prea  mare  îngrijorare;  era  înspăimântată  de 
glasuri  uimitoare 2  trimise  din  ceruri ;  de  pe  urma  prevestirilor 
i  se  oprea  răsuflarea. 3  Se  auzia  sentinţă  tristă  şi  de  îngro¬ 
păciune:  Patriarhul  vostru  este  un  răsvrătit;  el  mânueşte 
ferestrăul  desbinării  în  Biserică.  Chipurile  Sfinţilor  au  picurat 
atunci  sudoare.  Insuş  Hristos,  întristat  şi  lăcrămând  asculta, 
zicând:  Oare  îngădui-veţi  voi  să  se  vatăme  Legământul  pe 
care  l-am  întemeiat  cu  sângele  Meu?  Prin  aceste  şi  prin 
alte  semne  de  acest  fel  fiind  făcută  luătoare  aminte,  Biserica 
noastră  şi-a  revendicat  cu  ajutorul  Principilor 4  săi,  libertatea 
de  a  sta  în  legătură  cu  Biserica  aceea,  căreia  patriarhul 
dela  Roma  nu  i  se  poate  împotrivi  prin  nici  un  drept.  Din 
nici  o  altă  cauză,  nu  ni-am  substras  de  sub  jurisdicţiunea 
patriarhului  dela  Roma,  decât  numai  ca  să  nu  fim  îndepărtaţi 
de  îmbrăţişarea0  Bisericii. 

însăşi  Biserica  vrea  să  ne  îmbrăţişeze  pe  noi.  Mărturie 
să-mi  fie  Meletie,  patriarhul  dela  Constantinopol,  care  prin 
scrisoarea  sa  din  1922  către  arhiepiscopul  din  Canterbury, 
exprimă  aceeace  Biserica  sa  ţine  despre  dreptul  şi  despre 

1  Atrase.  2  Extraordinare.  3  Era  să  moară  de  spaimă. 

4  Domnitorilor.  5  Comuniunea. 

hirotoniile  acelora,  cari  ia  noi  slujesc  cele  sfinte.  Din  acea 
scrisoare,  oricât  de  cunoscută  Vă  este,  voi  scoate  ceva, 
spre  a  ne  folosi  de  ea  cu  bună  judecată  şi  ca  să  aveţi 
nădejdea,  că  vom  găsi  putinţa  de  întoarcerea  lucrurilor  spre 
bine.  Auziţi,  fraţilor,  glasul  aceluia  care  deţine  întâietatea 
între  Bisericile  Răsăritului.  Iată,  cum  grăeşte:  Hirotoniile 
episcopilor,  presbiterilor  şi  diaconilor,  cari  se  săvârşesc  în  Bi¬ 
serica  anglicană,  sunt  deopotrivă  cu  cele  ale  Bisericii  romane, 
la  fel  cu  ale  celei  armene, 1  deopotrivă  de  catolice,  cari  se 
numesc  Biserici  vechi;  căci  în  ele  se  găseşte  aceea  de  ce 
creştinul  ortodox  are  trebuinţă  pentru  a  recunoaşte  harisma 
Preoţiei.  Şi  aşa,  nu  mult  după  aceasta.  Bisericile  cari  sunt 
în  Ierusalim  şi  în  insula  Cipru  au  fost  de  acord  cu  Prea 
Sfânta  Biserică  din  Consta ntinopol.  Ce?  Aţi  auzit  cândva, 
ceva  mai  plăcut?  Bosforule,  cu  ce  laude  te  voi  încărca? 
Cu  ce  cântări  te  voi  sărbători?  Undele  tale  sunt  mult  mai 
de  preferat  decât  fluviul  Tibrului.  Tu  nu  ai  nici  un  Iac 
Avernus,  al  cărui  miros.3  aducător  de  moarte  sufoacă  păsările 
cari  sboară  pe  deasupra  lui ;  ci  ai  numai  dulce-surâzătoarea 
mare,  împodobită  cu  insule  ca  mărgăritarele  mari.  Pe  tine  * 
privindu-te,  nu  altfel,  ci  ca  sf.  Ioan  ne  simţim  răpiţi  în  ceruri 
şi  vedem  sfânta  cetate  a  Ierusalimului,  cea  cu  slava  lui 
Dumnezeu,  şi  lumina  ei  asemenea  cu  piatra  prea  scumpă, 
ca  piatra  iaspis,  ce  este  ca  cristalul.4  E  foarte  plăcut  de  a 
zăbovi  în  această  senină  şi  fericită  viziune;  dar  este  mai 
folositor  să  coborîm  pe  pământ  şi  să  revenim  Ia  chestiune. 
Patriarhul,  pe  care  l-am  găsit  judecător  drept,  se  dovedeşte 
un  sfătuitor  înţelept.  Rogu-Vă,  fiţi  cu  luare  aminte,  ce  se 
scrie  în  călcâiul  acelei  epistole.  Iată,  cum  grăeşte  el :  O, 
de-ar  da  Tatăl  ceresc,  prin  graţia  Domnului  nostru  Isus 
Hristos,  ca  să  gândim  una  şi  aceeaşi.  Oare  nesocotim 
sfatul5  acestuia?  Oare,  vrem  să  zădărnicim  nădejdea  lui? 
Oare,  vom  îngădui,  ca  rugăciunile  Iui  în  cauză  să  se  verse 
înzadar  ?  Nu  pot  să  mă  stăpânesc  de  a  nu  trata  cu  asprime 
zăbăvnicia  noastră,  a  celorce  —  ca  porcii  cari  calcă  în 
picioare  mărgăritarele  —  am  socotit  ca  desconsiderare  nă¬ 
dejdea  unirii  ce  ni  se  îmbie.  Mult  timp  am  pierdut  înzadar. 


1  Amândouă.  2  Emanaţie.  8  Bosfor. 
*  Apoc.  XXI.  10— ii.  s  Părerea. 

Am  stat  nepăsători  şi  fără  treabă.  Când  ne  vom  reveni  în 
fire,  în  sfârşit? 

Vedeţi,  prea  iubiţilor,  care  este  condiţia  legământului, 
ca  adecă  să  urmăm  credinţa  cea  din  Biserica  ortodoxă.  Ce 
fel?,  doar  condiţiunea  aceasta,  care  numai  ea  singură  ne 
poate  face  fericiţi,  o  vom  socoti  aspră  şi  nepotrivită  ? 
Ce  poate  fi  mai  fericit1  şi  mai  sublim  decât  credinţa?  In 
adevăr,  lucruri  cereşti  vede  oricine  are  credinţă.  Şi  dacă 
ţii  caldă  credinţa,  tu  auzi  sunându-ţi  în  urechi  acordul  ce¬ 
rescului  cor  al  îngerilor.  Asemenea  simţuri  stăpânite  de  orbie 
şi  de  surzenie,  prin  misterul  acesta  se  eliberează  şi  se  în¬ 
tăresc  pentru  a  privi3  cele  duhovniceşti.  Această  credinţă 
ni-o  recomandă  nouă  Bisericile  ortodoxe.  Şi  atunci,  ce  mai 
stă  împotrivă  ?  Ce  piedecă  mai  există,  din  pricina  căreia  să 
nu  păzim  aceeaş  credinţă  şi  de  a  fi  cu  toţii  de  aceeaş 
părere?  Fără  îndoială,  fraţilor,  eu  nu  stau  pe  gânduri  de 
a  mărturisi,  că  sunt  una  cu  Bisericile  ortodoxe.  Acel  „Fi- 
lioque"  —  „şi  dela  Fiul“  —  socotesc  că  trebue  scos  din 
simbolul  credinţei.  Dacă  în  Biserica  noastră  se  propovă- 
dueşte  ceva  împotriva  învăţăturii  vechii  Biserici,  eu  o  resping. 
Mărturisesc  pe  Hristos,  că  e  cu  adevărat  prezent  şi  se  cuvine 
să  fie  adorat  de  credincioşi  în  Prea  Sfânta  Sa  Cină ; 9  — 
că  se  cuvine  să  se  dea  cinstire  sfinţilor  bărbaţi  şi  femei, 
cărora,  ieşiţi  deja  din  viaţă,  trebue  să  le  cerem  a  se  ruga 
pentru  noi;  —  că  preoţilor  Bisericii  noastre,  aşezaţi  după 
rânduială  în  sfintele  grade, 4  trebue  să  li  se  acorde  prin  au¬ 
toritate  dumnezeească  să  predice  evanghelia,  să  aducă 
Trupul  şi  Sângele  lui  Hristos  după  rânduiala  jertfei ;  pe  cei 
ce  se  căesc  de  păcate  să-i  deslege  de  sub  vină;  că,  prin 
urmare,  turmei  lui  Hristos  să  slujească  după  disciplina 5  veche 
a  Bisericii  universale.  Şi  Voi,  cărora  mă  adresez,  sunteţi, 
dupăcum  se  vede,  de  aceeaş  părere  cu  mine,  în  aceste  che¬ 
stiuni.  Dar  deoarece,  dupăcum  este  cuviincios,  numai  cu 
ajutorul  lui  Dumnezeu  putem  din  toată  inima  să  credem  şi 
să  mărturisim  credinţa,  vă  îndemn  ca,  urmând  exemplul 
Apostolilor,  zilnic  să  cereţi  lui  Dumnezeu:  Adaoge-ne  nouă 
credinţa.6  Dacă  aceasta  o  veţi  face  din  tot  sufletul,  înafară 
de  orice  îndoială,  vă  va  da  credinţă ;  va  călăuzi  paşii  voştri 

1  Fericilor.  2  Contempla.  3  Euharistie. 

4  Ale  hirotonirii.  5  Rânduiala.  3  SI.  Luca:  XVII,  5. 

cătră  toate  tainele1  dumnezeeştei  discipline;  din  bunele  şi 
supracereştile  Sale  lăcaşuri,  va  trimite,  ca  să  se  sălăşluiască 
în  inimile  voastre,  adierea  dulce 2  ca  o  boare  de  zefir.  După 
aceea,  nimic  nu  va  mai  sta  împotrivă  ca  ajungând,  în  sfârşit,  de 
acord  cu  toţii  în  această  dumnezeească  treabă, 3  Bisericile 
să  închee  legământul,  ca  astfel  noi  întorşi  cu  ceilalţi  îm¬ 
preună  în  braţele  şi  Ia  sânul  prea  iubitei  Mame,  să  urmăm 
pe  mai  departe  o  singură  disciplină 4  în  frăţească  tovărăşie. 

Nu  cumva  v’ar  fi  spre  greutate  să  ascultaţi  o  com¬ 
paraţie?  Numai  să  nu  vă  fie  neplăcută.  A  fost  cândva  o 
finără  copilă,  iubită  de  mamă-sa  într’un  chip  deosebit.  Ea 
creştea  într’o  casă  regală,  avea  parte  de  toate  plăcerile. 
Adaogă  şi  aceea  că,  îndată  ce  a  ştiut  să  vorbească,  mamă-sa 
a  învăţat-o  de-a  rostul  un  imn  oarecare  scris  de  Sf.  Ştefan : 

Sisne  lassus  aerumnosus 
Corde,  dic,  languescas? 

Iile  diclt:  Veni  Mlhi 
Fidens  et  quJescas.  5 

Cine  nu  o  va  socoti  pe  mama  aceea  mai  fericită 
decât  pe  copilă  ?  Insă  cât  de  nestatornic  este  norocul  ?  Căci 
furii  au  năvălit  pe  neaşteptate  în  imperiul  acela  şi  despoind 
casa  regală,  pe  fiica  smulsă  din  braţele  mamei  sale  au 
dus-o  intr’o  ţară  îndepărtată,  unde,  silită  să  săvârşească 
lucru  de  sclav,  a  răbdat  cu  curaj  foame,  bătăi  şi  deosebite 
feluri  de  cruzimi.  Totuşi,  ea  s'a  purtat  cu  curaj  şi  cu  răb¬ 
dare.  Imnul  pe  care-1  învăţase  de-a  rostul  dela  mamă-sa,  îi 
pricinuia  uşurare ;  nădăjduia  că,  în  cele  din  urmă,  Dumnezeu 
Atotputernicul  o  va  slobozi  din  nenorocire.  In  adevăr,  în¬ 
gerul  trimis  din  ceriuri  a  scos-o  din  lagărul  furilor  şi  i-a 
poruncit  să  întoarcă  la  mama  ei.  Fecioara,  cu  ajutorul  lui 
Dumnezeu,  a  grăbit  la  casa  părintească;  s’a  apropiat  de 
casa  regală,  a  dat  faţă  cu  mamă-sa  şi  a  dorit  s’o  îmbrăţi¬ 
şeze.  Atunci  ea  păţi  cel  mai  nenorocit  lucru.  Fiica  şi-a  re- 

1  Mlstertile.  3  Plăcută.  3  Lucru.  4  Rândulală. 

5  Spune,  eşti  doar  trudit,  nenorocit  ? 

Ţl-ai  pierdut  din  suflet  curajul  ? 

El  răspunde:  Vino,  în  Mine 

Te  Încrede  şl  Te  vei  odihni. 

cunoscut  mama.  Dar  mama  nu  şi-a  recunoscut  fiica.  La 
început,  fiica  a  fost  izbită  de  întristare  mare,  îndoindu-se: 
cum  ar  putea  să  dovedească  ea,  că  este  fiica  cea  adevă¬ 
rată.  După  aceea,  fiind  inspirată  de  sus,  a  început  să  cânte 
imnul,  modelându-şi  glasul  întocmai  ca  mai  nainte  de  mulţi  ani : 

Veni  Mihl  fldens  el  qulescas. 

Auzind  aceasta,  mama  a  cunoscut-o  că  e  copila  născută 
din  trupul  ei ;  pe  sine  însăşi  s’a  văzut  în  dânsa ;  chemându-o 
la  sine,  a  îmbrătişat-o,  a  sărutat-o  de  multe,  multe  ori,  şi 
nici  n’a  putut  să  se  oprească  de  a  lăcrima.  Ghicitoarea  — 
enigma  —  aceasta,  într’adevăr,  nici  nu  este  aşa  de  neînţe¬ 
leasă,  încât  să  aibă  nevoie  de  explicator.  Totuşi,  iubiţi  fraţi, 
dacă  este  şi  cu  voia  voastră,  vă  voiu  arăta  pe  scurt  ce  în¬ 
semnează  această  asemănare.  Copila  aceea  este  Biserica 
anglicană.  Mama  este  Biserica  întreagă.  Imnul,  pe  care  fiica 
l-a  îmvăţat  dela  mamă,  este  vechea  doctrină  şi  disciplina, 
pe  care  Biserica  ni-a  dat-o  spre  păstrare.  Duşmanii,  cari  au 
răpit  copila  sunt  patriarhii  occidentali,  cari  au  despărţit  Bi¬ 
serica  noastră  de  către  cea  universală.  Mai  departe :  dupăcum, 
prin  intervenţia  îngerului,  fiica  aceea,  deja  crescută,  a  fost 
pusă  în  libertate,  tot  aşa  şi  noi,  sub  proprii  noştri  principi, 
avem  libertatea  să  lucrăm  la  fel  cu  ajutorul  lui  Dumnezeu. 
In  cele  din  urmă,  dupăcum  aceleia  i  s’a  ordonat  să  se  întoarcă 
în  braţele  mamei  sale  prea  iubite,  tot  aşa  ni  s'a  poruncit 
şi  nouă  să  ne  unim  cu  obştea  poporului  lui  Hristos.  In 
sfârşit,  de  aceea  îi  trebuia  ei  imnul  acela,  ca  prin  el  să 
se  înfăţişeze 1  ca  fiică ;  tot  aşa  şi  noi,  prin  credinţa  cato¬ 
lică  2  şi  prin  învăţătura  predată  din  vechime,  să  ne  dovedim  că 
suntem  cei  mai  adevăraţi  creştini. 

Căci,  iată  —  aşa  spusese  cineva  —  mulţi  dintre  ai  noştri 
se  îndepărtează  cu  totul  de  credinţa  catolică.  Aceia 8  nu  sunt 
neîmpărtăşiţi  de  credinţă,  ci  numai  nu  sunt  pricepuţi  — 
încercaţi  —  în  plenitudinea  credinţei.  Ei  păzesc  credinţa  cu 
multă  infidelitate.  Ei  cred,  ce  e  drept,  că  Mântuitorul  a 
pătimit  pentru  mântuirea  lor;  dar  nu  pricep,  că  sfinţii  slu¬ 
jitori  4  sunt  înzestraţi  de  cătră  Celce  îi  comandează  din  ce- 
riuri,  ca  împuterniciţi  să  guverneze  Biserica;  să  ierte  prin 

1  Dovedească.  2  Universală.  3  Despre  car!  se  grăieşte  aşa. 

*  Preofil. 


256 


REVISTA  TEOGLOICA 


putere  de  drept  păcatele,  în  numele  lui  Dumnezeu ;  să  schimbe 1 
pânea  şi  vinul  în  Trupul  şi  Sângele  Aceluia.  Dar,  nu  trebue 
să  desperăm  pentru  dânşii.  Căci  astăzi  nu  este  prea  grea 
chestiunea  înfoarcerei  turmei  noastre  la  vechea  disciplină. 
Poate,  a  fost  că  oamenii  noştri  au  convenit  prea  rareori  cu 
Bisericile  orientale;  din  cauza  aceasta  doctrina  lor  a  fost 
prea  pu|in  deosebită  de  credinţa  romană.  Acum  însă,  când 
foarte  adeseori  noi  mergem  la  ei  şi  dânşii  vin  la  noi,  nimeni 
nu  mai  este  care  să  nu  cunoască  în  ce  se  deosebeşte  cre¬ 
dinţa  lor  şi  cea  Romană.  Poporul  britanic  urăşte  trufia 
Romană  şi  iubeşte  vechea  tradiţiune 2  a  Bisericii  universale. 
El,  tot  pe  atâta  de  înclinat  este  spre  aceasta,  pe  cât  de 
potrivnic  este  celeialalte. 

Eu  cer  ajutorul  vostru,  vă  rog  cu  lacrimi.  Aceia  cărora 
vă  grăiesc,  aveţi  ştiinţă,  erudiţie,  înţelepciune;  voi  puteţi 
instrui  minţile  celor  tineri  şi  să  le  fasonaţi.  Vă  rog  pe  voi, 
ca  gloria,  frumseţa,  sfinţenia  Bisericei  încă  nedespărţite  în 
aşa  fel  să  le  faceţi  cunoscute,  încât3  să  se  înflăcăreze  de 
dorinţa  restaurării  acelei  societăţi.  Tineretul  să  înveţe  că, 
în  cursul  acelor  veacuri,  una  a  fost  Biserica;  —  că  a  fost 
primită  o  singură  formă  a  credinţei,  aceea  care  fusese  defi¬ 
nită  în  sinoadele  celor  credincioşi  şi  stabilită,  ca  prin  oracol 
divin ;  —  că  au  practicat 4  aceleaşi  taine  şi  au  încredinţat 
sfintele  diregătorii  în  seama  celor  trei  trepte  de  slujitori. 
Apoi  că 5  invoca  în  chipul  cel  mai  devotat  ajutorul  martirilor 
şi  al  celorlalţi  Sfinţi.  Se  făceau  rugăciuni  evlavioase  către 
Dumnezeu,  aiât  pentru  cei  vii,  cât  şi  pentru  cei  morţi.  Să 
înveţe  aceia,  mai  departe,  că  Bisericile  sunt  supuse  cârmuire» 
celor  cinci  principi 6  anume:  cel  dela  Roma,  Consîantinopol, 
Antioehia,  Alexandria  şi  Ierusalim,  cu  ale  cărora  hotare 
strămutate  uneori,  s’a  putut,  ca  fiecare  Biserică  în  alte  vre¬ 
muri  să  se  fi  înfăţişat  almintrea ;  căci  în  chipul  acesta,  deşi 
credincioşii  s’ar  fi  orânduit  pe  provincii,  totuşi  societatea 
lor  ar  fi  rămas  una;  mai  mult  chiar:  nimeni  n’ar  fi  avut 
nici  o  teamă,  că  cineva,  îndepărtându-se  de  celalalt,  va 
strica  acea  sfântă  legătură  de  unitate.  Atunci,  sub  cei  cinci 7 


1  Cu  lucrarea  Sfânlutui  Duh. 

2  Obiceiuri.  8  Studenţii.  4  Ţinui  la. 

5  Biserica  cea  de  demuli.  6  înainte  stătători.  7  Patriarhi  vechi. 

au  fost  mai  multe  Biserici,  ascultând  fiecare  de  arhiepiscopul 
său,  dar  cu  toate  acestea  păstrând  cu  zel  comuniunea  re¬ 
ciprocă,  ce  stătea  în  aceea,  că  urmând  aceleaşi  învăţături, 
au  cinstit  —  practicat  —  aceleaşi  misterii.  Căci  ceice  s’au 
făcut  părtaşi  misferiului  aceleia,  din  această  cauză  cu  toţii 
au  devenit  una.  De  sigur,  nici  nu  putea  să  fie  altfel.  Una 
era  norma  pentru  tofi ;  una  era  rânduiala 1  întregei  Biserici, 
prin  a  cărei2  grije  sufletele  credincioşilor  se  înălţau  spre 
împărăţia  cerească  deodată  cu  jertfa.  Una  singură  era  dum- 
nezeeasca  şi  eterna  lumină,  care  îi  făcea  să  strălucească 
pe  cei  din  locurile  cele  mai  presus  de  ceriuri.  Unu!  era 
Spiritul  pe  care 3  îl  sorbeau,  ca  pe  aer,  în  societatea  îngerilor 
şi  arhanghelilor  şi  a  oştilor  ceriului,  prin  care4  recreaţi  şi 
întăriţi  se  întorceau  la  zilnicele  datorii  de  împlinit;  şi,  mai 
departe,  într 'atâta  erau  de  aprinşi  de  dragoste  şi  bunătate 
către  tofi,  încât  păreau  că  sunt  mai  mult  îngeri,  decât 
oameni.  Comuniunea  misteriului  era  legătura  societăfii.  Căci 
cu  cât  cineva  se  apropia  mai  tare  de  Dumnezeu,  de  izvorul 
a  toată  virtutea  şi  pietatea  —  fireşte,  chemat  de  către  El 
—  cu  atât  mai  ferbinte  se  socotea  pe  sine  a  fi  unit  şi 
oareşcum  legat  de  fraţii  săi.  De  aceea  tineretul  nostru  să 
fie  mândru  că  aparţine  Bisericii  Anglicane.  Nu  ştiu  cine 
spusese:  Spartam  nactus  es;  eam  exorna.5  Inlr’adevăr,  să 
săltăm  de  bucurie,  că  precum  Biserica  Grecilor,  a  Bulga¬ 
rilor,  a  Sârbilor,  a  Daco-Românilor,  tot  aşa  şi  a  noastră  se 
bucură  de  libertate  sub  căpeteniile  sale;  de  sigur,  aşa  i-a 
plăcut  lui  Dumnezeu,  ca  Biserica  să  fie  guvernată,  prin 
propria  sa  cârmuire,  de  către  căpeteniile  ei.  La  tot  cazul, 
ea  nu  trăeşte  pentru  sine;  din  contră  prin  această  orân¬ 
duire  6  trăesc  tofi,  pentru  a  fi  de  folos  legăturii 7  şi  societăţii 
tuturora ;  pe  care 8  dacă  oarecare 9  ar  nesocoti-o,  aceea  nu 
ar  mai  fi  vrednică  de  numirea  de  Biserică.  Căci,  precum 
vedem  că  forma  unui  scut  în  aceeaş  vreme  este  concavă 
şi  convexă,  tot  astfel  în  fiecare  Biserică  libertatea  trebue 
deapururi  să  fie  nedeslipită  de  societate. 

Deoarece  toate  acestea  aşa  şi  sunt,  să  săltăm  de  bu¬ 
curie,  că  vechiul  legământ  cu  celelalte  Biserici  ale  lui  Hri- 

1  Rllul.  2  Purtare  de.  2  To|t.  4  Spirit. 

5  Te  găseşti  tn  Sparta ;  pe  ea  o  Împodobeşte.  6  .Lege*. 

7  .Comuniunii*.  8  Normă.  9  Biserici. 

stos  se  poate  reînnoi,  pentruca  toţi  aceia,  cari  suntem  înte¬ 
meiaţi  pe  aceasta  una  piatră,  să  ne  bucurăm  în  veci  în 
aceeaş  disciplină  şl  societate.  O,  numai  de  ar  veni  cu  grabă 
aceea  fericită  zi,  de  împreunare  în  credinţă  şi  de  a  ne  da 
mâna!  O,  cu  câtă  încredere  vom  intra  atunci  în  casa  re¬ 
gească  a  Părintelui  ceresc,  pe  regele  îl  vom  vedea  atunci 
întru  podoaba  sa; 1  cu  ochii  noştri  sufleteşti  vom  admira 
comori  în  a  căror  moştenire  vom  8  fost  reaşezaţi.  Păcatul, 
însă,  ne  isgoneşte  departe  de  Dumnezeu.  Oridecâteori  primim 
nestricăcioasa  Pâne  Dumnezeească,  ce  cuprinde  în  sine 
ioată  dulceaţa  care  este  prea  dulcele  Isus,  ne  cutremurăm 
şi  ne  îngrozim,  deoarece  asupra  noastră  dă  năvală  conştiinţa 
vinovăţiei.  Dar,  cu  adevărat.  Domnul  o  să  ne  ierte  şi  ne 
va  spăla  prihana  din  suflete,  căci  noi,  în  adevăr,  recunoa¬ 
ştem  că  suntem  vinovaţi  de  vătămarea  legământului;  recu¬ 
noaştem,  că  suntem  depărtaţi  de  cealaltă  turmă.  De  aceea 
ne  îngrozeşte  —  mult  mai  mult  decât  ce  ne  mângăe,  — 
minunea,  ce  nu  se  poate  exprima  prin  cuvinte,  pe  care  o 
credem  că  în  chip  tainic2  se  săvârşeşte  zilnic.  Decât  că, 
dacă  nu  am  fost  întreolaltă  de  un  singur  gând,  nici  cu  Dum¬ 
nezeu  nu  putem  fi  în  armonie.  Căci  celce  nu  are  Biserica 
de  Mamă,  nici  pe  Dumnezeu  nu  poate  să-l  aibă  de  Tată. 

Trad,  din  latineşte  de  Dr.  O.  CIUHANDU 


4* 


1  Is.  XXXIII,  17.  (Biblia  românească:  împărat  cu  mărire). 

2  In  misterio. 

DEPRINDERILE  RELIGIO ASE-MOR  ALE 

de  D.  CĂLUGĂR 

Lăsaţi  să  se  răsfrângă  gândul  peste  panta  anilor  trecuţi 
şi  zăboviţi  puţin  în  leagănul  plăcut  al  amintirilor.  Din  pânza 
cunoştinţelor  veţi  deprinde  —  cred  eu  —  şi  următoarea 
întâmplare  cam...  hazlie:  Ci-că  înfr’o  oarecare  şcoală  se¬ 
cundară,  alături  de  alte  dexterităţi,  era  prevăzut  şi  înnotul. 
Profesorul  respectiv,  dorind  să  împlinească  prevederile  regu¬ 
lamentului  şcolar,  începu  să  ţină  elevilor  cursuri  teoretice 
de  înnot.  Şi  le  vorbi  un  an  încheiat.  Se  părea  că  o  să 
scoată  din  copii  nişte  înnotători  desăvârşiţi,  căci  toţi  ştiau, 
în  amănunte,  tehnica  acestui  sport.  Când  fu  la  sfârşitul 
anului,  elevii  fură  conduşi  în  marginea  mării. 

—  Ei,  ce  ai  face  tu,  Ghiţă,  dacă  te-aş  arunca  acum  în 
mare?  —  întrebă  profesorul  de  înnot,  adresându-se  tocmai, 
celui  mai  bun  elev. 

—  Ce  aş  face?  M’aş  înneca,  domnule  profesor,  răs¬ 
punse  elevul  cu  o  sinceritate  desăvârşită. 

* 

*  * 

...Şi  mai  scormoniţi,  cu  scop  frumos,  prin  ţarcul  ace¬ 
loraşi  pilduitoare  cunoştinţe  vechi.  Veţi  întâlni,  în  cărăruia 
gândului,  încă  o  întâmplare  —  soră  cu  cea  depănată  adi¬ 
neaori.  lat- o:  In  Rusia  ţaristă  exista  un  seminar  vestit  prin 
aceea,  că  —  potrivit  regulamentului  său  deosebit  de  al 
altor  şcoli  similare  —  îi  obliga  pe  elevi  Ia  o  excesivă  practică 
a  slujbelor  religioase.  Din  prima  şi  până  în  ultima  zi  a 
anilor  şcolari,  elevii  îşi  cheltuiau  timpul  aproape  numai  în 
direcţia  aceasta  practică.  Cu  toate  acestea,  nici  unul  dintre 
profesori  nu-şi  lua  oboseala  să  tâlcuiască,  pe  înţelesul  ele¬ 
vilor,  care  este  sensul  acestei  atitudini  şcolare. 

Şi  lucrurile  se  desfăşurară,  în  acest  cadru,  multă  vreme. 
Până  când,  Ia  un  sfârşit  de  an,  un  elev  zise  către  profesorii  , 
dela  care  îşi  lua  rămas  bun: 

„Vă  las  cu  bine,  domnilor  profesori.  Regret  că  mă 
despart  de  acest  seminar,  dar  am  totuşi  o  oarecare  mul¬ 
ţumire  acum,  când  păşesc  în  viaţă:  socotesc  că  am  cam 
scăpat  de  slujbe  şi  de  biserică". 

Cuvintele  acestea,  sincere,  chiar  brutale  în  sinceritatea 
lor,  se  plasează  în  contrast  cu  ale  elevului  din  preajma 
valurilor  mării. 

•  * 

Acum  cugetaţi  la  aceste  două  întâmplări.  Ambele  se 
pot  mândri  cu  un  tâlc  deosebit.  Şi  tâlcul  lor  trădează,  cu 
toată  evidenţa,  spiritul  ce  îmbrăca  două  şcoli.  Dar  acest 
tâlc  se  revarsă,  cu  o  nuanţă  de  satiră  dreaptă  şi  loveşte  în 
unghiul  sub  care  este  concepută  şi  azi  instrucţia  tinerimii. 
Căci  —  referindu-ne  la  primul  amănunt  —  şcoala  modernă 
prea  încarcă  mintea  elevilor  cu  o  lume  întreagă  de  prin¬ 
cipii,  de  reguli  şi  chiar  de  maxime  cu  conţinut  moral,  cari 
plutesc  mereu  numai  înlr’o  sferă  teoretică.  Ele  rămân 
totdeauna  ca  o  potenţă  oarecare.  Viaţa,  adevărata  viaţă,  nu 
se  bucură  de  realizarea  lor  practică.  Ceeace  înseamnă,  că 
în  loc  să  fie  transformate  în  cărămizi  de  zidire  duhovni¬ 
cească  pentru  celce  le-a  dobândit  în  cursul  anilor  de  studii 
şi  în  element  de  promovare  pe  teren  a  binelui  social,  ele 
rămân  un  platonism  fad,  gălbui  şi  sec.  Cu  toată  zestrea 
lor,  absolventul  şcoalei  moderne  se  află  adesea  pe  punctul 
de-a  exclama:  „o  să  mă  înec  în  valurile  vieţii  1“ 

Deasemenea  —  potrivit  cu  al  doilea  amănunt  —  şcoala 
obligă  pe  elevi  la  multe  şi  deosebiie  practici,  toate  săvâr¬ 
şite,  adesea,  de  teama  superiorului,  din  constrângere  ex¬ 
ternă,  iar  nu  dintr’o  convingere  internă,  nu  ca  rezultate  ale 
ideii:  „aşa,  numai  aşa,  poate  fi  bine".  Semnificaţia  celor 
două  amănunte,  —  încrustată  Ia  capătul  acestui  modest  ar¬ 
ticol  —  par’că  se  îmbină  nefericit  în  tot  ceeace  postulează 
şi  înfăptuieşte  şcoala  modernă.  Pare  a  fi  prea  slabă  zestrea 
cu  care  sunt  trimişi  noii  cetăţeni  în  mijlocul  vieţii.  Par  a 
fi  prea  şubred  înfiripate  în  fiinţa  lor  elementele  care  să-i 
domineze  in  toate  clipele  vieţii.  Şi  accentuăm  această  lă¬ 
ture  mai  ales  atunci  când  ne  gândim  la  ceeace  ar  trebui 
să  lucreze  şi  să  realizeze  şcoala  de  toate  gradele  în  direcţie 
social-creştină. 

Principiile  religioase  şi  morale  din  evanghelia  Mântui¬ 
torului,  această  desăvârşită  morală  socială  pe  care  a  trăit-o- 
şi  a  înfăptuit-o  Hristos  Domnul,  în  mod  integral,  în  vremea 
petrecerii  Sale  printre  noi  pământenii,  este  propoveduită  zi 
cu  zi  de  pe  catedră.  Cateheţii  şcolilor  primare  şi  secundare 
se  ostenesc  cu  sârg  să  infiltreze  în  sufletul  micilor  şi  mai 
mărişorilor  catehumeni  aceste  principii  de  netăgăduită  şi 
permanentă  valoare.  Elevii  primesc  şi-şi  însuşesc  cu  plăcere 
propoveduirea.  Dar  ceeace  se  pierde  mereu,  ceeace  nu 
rezultă  cu  tărie  şi  convingere  la  capătul  anilor  de  catehizare, 
este  lipsa  de  traducere  în  faptă  a  postulatelor  creştine. 
Se  evidenţiază  tot  mai  mult  că  învăţământul  religios  are  o 
meteahnă,  care  îl  plasează  —  într’un  anume  fel  —  sub 
nivelul  celuice  se  făcea  înainte  de  răsboi.  Unde  să  fie 
căutată  piatra  de  poticnire?  In  parte,  dar  în  mare  parte, 
neajunsul  trebue  plasat  în  aceea,  că  elevii  îşi  însuşesc  cu¬ 
noştinţele  religioase-morale  tot  aşa  cum  fac  cu  materialul 
altor  discipline.  Atraşi  de  frumseţea  materialului  biblic,  fas¬ 
cinaţi  chiar  de  neîntrecutele  pilde  rostite  de  Mântuitorul, 
elevii  învaţă  religia  cu  uşurinţă.  Ajunge  atât?  Nul  Nicidecum! 
Căci  nu  ceice  ştiu  multe  vor  fi  creştini  buni  şi  convinşi, 
ci  ceice  vor  şti  să  traducă  în  faptă  îndemnurile  sfinte  ale 
Scripturii.  „Orice  pom  care  nu  face  roadă  bună  se  tae  şi 
se  aruncă  în  foc.  Nu  ceice  îmi  zice:  Doamne,  Doamne, 
va  intra  întru  împărăţia  ceriului,  ci  acela  care  face  voia 
Tatălui  meu  din  ceriuri",  zice  Mântuitorul  la  Matei  7,  18—21. 

Potrivit  acestor  cuvinte,  în  cadrele  catehizaţiei  trebuie 
să  cuprindă  un  câmp  vast  şi  roditor  deprinderile  religioase 
morale.  învăţăturii  despre  milostenie  să-i  urmeze  fapta  mi¬ 
losteniei,  faptă  care  să  isvorească  din  convingere,  faptă  de¬ 
terminată  de  lecţia  catehetului.  Elevii  vor  fi  povăţuiţi  la  acest 
act  de  părintele  lor  sufletesc. 

Lecţia  despre  cercetarea  bolnavilor  nu  trebuie  să  se 
isprăvească  deodată  cu  sunetul  clopoţelului  pentru  pauză,  ci 
cu  poposirea  elevilor  la  patul  suferinţelor,  conduşi  fiind  de 
îndemnul  lăuntric  isvorît  din  lecţia  de  religie  şi  asistaţi  de 
grija  catehetului.  Câte  ocazii  de  acestea  nu  oferă  viaţa  şi 
învăţământul  religios!  Ignorarea  lor  echivalează  cu  imposi¬ 
bilitatea  de  a  sălăşlui  creştinismul  practic  în  viaţa  de  toate 
zilele.  Neexercitarea  acestor  deprinderi  religioase-morale  în 

anii  de  şcoală,  pe  lângă  aceea  că  lipseşte  pe  creştin  de 
ceeace  îi  cere  mai  categoric  Biserica  —  fapta  —  face  din 
absolventul  şcolii  un  înotător  pregătit  teoretic  pentru  a  fi 
gata  să  se  înece  în  valurile  spumegoase  ale  vieţii.  „Mă 
înec"  —  va  fi  strigătul  cel  mai  natural  al  acelora  din  a 
căror  conştiinţă  nu  va  putea  fi  turnată  fapta  bună,  fapta 
ziditoare  pentru  aproapele. 

Dar  există  o  măsură  şi  pentru  aceste  deprinderi  reli- 
gioase-morale  în  şcoală?  Fără  îndoială.  Rostul  lor  dispare 
dacă  sunt  exercitate  dintr’un  simplu  obligământ  exterior,  din 
teama  de  rigorile  regulamentului,  din  frica  de  superior.  Cu¬ 
vintele  seminaristului  din  Rusia  —  cuvinte  evocate  la  înce¬ 
putul  articolului  —  desvăluie  o  realitate  mai  mult  decât 
tragică.  De  ce?  Pentrucă  acest  tânăr,  socotit  înarmat  gata 
spre  a  intra  în  cele  mai  esenţiale  atribuţii  ale  unui  preot, 
s’a  considerat  absolvat  de  ele  tocmai  în  cea  mai  însemnată 
etapă  a  vieţii  sale.  Cum  va  fi  fost  acest  absolvent  în  misi¬ 
unea  sa  apostolească  ?  Socotească  oricine.  Ce  l-a  determinat 
la  o  asemenea  atitudine?  Tocmai  această  practică  excesivă 
a  unor  acţiuni  neînţelese  deajuns. 

In  consecinţă,  dacă  este  adevărat  că  o  religie,  oricare 
ar  fi  ea,  reclamă  dela  adepţii  săi  o  seamă  de  îndatoriri  cari 
par  greu  de  suportat  la  început  pentrucă  nu  s’au  îmbinat 
fericit  cu  ideia  divină  de  care  sunt  determinate,  apoi  şi 
mai  adevărat  este  faptul,  că  aceste  practici  devin  o  ne¬ 
cesitate  de  exteriorizare  fidelă  a  sentimentului  religios-moral, 
atunci  când  le-a  premers  deprinderea,  explicaţia,  exemplul 
viu  şi  convingerea.  De  aceea,  nu  obligaţia  reglementară  de 
a  cerceta  biserica  regulat,  în  toate  zilele  de  sărbătoare  şi 
de  Dumineca,  va  face  din  catehumeni  nişte  adevăraţi  cre¬ 
ştini,  ci  explicaţia  premergătoare  a  catehetului,  din  care  să 
rezulte  în  med  neîndoielnic  datoria  creştinească  de  a  cer¬ 
ceta  biserica  în  scopul  de  a  ne  zidi  sufleteşte  şi  de  a 
procura  şi  altora  această  ocazie  de  întărire  spirituală,  trăind 
împreună  cu  Hristos.  Nici  acţiunea  de-ai  învăţa  pe  elevi 
cântările  bisericeşti  nu  poate  duce  la  formarea  unor  buni 
lăudători  ai  lui  Dumnezeu  în  psalmi  şi  cântec,  ci  adeverirea 
temeinică,  în  ora  de  catehizaţie,  că  aceste  podoabe  ale  bi¬ 
sericii,  cântările,  păstrează  în  cuprinsul  lor  o  tradiţie  sfântă 
şi  înseşi  dogma  integrală  a  adevăratului  creştinism. 

Concluzia  generală  şi  dezideratele  acestui  articol  ? 
Iată-Ie:  Pentru  a  îmbogăţi  societatea  cu  câţi  mai  mulţi  cre¬ 
ştini  convinşi  şi  devotaţi,  cu  cât  mai  mulţi  propoveduitori 
ai  lui  Hristos  prin  faptele  lor  zilnice,  cade-se  a  face  o  ade¬ 
vărată  problemă  din  deprinderile  religioase-morale  ale  ele¬ 
vilor,  în  timpul  anilor  de  şcoală. 

Pentru  evitarea  unui  resentiment  faţă  de  acestea,  să 
tindem  la  înlocuirea  mobilului  pur  extern  prin  punerea  la 
temelia  deprinderilor  religioase  a  convingerii  luminoase,  ie¬ 
şită  din  sufletul  copilului.  D.  CĂLUGĂR 


MIŞCAREA  LITERARĂ 

Lacordaire :  QUl  EST  JESUS  CHRlST  ?  Paris,  Flammarion  1934 ; 
3  fr.  95,  pag,  94. 

Sub  titlul  de  lecturi  bune  marea  editură  franceză  Flammarion, 
publică  bilunar  o  serie  de  cărţi  de  propagandă  creştină  şi  uneori 
catolică,  dintre  cari  prezentăm  şi  aci  unele,  cari  au  un  interes  ge¬ 
neral  creştin  şi  se  citesc  cu  remarcabil  folos. 

Cine  este  Isus  Hristos?  La  această  întrebare  veche  şi  tot¬ 
deauna  nouă,  răspunde  în  cinci  capitole  marele  predicator  catolic 
al  veacului  trecut,  Lacordaire,  I.  Viata  intimă  şi  personală  a  lui  Isus, 
conştiinţa  mesianităjii  Sale  exprimată  clar  prin  cuvintele  „Ea  suni", 
mărturisirile  apostolilor,  ale  duşmanilor  şi  admiratorilor  Săi,  toate 
converg  spre  credinţa  în  divinitatea  Lui.  „lată  caracterul  lui 
Isus  Hristos,  aşa  după  cum  ni-1  descopere  Evanghelia :  sub  ra¬ 
portul  inteligentei,  sublimitate  continuă  ;  sub  raportul  inimei,  dragoste 
castă;  sub  raportul  voinţei,  certitudine  absolută  de  sine  însuşi"  (p. 
17).  II.  Divinitatea  lui  Isus  a  fost  confirmată  prin  cuvântul  Său,  iar 
sinceritatea  cuvântului  şi-a  dovedit-o  prin  caracterul  Său  şi  mai 
ales  prin  puterea  Sa  făcătoare  de  minuni.  Duşmanii  săi,  vechi  şi 
noi,  i-au  contestat  această  putere,  dar  ei  au  dispărut  şi  minunea, 
Biserica  Sa,  irăieşe,  vie  şi  nemuritoare.  III.  A  trăi  înseamnă  a  su¬ 
pravieţui.  Isus  Hristos  supravieţuieşte  prin  Biserica  Sa,  care-i  împă¬ 
răţia  lui  Dumnezeu  pe  pământ.  „Multe  mâini  au  încercat  să-i  ră¬ 
stoarne  altarele,  însă  neputinţa  lor  nu  a  servit  decât  să-i  confirme 
gloria"  (p,  48).  încât  astăzi  peste  tot  pământul  se  cântă  imnul  Dum¬ 
nezeului  victorios:  Christus  vinclt,  Christus  regnat,  Christus  im- 
perat,  Christus  ab  Omni  malo  plebem  suam  liberat  (p.  56).  IV.  Dum¬ 
nezeirea  Mântuitorului  o  verifică  şi  timpul,  care  distruge  ce  este 
trecător  şi  edifică  ce  este  nemuritor.  Perpetuitatea  şi  progresul  te¬ 
ritorial,  numeric  şi  moral  al  Creştinismului  arată  că  ceriul  şi  pă¬ 
mântul  vor  trece,  iar  „Hristos  era  ieri  şi  este  astăzi  şi  în  vecii  ve¬ 
cilor"  (p.  74).  V.  Profeţiile  mesianice  ale  Vechiului  Testament  s’au 
împlinit  toate  în  persoana  Mântuitorului,  aşa  încât  în  faţa  unei  Per¬ 
soane,  căreia  i-au  premers  patriarhi  şi  profeţi,  şi  i-au  urmat  apo¬ 
stoli,  martiri  şi  sfinţi,  să  ne  ridicăm  cu  respect,  cu  credinţă,  cu  dra¬ 
goste  şi  cu  adorare.  Faptele  lui  Isus  umplu  veacurile  şi  oglindesc 
împărăţia  şi  maiestatea  lui  Dumnezeu  (p.  94). 

* 

Ernst  von  Dobschutz :  DIE  BIBEL  IM  LEBEN  DER  VOLKER. 
Westdeutscher  lutherverlag.  Wiften,  1934.  VI4-232  pagini  şi  16  clişee 
în  afară  de  text.  Prejul:  2,50  R.  M.  (100  Lei). 

In  ultimul  timp,  ştiinţa  teologică  germană  —  mai  precis :  ramura 
studiului  biblic  al  Noului  Testament  —  şi-a  dat  generos  tributul  său 
de  valori  plecate  pe  drumul  veciniciei.  La  15  Martie,  1933,  Theodor 
von  Zahn ;  în  aceeaşi  lună,  un  an  mai  târziu,  Oskar  Holzmann  şi  la 
două  luni  după  el,  în  20  Martie,  1934,  Ernst  von  Dobschiitz.  Despre 
primii  doi  savanţi,  însemnăm  ceva  la  sfârşitul  numărului  acestuia.  Cu 
E.  von  Dobschiitz  isprăvim  aici  cu  puţine  cuvinte.  S'a  născut  în  Halle, 
la  1870.  A  fost,  pe  rând,  profesor  la  Universităţile  din  Strasbourg 
Breslau  şi  pe  urmă  în  oraşul  său  natal,  unde  şi-a  încheiat  laborioasa-i 
via}ă.  Făcea  parte  din  acea  generaţie  de  teologi  istorici  şi  exegeţi 
cari  erau  discipolii  şi  totodată  colegii  lui  Adolf  von  Harnack.  S’a 
ocupat  cu  pasiune  de  literatura  creştină,  cea  mai  veche,  sfudiind-o 
cu  independentă  critică  şi  cu  un  respect  temperat  fată  de  religie, 
elemente,  cari  formează  primejdioasa  putere  de  seductiune  a 
teologilor  protestanţi  liberali.  Notăm  dintre  .  studiile  sale  critice : 
Kerygma  Petri  (1893)  şi  Die  Probleme  des  Apostolischen  Zeitalter 
(1904).  După  moartea  lui  H.  A.  W.  Meyer,  autorul  acelui  gigantic 
Kritischexegetiseher  Kommentar  liber  das  N.  T„  apărut  în  16  vo¬ 
lume,  dela  anul  1832  încoace,  o  numeroasă  trupă  de  savanţi 
teologi  B.  Weiss,  H.  H.  Wendt,  I.  Weiss,  O.  Henrici,  F.  Sieffert,  E. 
Haupt,  R.  Knopf,  M.  Dibelius,  W.  Bousset,  H.  Windisch,  A.  liillcher 
—  şi-au  luat  sarcina  să  prelucreze  comentarul  numit.  Dobschiitz  se 
află  printre  ei  şi,  îşi  păstrează  o  porţiune  specială  de  lucru.  Episto¬ 
lele  I~  II  Tesaloniceni  şi  Evrei.  Colabora  regulat  la  revista  de  spe¬ 
cialitate  atât  de  apreciată  în  cercurile  teologice  ştiinţifice,  Zeitschrift 
fiir  neutstl.  Wissenschaft  şi  la  Theol.  Studien  und  Kritiken,  unde  era 
co-director  cu  Kattenbusch  şi  Ficker.  Printre  lucrările  sale  are  şi 
câteva  destinate  obştei.  Aşa  Die  urchrisilichen  Gemeinden  (1902). 
Aşa  şi  cartea  de  care  ne- a  ajuns  rândul  să  vorbim  aici,  care  cred 
că  e  ultima  lui  lucrare:  cu  data  de  24  Martie,  1934,  semna  pe  ea 
o  duioasă  dedicaţie  soţiei  sale ;  nici  două  luni  după  aceea,  nu  mai 
era  printre  cei  vii. 

Ce  cuprinde  ?  Titlul  arată  îndeajuns  (la  multe  cărţi,  titlul 
arată  altceva) :  Biblia  în  viaţa  popoarelor.  Secţionând  această  viaţă 
a  popoareior  în  obicinuitele  perioade  de  timp,  fiecăreia  din  ele  îi 
dă  un  capitol.  Inşiruim:  I.  Compoziţia  Bibliei;  II.  Biblia  în  Biserica 
veche  (până  la  anul  300) ;  111.  B.  în  imperiul  creştin  (300 — 600) ; 
IV.  B.  în  bisericile  Răsăritului  (600 — 1453);  V.  B.  în  primele  vea¬ 
curi  ale  evului  mediu  (600 — 1200);  VI.  B.  în  ultimele  veacuri  ale 
evului  mediu  (1200 — 1450) ;  Vil.  B.  în  mâna  tipografului  (1450 — 1550)  ; 
VIII.  B.  şi  Reformatorii  (1522 — 1560);  IX.  B.  în  secolul  ortodoxiei, 
1550 — 1700  (aici  se  înţelege  că  nu-i  vorba  de  ortodoxia  răsări¬ 
teană ;  ceeace  urmează,  explică  prin  contrast);  X.  B.  în  secolul 
Pietismului  şi  Raţionalismului;  XI.  B.  în  veacul  al  19-lea;  Biblia  în 
prezent  (1900 — 1933).  Fiecare  despărţământ  cu  interesul  lui.  Şi 
astea  laolaltă,  formează  interesul  de  netăgăduit  al  întregei  cărţi. 

Cel  interesat  mai  deaproape  de-o  astfel  de  problemă  găseşte 
la  pagina  VI  o  frumoasă  şi  suficientă  colecţie  de  lucrări  asemănă- 

toare.  încolo,  cartea  curge  limpede  şi  la  priceperea  oricui.  Subsolul 
e  cu  desăvârşire  absent.  Adică,  tocmai  elementul  cel  mai  greoiu. 
dintr’o  lucrare.  Cele  opt  planşe  dela  sfârşii  înfătişază  şaisprezece 
interesante  clişee  cu  fragmente  din  diferite  ediţii  ale  Sfintei  Scrip¬ 
turi,  începând  din  veacul  al  IH-lea  şi  până  la  manuscrisul  la  psalmi 
al  lui  Luther,  dat  la  tipar  în  1524.  Aş  da  câteva  mostre  din  cartea 
aceasta,  dar  nu  văd  care-ar  fi  rostul.  Flecare  pagină  are  preţul  ei. 
E  vorba  doar  despre  istoria  unei  cărţi  care  a  făcut  istorie  în  viata 
omenirii,  mai  cu  succes  decât  spada.  Şi-asta  o  recomandă  din 
destul.  GRIGORIE  T.  MARCU 

Victor  Papilian:  CERURILE  SPUN,  mister  creştin  ortodox. 
Edi{ia  „Viata  Ilustrată",  Sibiu  1934,  pag.  112,  Lei  45. 

E  dramatizarea  conflictului  intern  de  reîntoarcere  la  ortodoxie 
a  unui  suflet  românesc  ateizat  de  cultura  umanistă  a  apusului  necredin¬ 
cios.  Această  revenire  la  ortodoxia  strămoşească  a  unui  suflet  fră¬ 
mântat  de  vâltorile  iluminismului  apusean,  câştigă  prin  actualitatea  şi 
puterea  cu  care  e  redată  prin  simbolul  specificului  nostru  ortodox 
şi  românesc,  în  stare  să  descătuşeze  sufletul  nosfru  de  orice  in¬ 
congruente  apusene.  Şi  e  în  acelaş  timp  spovada  unui  suflet  chinuit 
şi  ros  lăuntric  de  nemulţumirea  acestei  performante  sufleteşti  a 
apusului,  pe  care  contemplarea  valorilor  româneşti  artistic-religioase 
e  în  stare  s’o  zgudue. 

Acţiunea  se  petrece  în  secolul  al  XVI-lea,  parte  în  Bargăul 
Ardealului,  parte  în  Wartburgul  Germaniei.  Ştefan  (Cornea,  voevodul 
cnejilor  ardeleni,  rudă  cu  Alexandru  Cornea,  domnul  Moldovei  ce  a 
întrerupt  cele  două  domnii  ale  lui  Petru  Rareş),  vechiu  descendent  al 
ramurei  descălecătoare  de  neam,  dragoşene,  sub  influenta  intrigan¬ 
tului  prelat  catolic  Szentivănyi,  râvneşte  la  tronul  Moldovei.  Pentru 
aceasta,  la  instigările  reverendului  Szentivănyi,  rupe  pe  fiul  său 
Ion,  dela  pasiunea  lui  de  pictor  de  biserică  şi  vrea  să-i  schimbe  men¬ 
talitatea  lui  de  artist  îndrăgostit  de  schela  bisericii  (care  se  zidea)  şi  de 
atmosfera  caldă  a  iubirii  de  tară  şi  de  lege  şi-I  trimite,  sub  condu¬ 
cerea  învăţătorului  său  Şorban,  în  apus  „să-l  muşte  acolo  şarpele 
gloriei'4,  ca  să  se  facă  un  demn  urmaş  al  tatălui  său,  viteaz  în 
răsboaie  şi  îndrăzneţ  în  viată.  Şorban,  dornic  de  aşi  revedea  prie¬ 
tinii  lui  de  studenţie  din  Wartburg,  îndeamnă  pe  Ion  care  silit  de 
tata-său  trebue  să  părăsească  şi  pe  logodnica  lui,  nepoata  popii  or¬ 
todox  Pavel,  pe  Filoftea,  cea  care  se  jertfea  pentru  creşterea  copiilor 
nevârstnici.  Ba,  îndemnat  fot  de  uneltitorul  Szentivănyi,  Cornea  alungă 
şi  pe  meşterii  moldoveni  cari  lucrau  la  biserica  din  sat,  lucru 
care  a  îndemnat  pe  aceşti  meşteri  să-şi  dărâme  lucrul  lor,  decât 
s’ajungă  de  batjocura  păgânilor  sau  să  zidească  de  vie  în  zid  pe  Fi¬ 
loftea,  ca  garanţie  că  nu  se  va  dărâma  apoi  zidul  şi  nu  se  va  atinge 
nimeni  de  lăcaş.  Tocmai  atunci  soseşte  însă  cucernicul  preot  Pavel, 
care,  luminat  de  sus,  îi  îndeamnă  s’asculte  de  poruncă,  să  plece  în 
Moldova,  iar  Filolteia  să  nu-şi  dorească  moartea,  ci  viafa  şi  munca 


267 


REVISTA  TEOLOGICA 


deoarece,  biserica  se  va  zidi  ea  singură  de  către  îngerii  lui  Dum¬ 
nezeu,  cu  var  şi  tencuială  scoasă  din  dragostea  unei  mame  ce-şi 
apăra  copiii,  iar  tăria  clădirii  o  va  da  darul  unui  om  ce  se  pocăeşie 
(pag.  39). 

Dus  departe.  Ion  rezistă  tentaţiilor  de  înstrăinare  faţă  de  cre¬ 
dinţa  şi  {ara  sa,  refugiindu-se  în  arta  lui  contemplativă,  însufleţită  şi 
însufleţitoare.  Dar  după  un  timp,  la  ispitele  pătimaşei  Brighit,  apoi 
la  insistenţele  colegilor  pictori  laicizaţi  cu  totul  şi  mai  ales  după 
ce  ultimele  fibre  ale  fiinţei  lui  se  rup  în  negativismul  magiei  la  care 
se  dedă  —  Ion  este  „convertit",  e  câştigat  pentru  arta  şi  cugetarea 
atee  a  apusului.  Ajuns  în  mrejele  magiei,  Ion  e  în  stare  să  rupă 
dela  gât  iconiţa  dată  de  Filofieia  şi  s’o  distrugă,  iar  în  cele  din 
urmă  ia  praştia  magică  şi-şi  împuşcă  însăşi  lespedea  sufletului 
lui :  crucea  şi  biserica  ce  se  clădea  la  el  în  sat,  deci  credinţa  lui. 
Acum  fon  ucide  din  gelosie  pe  Geanleone  (pentru  Brighit),  iar  când 
i  se  comunică  moartea  tatălui  său,  el  ridică  osanale  urei  şi  iubirii 
pătimaşe,  ce  i-a  deschis  orizonturi  noi. 

E  culminaţia  ascenziunii  nebune  spre  autodistrugere.  Omul 
plecat  din  Ierusalim  spre  Ierihon  a  căzut  între  tâlharii  patimilor  şi  e 
acum  abia  viu.  Dar  acum  e  timpul  să  ţâşnească  din  adâncurile 
conştiinţii  părerile  de  rău.  Spectrul  lui  Geanleone  cel  ucis  devine 
pentru  boerul  reîntors  în  ţara-i  de-acum  streină,  duhul  cel  rău  care-1 
chinue  înfr’una  şi  care-1  duce  până  la  paroxismul  tăgăduirii  de 
sine.  Insă  de  astădată,  la  culminaţia  dramei  apare  figura  sfântă  a 
părintelui  Pavel  care-i  aduce  icoanele  lucrate  de  el  altădată,  icoanele 
cari  făceau  din  zugrav  un  sfânt  şi  din  imagine  un  uluc  spre  o  con¬ 
tinuă  întrupare  a  Dumnezeirii.  Şi  la  vorbele  părintelui,  Ion,  ca  un 
nou  Saul  din  drumul  Damascului  priveşte,  transfigurat  şi  înviat  la 
crucea  bisericii  —  reapărută  la  fereastră  —  şi  în  aceeaş  clipă 
furtuna  ce  ameninţa  să  surpe  lumea  din  temelii  a  încetat  şi  lumina 
nopţii  se  înfăţişează  în  toată  a  ei  frumuseţe . . .  Acum  cerurile  spun 
(pag.  108)  că  un  nou  fiu  rătăcit  revine  la  tatăl  său.  Şi  deaceea,  în 
semn  de  pocăinţă,  Ion  urmează  tiparul  paşilor  unui  penitent  şi  merge 
până  la  mănăstirea  Neamţului  pe  jos,  ca  să  reafie  tăria  smereniei 
şi  bucuria  revenirii  şi  împăcării  cu  Dumnezeu. 


TEODOR  BODOGAH 


Ştefan  Meteş:  ISTORIA  BISERICII  ŞI  A  VIEŢII  RELIGIOASE 
A  ROMÂNILOR  DIN  TRANSILVANIA  ŞI  UNGARIA.  Voi.  I.  Sibiu 
1935.  Pagini  596,  broşată:  280  Lei,  legată  în  pânză:  320  Lei. 

Sibiul,  reşedinţa  mitropolitană,  —  dupăcum  constată  în  prefaţa 
Istoriei  sale  şi  Sfinţia  Sa  păr.  Şt.  Meteş,  —  „a  ajuns  cel  mai  de 
seamă  centru  de  cultură  bisericească.  Tiparniţa  arhidiecezană  neo¬ 
bosită,  lucrează  zi  şi  noapte.  E  o  revărsare  îmbelşugată  şi  rodnică 
de  reviste,  ziare,  cărţi  religioase  şi  teologice,  toate  puse  în  slujba 
bisericii  şi  a  neamului  prin  învăţătura  lor  atât  de  binefăcătoare  şi 
necesară.  Era  firesc,  ca  din  acest  atelier  de  muncă  creştinească  şi 

românească  să  nu  lipsească  povestea  bisericii  româneşti  şi  a  slu¬ 
jitorilor  ei  car!  au  veghiat  la  leagănul  neamului  nostru,  conducându-1,. 
peste  viforniţa  vremurilor,  la  biruinţa  zilelor  de  astăzi"  (p.  V — VI). 

Evident,  că  „povestea"  nu  putea  lipsi,  cu  atât  mai  mult  cu  cât 
pe  lângă  centrul  cultural  favorabil  creşterii  spiritualităţii  creştine 
ortodoxe,  avem  şi  bărbaţi  consacraţi  în  ştiinţa  istoriei,  încoronaţi  cu 
laurii  Academiei  Române,  cari  sunt  chemaţi  şi  aleşi  ca  să  scrie 
Istoria  Bisericii  din  Mitropolia  Ardealului. 

In  cadrul  acestor  împrejurări  norocoase,  părintelui  Meteş  i-a 
căzut  pe  umeri  sarcina  pe  care  o  poartă  de  pe  vremea  când  era  preot  la 
ţară,  ca  să  ne  dea  o  lucrare  de  sinteză  istorică,  în  care  să  cuprindă 
toate  aspectele  sub  cari  s’a  desfăşurat  viaţa  şi  istoria  bisericii  arde¬ 
lene.  Trebue  să  mărturisim  că  Sfinţia  Sa  şi-a  împlinit  în  chipul  cel 
mai  onorabil  misiunea.  Exceptând  ediţia  întâi  care  s’a  scris  în  timp 
de  răsboiu  şi  s’a  tipărit  în  vremurile  revoluţionare  ale  anului  1918, 
ediţia  a  doua  a  volumului  intâiu  apare  în  condiţii  excepţional 
de  impunătoare,  atât  în  privinţa  cuprinsului,  cât  şi  în  privinţa  formei 
în  care  a  îmbrăcat-o  arta  grafică  a  tipografiei  arhidiecezane. 

Întâi  de  toate  ediţia  prezentă  are,  după  prefaţă,  o  tablă  anali - 
ticâ  a  cuprinsului  (p.  VII — XXXVI),  care  lipseşte  în  ediţia  îniâi. 
Tabla  aceasta  uşurează  foarte  mult  recapitularea  şi  orienfarea  în 
cuprinsul  cărţii.  După  aceasta  privire  generală  urmează  Istoria  Bi¬ 
sericii  româneşti,  până  la  anul  1700.  In  cele  14  capitole  ale  volu¬ 
mului  ni  se  descrie  clar  şi  pe  temeiuri  de  documente  istorice  pre¬ 
cise:  viaţa  creştină  in  Dacia  şi  creştinismul  la  Români  până  la  ve¬ 
nirea  Ungurilor,  influenţa  slavonă  în  biserica  românească,  raporturile 
religioase  dinfre  români,  unguri  şi  catolici ;  cei  dintâi  episcop! 
şi  cele  dintâi  biserici  şi  mănăstiri  din  Ardeal;  luptele  cu  calvinii  şi 
"legăturile  noastre  spirituale  şi  materiale  cu  Ţările  române;  episco¬ 
piile  cu  episcopii  şi  mitropolia  cu  mitropoliţii  Ardealului;  literatura 
şi  arta  religioasă  în  Ardeal  şi  în  sfârşit  situaţia  morală,  materiala, 
socială  şi  culturală  a  preoţimii  române  până  la  unirea  dela  1700. 

Istoria  îmbrăţişează  toate  regiunile  şi  episcopiile,  cari  formează 
astăzi  Mitropolia  Ardealului.  încât  lucrarea  părintelui  Meteş  este  o 
monografie  a  Mitropoliei  Ardealului,  care  priveşte  şi  interesează  nu 
numai  fiecare  episcopie,  ci  şi  fiecare  parohie  din  întreg  cuprinsul 
Mitropoliei  transilvane. 

Pe  lângă  capitolele  asupra  artei  bisericeşti,  cari  nu  se  cuprind 
în  ediţia  întâi,  ediţia  prezentă  este  revăzută,  corectată  şi  complectată 
ia  fiecare  pas  cu  bogate  date  istorice  în  consonanţă  cu  ultimele 
descoperiri  arheologice  şi  cercetări  istorice.  Volumul  este  infrum- 
seţat  şi  cu  115  ilustraţii  cari  încă  nu  erau  în  ediţia  I:  biserici,  mă¬ 
năstiri,  obiecte,  autografe,  documente,  icoane,  coperte  de  cărţi  vechi 
şi  alte  tipărituri  interesante,  cari  dau  cărţii  o  formă  cât  se  poate  de 
cuceritoare.  —  Ca  lucrarea  să  corespundă  tuturor  pedanteriilor  ştiin¬ 
ţifice  şi  peniru  a  uşura  cu  minime  eforturi  aflarea  datelor  ce  intere¬ 
sează  pe  cineva  la  un  moment  dat,  părintele  autor  a  adăugat  la 

urmă  o  serie  de  şase  capitole,  cari  arată,  indicându-ne  pagina :  lista 
•episcopilor  şi  a  mitropoliilor,  tabla  ilustraţiilor,  bibliografia  —  foarte 
bogată,  lista  căiţilor  şi  a  manuscriselor,  tabla  numelor  şi  locurilor 
istorice,  şi  un  indice  de  locuri,  datine,  instituţii  şi  legi  bisericeşti, 
cari  se  amintesc  în  corpul  volumului. 

In  forma  desăvârşită  pe  care  i-a  dat-o  tiparniţa  şaguniană  şi 
prin  cuprinsul  limpede  şi  documentat  pe  care  i  l-a  dat  autorul  ei. 
Istoria  Bisericii  din  Transilvania  este  o  necesitate  şi  o  podoabă 
pentru  orice  bibliotecă.  Ea  face  parte  din  catalogul  celor  câteva 
cărfi  de  temelie  —  care  încă  nu-i  făcut,  dar  care  este  necesar  să 
se  facă  cu  posibilă  urgenta,  —  cari  trebue  să  se  afle  în  fiecare 
bibliotecă  parohială,  pentru  a  da  în  orice  împrejurări  informaţiile 
oricărui  preot,  pentru  orice  problemă  din  câmpul  teologiei.  Deci 
cartea  vremii,  masivă,  întreagă  şi  pusă  la  punct,  aşa  dupăcum  ne-au 
dat-o  într’o  vreme  Cernăuţii,  şi  cum  ne-o  dă  astăzi  Sibiul. 

Sfinţia  Sa  părintele  Şt.  Meteş  a  făcut  istoria  noastră,  din  care 
suntem  fericiţi  a  prezenta  acum  primul  volum  şi  a  anunfa,  după 
spusa  Sfinfiei  Sale,  pe  al  doilea,  care  va  apărea  anul  viitor  şi  va 
continua  povestea  dela  1700  până  la  1848. 

Lucrarea  aceasta  de  sinteză,  în  care  se  adună  toate  aspectele 
sub  cari  s'a  desfăşurat  viata  creştină  şi  luptele  pentru  credinja  or¬ 
todoxă  în  curs  de  18  secole,  va  fi  cartea  Ardealului  şi  a  durerilor 
lui,  din  care  vom  învăţa  noi  şi  generaţiile  cari  vin  după  noi,  stră¬ 
duinţă  în  credinţă,  tărie  în  luptă  şi  căldură  în  dragostea  pentru  Bi¬ 
serica  întregului  neam  românesc. 

De  aceea  credem,  că  în  memoria  veacurilor  viitoare  numele 
autorului  ei  se  va  pomeni  cu  vrednicie,  iar  Sibiul,  iubilor  de  carte 
şi  idealist  în  frunte  cu  Arhipăsiorul  lui  de  acum,  va  arăta  un  punct 
luminos,  un  ceniru  mitropolitan  care  şi-a  împlinii  misiunea  spirituală 
în  conformitate  cu  cerinţele  vremii  şi  cu  trebuinţele  oamenilor. 


* 


Pi.  IL.  V.  FELEA 


P.  S.  Episcop  Dr.  Grigorie  Gh.  Comşa :  CULTURA  SATELOR 
NOASTRE.  Arad  1935.  Pagini  182,  Lei  50. 

La  activitatea  de  expansiune  culturală  pe  care  o  întreţine  staiul 
şi  aşezămintele  lui,  Prea  Sfinţitul  Episcop  al  Aradului  se  ataşează 
cu  un  hotărât  cuvânt  din  partea  Bisericii,  în  care  accentuiază  că 
statului  nostru  îi  trebuieşte  întâi  de  toate  o  cultură  evanghelică. 

Lucrarea  Prea  Sfinţiei  Sale  cuprinde  10  capitole,  în  cari  tra¬ 
tează  despre :  cultură  şi  duhul  vremii,  scopul  culturii  şi  scopul  vieţii, 
cultura  şi  concepţia  creştină  a  vie{ii,  scopul  culturii  şi  noţiunea  per¬ 
sonalităţii,  culiura  actuală  a  satelor  noastre,  progresele  necesare  în 
viitorul  cultural  al  satelor,  principii  şi  mijloace  pentru  răspândirea 
culturii  la  sale  şi  contribuia  pe  care  o  dă  Biserica  la  propagarea 
culturii  în  massele  poporului. 

Preoţii,  învăţătorii  şi  toti  factorii  cari  sunt  chemaţi  să  se  ocupe 
de  cultura  satelor,  găsesc  în  lucrarea  P.  Sfinţiei  Sale  principiile,  me- 

iodele  şi  mijloacele  unei  sănătoase  şi  folositoare  orientări  în  pro¬ 
blema  progresului  moral  şi  cultural,  care  preocupă  cât  se  poate  de 
intens  biserica  şi  şcoala  şi  în  care  s’a  angajat  personal  însuşi  M. 
Sa  Regele.  IL.  V.  F. 

Dionisie  Fâgârâşianu:  TlNARULE,  ŢIE-Ţ1  ZIC,  SCOALĂ-TE.  în¬ 
demnuri  creştineşti  pentru  tineretul  de  azi.  Voi.  II.  Edit.  Librăriei  Ar- 
hidiecezane.  Sibiu.  1935.  Pag.  112.  Lei  50. 

Harnica  tiparniţă  bisericească  dela  Sibiu  ne-a  dat  de  curând  al 
doilea  volum  al  frumoaselor  cateheze  alcătuite  de  regretatul  profesor 
de  religie  dela  liceul  ortodox  din  Braşov.  Aceste  cateheze  urmăresc 
acelaş  scop  ca  şi  cele  cuprinse  în  primul  volum  :  vor  să  altoiască  în 
sufletul  tinerimii  noastre  izbăvitoarele  virtuţi  creştineşti,  în  stare  să 
povăţuiască  pe  orice  om  pe  căile  fericirii  din  această  viată  şi  din  a 
celei  de  dincolo.  Alcătuite  pe  temeiul  unei  largi  culturi  filosofice 
şi  izvorîle  dintr’o  caldă  iubire  faţă  de  tinerele  vlăstare  ale  neamului 
nostru,  îndemnurile  harnicului  dascăl  dela  Braşov  se  cer  răspândite 
în  cât  mai  largile  cercuri  ale  tineretului  nostru  şcolăresc.  De  aceea 
cartea  care  le  cuprinde,  e  una  dintre  cele  mai  potrivite  pentru  a 
intra  în  lista  cărţilor  de  premii  şcolare. 

Pr.  Cicerone  lordâchescu :  ISTORIA  VECHII  LITERATURI  CRE¬ 
ŞTINE,  (325 — 461).  Partea  II.  Iaşi  1935,  Edit.  Autorului.  Pag.  298. 
Lei  200. 

După  un  răstimp  de  numai  un  an  Păr.  C.  lordâchescu,  pro¬ 
fesor  la  facultatea  de  teologie  din  Chişinău,  ne  dă  la  lumină  al  doilea 
volum  al  cursului  său  de  Patrologie.  De  sigur,  el  se  adresează,  ca  şi 
primul  volum,  în  special  tineretului  teologic.  Dată  fiind  importanta 
vechii  literaturi  creştine  şi  necesitatea  cunoaşterii  ei  măcar  parţiale 
pentru  orice  creştin  luminat  însă,  cartea  părintelui  C.  lordâchescu  va  fi 
citită  cu  mult  folos  sufletesc  de  orice  om  însetat  să  cunoască  înal¬ 
tele  preocupări  ale  celor  mai  distinse  personalităţi  literare  din  Bise¬ 
rica  primară  a  lui  Hrisfos.  Evident,  cunoscând  aceste  preocupări 
creştinul  îşi  va  spori  şi  cultura  generală,  dar  îşi  va  spori  mai  ales  res¬ 
pectul  şi  iubirea  fată  de  Biserică  şi-şi  va  lămuri  şi  întări  credinţa. 

Bunul  Dumnezeu  să-i  ajute  învăţatului  autor,  să  ne  poată  scoate 
la  lumină  cât  mai  curând  şi  volumul  ltl  al  preţioasei  sale  lucrări. 

N.  C. 

MOARTEA  EPISCOPULUI  GRIGORIE  AL  ARADULUI.  Sufletele 
credincioşilor  drepimăriiori  din  eparhia  Aradului  s’au  îmbrăcat  în 
jale  grea :  Vrednicul  lor  părinte  duhovnicesc  a  fost  chemat  la  Domnul 
în  cea  mai  frumoasă  vârstă  a  vieţii  sale  şi  în  plină  desfăşurare  a 
neostenitei  sale  puteri  de  muncă. 

Durerea  este  însă  a  Bisericii  întregi,  care  a  pierdut  în  epis¬ 
copul  Dr.  Grigorie  Comşa  pe  unul  din  cei  mai  distinşi  ierarhi  ai  săi. 

Născut  în  Cornăna  de  sus  din  ţara  Făgăraşului,  acum  46  de 
ani  şi  crescut  în  casa  unor  părinţi  cucernici,  adormitul  întru  Domnul 
a  fost  dat  la  învăţătură,  unde  prin  râvna  sa  neostenită  şi-a  câştigat 
o  cultură  dintre  cele  mai  frumoase.  După  terminarea  liceului  a  stu¬ 
diat  teologia  la  Sibiu,  iar  dreptul  la  Budapesta,  iuându-şi  tillul  de 
doctor  în  amândouă  aceste  domenii  ale  ştiinţei.  Doctoratul  în  teo¬ 
logie  l-a  luat  la  facultatea  teologică  din  Bucureşti. 

însuşirile  sale  l-au  săltat  Ia  vârsta  de  36  de  ani  pe  scaunul  vlă- 
dicesc  al  Aradului,  unde  a  stat  cu  cinste  zece  ani  încheiaţi  împli- 
nindu-şi  solemna  făgăduinţă  făcută  cu  prilejul  sfinţirii  sale  întru  ar¬ 
hiereu,  când  a  spus:  „Mă  voi  sili  să  mă  port  aşa,  ca  tinereţele  mele 
nimeni  să  nu  le  defaime". 

Tinărul  ierarh  a  fost  înzestrai  cu  o  escepţională  putere  de 
muncă.  Sub  oblăduirea  şi  îndemnul  lui  s’au  zidii  41  de  biserici  nouă 
şi  11  paraclise,  s’au  reparat  179  biserici  şi  s’au  ridicat  o  mulţime 
de  case  parohiale  şi  cămine  culiuraie. 

Dar  defunclul  ierarh  n’a  zidit  numai  case,  ci  şi  suflete.  In  cei  zece 
ani  ai  harnicei  sale  păstoriri  şi-a  cerceiaf  toate  parohiile  (peste  300)  din 
cuDrinsul  eparhiei,  slujind  pretutindeni  şi  chemând,  prin  eniuziaie 
predici,  poporul  credincios  la  ascultarea  de  poveţele  sfintei  noastre 
Biserici  şi  ale  iubirii  de  neam.  Pe  lângă  această  alergare  misionară 
Episcopul  Grigorie  Comşa  a  găsii  timpul  necesar  şi  pentru  desfăşu¬ 
rarea  unei  impresionante  activităţi  scriitoriceşti,  ale  cărei  roduri  sunt 
aşezate  în  pesle  o  sută  de  cărţi  şi  broşuri,  destinate  educaţiei  religioase 
şi  naţionale  a  cărturarilor  noştri  şi  a  poporului  deopotrivă. 

N’a  uitat  nici  de  cei  năcăjiţi,  de  orfanii  şi  văduvele  eparhiei 
sale,  cărora  le-a  împărţi!  ajutoare  de  peste  un  milion  de  lei  din 
„fondul  milelor",  întemeiat  de  el. 

Plâns  de  toată  lumea  care  i-a  cunoscut  alesul  lui  suflet  sau 
marile  lui  înfăptuiri  —  episcopul  Grigorie  al  Aradului  a  fost  aşezat, 
cu  cinstea  cuvenită,  spre  vecinică  odihnă  la  sf.  Mănăstire  a  Bo- 
drogului. 

Dumnezeu  să-i  facă  parte  cu  aleşii  Săi. 

PRIMUL  CONGRES  AL  PROFESORILOR  DELA  ACADEMIILE 
TEOLOGICE.  In  zilele  de  19  şi  20  Aprilie  a.  c.  s’a  ţinui  la  Sibiu 
primul  congres  —  dela  unire  încoace  —  al  tuturor  profesorilor  dela 
cele  cinci  Academii  teologice  din  Ardeal.  Necesitatea  acestui  congres 
a  fost  resimţită  în  timpul  din  urmă.  El  a  avut  să  soluţioneze  două 
probleme  mari  şi  anume :  Problema  complexă  a  formării  preotului 
pe  care-1  cer  imperios  vremurile  excepţional  de  grele  şi  sbuciumate 
prin  care  trecem  şi  problema  organizării  unitare  a  Academiilor. 

După  liturghia  darurilor,  mai  înainte  sfinţite  şi  a  invocării  Du¬ 
hului  Sfânt,  săvârşite  Ia  ora  8  dim.  în  catedrala  mitropolitană,  con- 
gresişfii  s’au  adunat  în  aula  Academiei  teologice,  unde  congresul  a 
fost  deschis  prinfr’o  magistrală  cuvântare  din  partea  I.  P.  S.  Sale 
Mitropolitului  Nicolae  al  Ardealului,  în  care  a  conturat  figura  ideală 
a  preotului  de  care  are  astăzi  nevoe  Biserica  şi  a  arătat  mijloacele 
cari  pot  contribui  la  formarea  unui  asemenea  preot.  Se  constilue 
biroul,  alegându-se  secretari :  rectorul  N.  Colan,  Sibiu ;  prof.  Dr. 
Stănescu,  Cluj'  şi  prof.  Dr.  N.  Popoviciu,  Sibiu. 

Dl  T.  P.  Păcescu,  inspector  în  Ministerul  Cultelor,  aduce  salutul 
d-lui  ministru  al  Cultelor,  arată  avanfagiile  creşterii  tinerilor  în 
Academii,  unde  primesc  cultura  şi  teologică  şi  sacerdotală  necesară 
misiunii  ior  şi  stărue  asupra  organizării  unitare  a  Academiilor  ca 
astfel  sa  fie  posibilă  circulaţia  studenţilor  dela  o  academie  la  alia 
care  numai  binefăcătoare  poate  fi. 

Dl  prof.  Dr.  Nicolae  Colos  aduce  salutul  Facultăţii  de  teo¬ 
logie  din  Cernăuţi,  care  cu  multă  plăcere  a  dat  urmare  invitării  ce 
i  s’a  făcut  de  a  participa  la  acest  congres  atât  de  bine  organizat  şi 
căruia  îi  urează  spor  la  muncă  —  rezervându-şi  cuvântul  în  legătură 
cu  diferitele  probleme  până  la  discutarea  lor  în  amănunt. 

P.  S.  Dr.  A.  Magier,  rectorul  Academiei  teologice  din  Oradea, 
îşi  exprimă  bucuria  şi  mulţumirea  pentru  organizarea  acestui  congres 
atât  de  necesar  şi  de  folositor. 

In  numele  congresului  se  expediază  telegrame  omagiale  M.  S* 
Regelui  Carol  II,  I.  P.  S.  Patriarh  Miron,  d-lor  miniştri  C.  Angelescu, 
al  Instrucţiunii  şi  Lapedafu,  al  Cultelor. 

Se  trece  la  partea  primă  a  programului,  privitoare  la  formarea 
preotului  cerul  de  vremurile  de  azi.  Părintele  Dr.  T.  Botiş,  rectorul 
Academiei  teologice  din  Arad,  îşi  citeşie  referatul:  „Educaţia  în 
internatele  teologice",  în  care  a  expus  sistematic  mijloacele  potrivite 
pentru  o  cât  mai  aleasă  educaţie  în  internate  a  clericilor  (spiritual, 
capelă,  meditaţii,  exhortaţii,  exerciţii  spirituale,  mărturisire,  împărtăşire, 
etc.).  La  discuţia  amplă,  care  s’a  deschis  după  cetirea  referatului 
—  şi  prin  care  s’a  subliniat  necesitatea  absolută  a  internatelor  pentru 
toţi  studenţii  în  teologie  —  au  luat  cuvântul :  P.  S.  Dr.  A.  Magier, 
Oradea ;  Dr.  Cioloca,  Caransebeş ;  Dr.  N.  Terchilă  şi  N.  Colan, 
Sibiu ;  Dr.  Vască  şi  Dr.  Paşca,  Cluj ;  Dr.  N.  Cotos,  Cernăuţi  şi  I.  P. 
S.  Mitropolii  Nicolae,  care  a  rezumai  cele  discutate  şi  le-a  adâncit. 

Referatul  a  fost  întregit  cu  următoarele  propuneri :  a)  Consiliile 
eparhiale  să  fie  severe  la  alegerea  şi  primirea  în  internat  a  studen¬ 
ţilor,  cerând  certificat  dela  preot  şi  catihet ;  b )  numărul  maxim  al 
studenţilor  într’o  academie  să  fie  de  80,  ca  să  se  poată  face  educaţie 
individuală ;  c)  să  se  introducă  uniforma  preoţească  ;  d)  vacanţele 
studenţilor  să  fie  riguros  controlate;  e)  profesorii  Academiilor  să 
ia  contact  zilnic  cu  studenţii  şi  în  afară  de  orele  de  curs ;  f)  să  fie 
introdus  ziarul  personal  prin  care  studenţii  îşi  vor  putea  controla 
gândurile,  iniţiativele  şi  mai  ales  faptele;  g)  să  fie  asigurate  condi¬ 
ţiile  materiale  necesare  unei  prielnice  vieţi  spirituale  în  internat. 

In  şedinţa  de  după  masă  deschisă  la  ora  4  şi  prezidată  tot  de 
I.  P.  S.  Mitropolit  Nicolae,  profesorul  Dr.  V.  Petraşcu — Cluj  îşi 
citeşte :  „Proectul  de  regulament  pentru  internatele  teologice"  redactat 
şi  întregit  la  discuţia  pe  articole  în  spiritul  expunerilor  făcuie  în  prima 
şedinţă.  A  urmat  referatni  părintelui  prof.  Dr.  N.  Popoviciu — Arad; 
„Materiile  teologice  şi  metoda  lor"  şi  referatul  P.  S.  Dr.  A.  Magier — 
Oradea,  privitor  la  „Planul  analitic",  cari  s’au  complectat  reciproc. 
Discuţii  îndelungate,  la  cari  au  participat  aproape  toţi  congresiştii, 
au  avut  loc  cu  privire  la  alegerea  şi  împărţirea  pe  discipline  şi  ore 
a  materialului  de  predat.  S’a  stabilit  principiul  prouorţionalităţu  de¬ 
săvârşite,  între  cele  patru  ramuri  ale  teologiei,  cu  accentuarea  impor¬ 
tanţei  ce  trebue  totuşi  să  o  aibă  ramura  sistematică,  lăsându-se 
Academiilor  oarecare  libertate  la  repartizarea  pe  ore  a  diferitelor 
discipline. 

I.  P.  S.  Sa  salută  la  această  şedinţă  pe  reprezentantul  Facultăţii 
teologice  păr.  Dr.  H.  Rovenţa,  care  a  adus  salutul  acestei  Facultăţi 
şi  urările  ei  de  bine  pentru  congres. 

Obiectul  şedinţei  ultime  l-a  constituit  irei  referate  şi  anume: 
Referatul  păr.  Dr.  D.  Stăniloae — Sibiu,  „Studiul  pastoralei  în  cadrul 
învăţământului  teologic",  care  a  fost  pe  larg  discutat  de  către  con- 
gresişti.  Referatul  preotului  Dr.  O.  L.  Muntean — Cluj,  privitor  ia  „Orga¬ 
nizarea  unitară  a  Academiilor  teologice"  care  a  stârnit  vii  discuţii  şi 
referatul  păr.  Dr.  I,  Petreuţă — Oradea,  privitor  la  „Organizarea  aso¬ 
ciaţiilor  profesorilor  şi  studenţilor  dela  Academiile  teologice",  care 
a  fost  primit  integral. 

Prof.  Dr.  N.  Popoviciu — Sibiu,  la  sfârşit  citeşte  următoarea 
moţiune : 

1,  Profesorii  Academiilor  teologice  ortodoxe  din  mitropolia 
Ardealului,  întruniţi  la  Sibiu  în  prima  lor  conferinţă,  constată  că 
pregătirea  viitorului  cler  este  o  chestiune  de  vitală  importanţă  pentru 
sfânta  noastră  Biserică. 

2.  Această  Biserică  având  singură  dreptul  şi  datoria  de  a-şi 
creşte  slujitorii,  se  va  îngriji  să  organizeze  învăţământul  teologic  în 
aşa  fel,  ca  prin  el  să  zidească  sufletele  de  misionari,  caracterele  de 
preoţi  de  care  ea  are  nevoe  pentru  împlinirea  chemării  sale  mân¬ 
tuitoare  între  oameni. 

3.  Constatând  existenta  diferitelor  tipuri  de  şcoli  teologice 
(Facultăţi,  Academii,  Seminar»),  profesorii  Academiilor  teologice  îşi 
exprima  întreaga  lor  recunoştinţă  fajă  de  preţioasa  contribuie  pe 
care  a  adus-o  fiecare  şcoală  teologică  la  pregătirea  clerului  din 
trecut  şi  departe  de  a  dori  desfiinţarea  vreuneia  —  profesorii  Aca¬ 
demiilor  teologice  sunt  convinşi  că  autoritatea  bisericească  va  de¬ 
săvârşi  cât  mai  grabnic  organizarea  acestor  şcoli,  ca  să  fie  cât  mai 
folositoare  pentru  Biserica  şi  neam. 

4.  Aceste  criterii,  reclamă  şcoale  superioare  —  Academii, 
Facultă(i  —  înzestrate  cu  internate. 

5.  Având  în  vedere  faptul  că  Academiile  teologice  existente 
pretind  dela  studenţii  lor  pregătire  de  bază  egală  cu  bacalaureatul, 
că  profesorii  lor  se  recrutează  după  normele  învăţământului  superior, 
că  studiul  durează  patru  ani,  că  în  sfârşit  aceste  şcoli  sunt  încadrate 
administrativ  în  învăţământul  superior,  profesorii  Academiilor  teo¬ 
logice  cer  să  li  se  recunoască  dreptul  de  a  elibera  licenţă. 

Moţiunea  a  fost  votată  în  întregime  de  congres. 

Prof.  Dr.  Munteanu— Oradea  mulfumeşte  I.  P.  S.  Mitropolit 
Nicolae  pentru  organizarea  congresului  care  va  aduce  atâtea  mari 
foloase  pentru  învăţământul  teologic  ardelean  —  şi  pentru  ospitalitatea 
de  care  s'au  bucurat  fol  timpul  congresiştii. 

ASOCIAŢIA  CLERULUI  „ANDREI  ŞAOUNA"  :  O  IMPORTANTĂ 
ŞEDINŢĂ  A  COMITETULUI  CENTRAL.  Joi,  3  Maiu  a.  c„  s’a  tinut 
la  Sibiu  şedinţa  comitetului  central  al  Asociajiei  clerului  ortodox  din 
Mitropolia  Ardealului,  Şedinţa  a  fost  prezidată  de  P.  C.  Sa  Păr. 
Dr.  Gh.  Ciuhandu,  consilier  eparhial — Arad  şi  preşedinte  al  Aso¬ 
ciaţiei  „A,  Şaguna“. 

Obiectul  acestei  şedinţe  l-au  alcătuit  trei  mari  probleme  cari 
agită  astăzi  preotimea  şi  cari  îi  inspiră  justificate  îngrijorări  pentru 
viitor:  1.  Noile  reduceri  bugetare,  2.  Proectul  salarizării  clerului,  şi 
3.  Pensionarea  preoţilor. 

1.  Cu  privire  la  prima  chestiune  comitetul  constată  cu  durere 
şi  cu  îndreptăţită  indignare,  că  scăderea  problematicelor  venite  sto- 
lare  şi  ale  sesiunilor  parohiale  din  salariile  mizere  ale  preoţilor 
constilue  o  cruntă  nedreptate  şi  o  nouă  lovitură  dată  slujitorilor 
altarelor  de  către  ceîce  sunt  chemaţi  să-i  sprijinească  pe  aceştia 
în  greaua  lor  misiune.  * 

Când  guvernul  {arii  a  fixat  salariile  preoţeşti  sub  nivelul  sa¬ 
lariilor  pe  cari  le  primesc  acarii  căilor  ferate  sau  uşierii  ministeriali 
—  a  făcut-o  justificându-şi  măsura  prin  faptul  că  aceste  salarii  se 
sporesc  cu  veniturile  stolare  şi  cu  ale  sesiunilor  parohiale  —  măcar 
pe  unde  sunt. 

Scăderea  recentă  a  acestor  venite  —  adeseori  imaginare  — 
din  salariile  preoţeşti,  echivalează  cu  lăsarea  pe  drumuri  a  unui  mare 
număr  din  slujitorii  altarelor,  slujitori  cari  prin  nimic  nu  merită 
această  bătaie  de  joc  din  partea  cârmuirii  statului.  Legal  şi  după 

dreplaie  o  asemenea  scădere  nu  se  poate  face  decât  după  aşezarea 
salariilor  preofeşti  la  nivelul  reclamat  de  pregătirea  şcolară  a  cle¬ 
rului  nostru  şi  de  greutăţile  multiplelor  lui  îndatoriri  culturale  şi 
misionare. 

Deaceea  preojimea  protestează  împotriva  acestei  jigniri  şi  ne¬ 
dreptăţi  şi  cere  urgenta  ei  reparare. 

2.  Cu  privire  la  noul  proect  de  salarizare  a  clerului  pregătit 
de  dl  ministru  Alexandru  Lapedatu,  comitetul  constata  că  acest 
proect  pune  salariile  preojeşti  în  funcţie  de  greutăţile  bugetare  ale 
fiecărui  an  financiar,  tinde  să  legalizeze  arbitrariul  oricărui  mi¬ 
nistru  şi  să  deschidă  poartă  largă  tuturor  nedreptăţilor  aplicate 
preojimii  noastre  din  patimă  politică  sau  de  alfă  natură. 

Preo{imea  ortodoxă  respinge  cu  indignare  acest  proect,  cerând 
cât  mai  urgenta  şi  dreapta  legiferare  a  armonizării  salariilor. 

3.  Comitetul  constată  că  problema  pensionării  preoţilor  nu  mai 
poate  suferi  amânare.  Deaceea  cere  cu  toată  insistenta  soluţionarea 
ei  în  sensul  ultimei  legi  votate  în  privinţa  aceasla  de  parlamentul  Jării. 

4.  Asociajia  clerului  „A.  $aguna“,  prin  comitetul  ei,  va  face 
toate  demersurile  necesare  la  factorii  competenţi  —  bisericeşti  şi  de 
stat  —  pentru  îndeplinirea  dezideratelor  de  mai  sus  şi,  solidară  cu 
preotimea  din  restul  tării,  va  lupta  din  toate  puterile  sale  împotriva 
necontenitelor  jigniri  pe  cari  cârmuitorii  fării  le  aduc  Bisericii  şi 
slujitorilor  ei. 

Ea  cere  urgenta  convocare  a  Congresului  naţional  bisericesc, 
chemat  să  contribue  ta  soluţionarea  justă  a  acestor  deziderate. 

5.  Comitetul  Asociaţiei  clerului  „A.  Şaguna"  a  făcut  demersuri 
pentru  studierea  mai  deaproape  a  problemelor  din  chestiune  şi 
pentru  informarea  preofimii  în  vederea  unui  congres  preoţesc  pe 
mitropolie,  care  să-şi  dea  avizul,  ratificând  proectele  comitetului  şi 
mai  ales  mijloacele  de  acţiune  pentru  mai  departe. 

P.  S.  EPISCOP  NICOLAE  1VAN  a  împlinit  de  curând  pa¬ 
triarhala  vârstă  de  80  de  ani.  Cu  prilejul  acesta  înaltul  ierarh  a 
fost  omagiat  nu  numai  de  capitala  Ardealului,  ci  de  întreaga  {ară. 
Omagiul  sincer  şi  entuziast  este  dintre  cele  mai  bine  meritate, 
fiindcă  înţeleptul  şi  devotatul  vlădică  al  Clujului  încheie  opt  de¬ 
cenii  de  vajnică  şi  rodnică  luptă  pusă  jertfelnic  în  slujba  Bisericii 
şi  a  neamului. 

Dacă  viata  P.  S.  Sale  n’ar  fi  fost  umplută  decât  cu  marile  înfăp¬ 
tuiri  din  reînfiinţată  episcopie  a  Vadului,  Feleacului  şi  Clujului,  şi 
ea  tot  ar  intra  cu  cinste  în  istoria  noastră  naţională.  Aceste  înfăp¬ 
tuiri  nu  se  cer  arătate  în  pomelnic,  pentru  fiii  de  azi  ai  neamului. 
Fiindcă  ele  sunt  îndeobşte  cunoscute  şi  lăudate.  Vor  fi  încrestate 
însă  pe  filele  istoriei,  ca  generaţiile  de  mâine  să  cunoască  pildui- 
toarea  viată  a  marelui  ierarh,  să-i  cinstească  memoria  şi  să  prea- 

mărească  pe  Dumnezeu,  pentrucă  a  dăruit  Bisericii  şi  neamului 
asemenea  conducători. 

Bunul  Dumnezeu  să  sporească  zilele  înaltului  ierarh,  încunjurat 
astăzi  de  preţuirea  şi  iubirea  întregii  {ări. 

ADUNĂRILE  EPARHIALE.  Luna  trecută  s’au  ţinut  adunările 
eparhiale  pe  întreg  cuprinsul  ţării-  Membrii  acestor  adunări,  preoţi 
şi  mireni  deopotrivă,  au  avui  prilejul  fericit  de-a  cunoaşte  într’o  în¬ 
făţişare  rezumativă  îmbucurătoarele  aspecte  ale  vieţii  noastre  bise¬ 
riceşti  din  ultimul  an  şi  să  contribue  cu  sfaturile  lor  la  tot  mai  buna 
îndrumare  a  acestei  vieji.  Dar  ei  au  avut  şi  prilejul  trist  de-a  lua 
cunoştinţă  de  greutăţile  cu  care  luptă  Biserica  şi  slujitorii  ei,  din  pri¬ 
cina  tratamentului  maşter  de  care  sunt  împărtăşiţi  aceşti  slujitori  din 
partea  cârmuitorilor  statului. 

In  această  privinţă  este  semnificativ  deosebit  de  importantul 
discurs  pe  care  l-a  rostit  înalt  Prea  Sfinţitul  mitropolit  Nicolae  la 
deschiderea  adunării  eparhiale  din  Sibiu. 

Înaltul  ierarh  şi-a  exprimat  fotuşi  nădejdea,  că  conducătorii 
statului  vor  ajunge  până  la  sfârşit  să  prejuiască  după  cuviinţă  marile 
vrednicii  din  trecut  ale  sfintei  noastre  Biserici,  ca  şi  importanta 
ei  chemare  pentru  viitorul  neamului  nostru  şi  să-i  sprijinească  după 
aceste  criterii  nobilele  ei  silinţe.  •  neculCE 

SLUJITORII  sfintei  noastre  Bi¬ 
serici  duc  o  luptă  aprigă  pentru 
înfăptuirea  justelor  lor  reven¬ 
dicări  bugetare,  care  să  le  dea 
putin{a  să-şi  continue  nestânje- 
ni)i  opera  de  zidire  sufletească 
a  neamului,  pentru  care  s’au 
consacrat. 

Remarcăm  cu  satisfacţia  cu¬ 
venită  preţiosul  sprijin  ce  li-1 
dau  în  această  luptă  ziarele 
„Universul2  şi  „Ţara  Noastră" 
—  ziare  cari  urmăresc  de  altfel 
din  de-aproape  şi  cu  o  lăuda¬ 
bilă  simpatie  toată  viaja  noastră 
bisericească.  Cine  răsfoieşte  zil¬ 
nic  în  deosebi  paginile  „Ţării 
Noastre"  va  constata  cu  bucurie, 
că  nu  este  număr  al  acestei  ga¬ 
zete  scrise  de  cărturari  de  rasă, 
în  care  să  nu  dea  de  coloane 
întregi  închinate  problemelor  re¬ 
ligioase.  Mai  mult:  citind  acest 
ziar  te  simţi  într’o  înviorătoare 
atmosferă  creştinească  (şi  na¬ 
ţională,  fireşte),  fiindcă  toate  pro¬ 
blemele  desbătute  de  redactorii 
ei  sunt  trecute  prin  filtrul  sensi¬ 
bilităţii  şi  judecăţii  ortodoxe.  Şi 
când  afirmăm  acest  lucru  nu  ne 
gândim  numai  la  redactorii  cu 
pregătire  teologică  (I.  C.  Ivanov, 
I.  Lăncrăjan,  D.  Imbrescu)  ci 
şi  la  ceilalfi,  până  la  distinsul 
ei  director  dl  Alex.  Hodoş,  care 
nu  se  jenează  nici  în  articolele 
sale  politice  să  amintească  nu¬ 
mele  lui  fsus.  Căruia  nu-i  zice 
nici  „Chrisf“  nici  „Galileanui", 
ci  aşa  cum  se  cuvine:  „Domnul  şi 
Mântuitorul  nostru  Isus  Hristos". 


însemnăm  acest  lucru,  cu  fi¬ 
reasca  bucurie.  N.  C. 

-0- 

REPREZENTANŢII  clerului  din 
Mitropolia  Blajului  au  purces  la 
alegerea  noului  Mitropolit  al  Bi¬ 
sericii  unite.  Cele  mai  multe 
voturi  le-a  obţinui  P.  S.  Alexan¬ 
dru  Nicolescu  al  Lugojului.  Ale¬ 
gerea  aşteaptă  să  fie  confirmată 
de  Papa. 

-0- 

AŞADAR  minunea  martiră 
dela  Consf  aniinopol,  biserica 
Sfânta  Sofia  iot  va  fi  prefăcută 
în  muzeu.  Şlirea  răspândită,  anul 
trecut  a  fost,  în  primul  moment, 
desminjltă  de  guvernul  turc. 
Acum,  o  revistă  germani  ve¬ 
steşte  că  vizitarea  ei  a  fost  si¬ 
stară  pentru  un  timp,  din  pricina 
lucrărilor  necesare  transformării 
ei  în  muzeu. 

IN  ultimii  doi  ani,  ştiinţa  teo¬ 
logică  germană  în  genere  iar,  stu¬ 
diile  biblice  îndeosebi,  au  pier¬ 
dut  trei  dintre  cei  mai  proemi¬ 
nenţi  reprezentanţi  ai  lor.  La  15 
Martie  1933  pleca  dintre  cei  vii 
Theodor  von  Zahn;  în  Martie 
1934  îl  urmă  Oskar  Holfzmann ; 
două  luni  mai  târziu,  la  20  Maiu 
1934,  Ernst  von  Dobschiiiz. 

Primul,  profesor  la  univer¬ 
sităţile  din  Gotfingen,  Kiel,  Er- 
langen,  Leipzig  şi  apoi  iarăş 
la  Erlangen,  s’a  dedicat  îndeo¬ 
sebi  studiilor  asupra  originii  cre¬ 
ştinismului.  Munca  sa  l-a  con- 

dus  la  concluzii  favorabile  asupra 
autenlicifăjii  cărţilor  N.  T.,  a 
isioricităţii  referatelor  şi  a  soli¬ 
dităţii  tradiţiei  bisericeşti  primi¬ 
tive.  Numeroasele  sale  lucrări 
de  studii  biblice,  se  recomandă 
prin  atitudinea  lor  conservatoare 
şi  prin  bogăţia  documentară  şi 
filologică  pe  cari  o  desvăluesc. 
Dintre  ele  nu  poate  fi  trecută 
cu  vederea  îndeosebi :  Forschun- 
gen  zur  Geschichte  des  neute- 
stamenteichen  Kar.ons  und  der 
altchristlichen  Literatur,  9  voi. 
publicute  dela  1881  la  1916. 
Operile  sale,  consemnate  în  cele 
31  de  pagini  ale  broşurii  Zahn- 
bibliographie  (editura  Deichert 
în  Leipzig),  tipărită  în  1918,  când 
împlinea  80  de  ani,  arată  că 
matusalemica  sa  viaţă  (moare  la 
95  ani)  a  fos!  aceea  a  unui  ti¬ 
tan  în  toată  puterea  cuvântului. 

Al  doilea,  era  un  bun  cuno¬ 
scător  al  mediului  în  care  au 
apărut  cărţile  N.  T.  Lucrări  mai 
importante:  Das  Ende  des  liidi- 
schen  Staatswesens  und  die  Ent- 
sthehung  des  Christenfums,  1888 ; 
Neutestt.  Zeitgeschichte,  1895, 
ed.  II,  1906  ;  Christus,  1907  ;  ed, 
III,  în  1922. 

Asupra  lui  Dobschiitz  să  se 
urmărească  referatul  ce  am  scris 
despre  ultima  lui  carte,  care  va 
apărea  aici. 

•O* 

CU  PRILEJUL  călătoriei  sale 
la  Roma,  pentru  semnarea  pac¬ 
tului  de  amiciţie  italo-francez, 
Pierre  Laval  a  fosi  primit  în  au¬ 
dienţă  solemnă  de  Papa.  Au¬ 
dienţa  a  durat  50  minute.  Şi  a 
decurs  într’o  atmosferă  cordială. 
Papa,  mare  bibliofil  (cândva, 
cardinalul  Achile  Raţii,  cum  se 
numea  până  în  1922,  fusese  şi 


bibliotecar  la  Milano),  a  primit 
din  partea  lui  Laval,  şi  el  bi¬ 
bliofil,  două  cărţi  vechi  de  o  va¬ 
loare  rară.  Iar  minisirul-oaspe, 
a  căpătat  în  dar  un  rozariu  de 
aur.  Chestii...  de  protocol.  Nu 
pentru  ele  scriem  nota  aceasta. 
Ci  pentru  faptul  că  Laval  este  pri¬ 
mul  ministru  francez  primit  la 
Vatican,  dela  anul  1870  până  azi. 

-O- 

INDEXUL  cărţilor  prohibite 
s'a  îmbogăţit  în  ultimul  an  cu 
lucrările  (acestea  sub  formula 
„opera  omnia")  celor  doi  filo¬ 
sofi  idealişti  italieni  Benedelto 
Croce  şi  Giovanni  Geniile.  Apoi, 
cu  scrierile  profesorului  german 
neopăgân  E.  Bergmann  şi,  se’n- 
ţelege,  cu  „Mytus“-ul  lui  Alfred 
Rosenberg.  Acesta  din  urmă  scrie 
aşa:  leh  befinde  mich  auf  dem 
Index  in  besfer  Gesellschaft  (In 
Index  mă  simt  în  cea  mai  bună 
societate.  Mythus  etc.  55—56; 
pag.  18).  Cred  şi  eu  1 

<h 

O  LIGA  „a  decenţei",  înte¬ 
meiată  în  Statele-Unite  Ia  îndem¬ 
nul  mai  multor  prelaţi  rom.-cai., 
luptă  cu  succes  împotriva  fil¬ 
melor  imorale.  Unul  din  mijloa¬ 
cele  de  lupta,  e  aşa  numita 
„săptămână  de  boicot". 

■O* 

REVISTA  berlineză  Die  Fur- 
che  se  ocupa  de  curând  de 
cartea  unui  englez,  prieten  per¬ 
sonal  a  lui  Sadhu  Sundar  Singh 
(C.  F.  Andrews,  Sadhu  Sundar 
Singh,  A  personal  memoir ;  Lon- 
don,  Hodderand  Sfoughfon,  1934) 
în  care  acesta  combate  ipoteza 
după  care  S.  S.  S.  care  era 
atât  de  simţitor  faţă  de  prietenii 
săi,  nu  s’ar  fi  putut  răbda,  atâta 
vreme,  să  nu  le  dea  vreun  semn 

de  viată.  Revista  pomenită  sus¬ 
ţine  a  fi  acesta  ultimul  cuvânt 
asupra  marelui  misionar  dela 
ost.  Un  altul,  l-am  reprodus  noi 
în  Revista  Teologică,  Nov.-Dec. 
1934. 

LA  7  Martie  a.  c.  a  fost  săr¬ 
bătorit  savantul  dominican  R.  P. 
M.  1.  Lagrange  care  împlinea  în 
acea  zi  80  de  ani.  Iată  un  nume 
pe  care-1  rostim  cu  simpatie. 
Părintele  dominican  M.  I.  La¬ 
grange  e  savantul  în  care  se  rea- 
zimă  aproape  toată  activitatea 
teologiei  rom.-cat.  din  ultima  ju¬ 
mătate  de  veac  pe  tărâmul  stu¬ 
diilor  biblice,  pentru  cari  a  fost 
pe  deoparte  un  neostenit  cerce¬ 
tător,  iar  pe  de  altă  parte  un 
neîntrecut  apologet.  Pentru  prima 
afirmaţie  vorbesc  uriaşele  sale 
comentarii  asupra  Sf.  Evanghelii 
şi  a  marilor  epistole  pauline. 
Romani  şi  Galateni  (publicate  în 
colecţia  „Etudes  bibliques“  ini¬ 
ţiată  de  dânsul,  la  editura  Le- 
coffre-Gabalda,  Paris).  In  toate 
problemele  ce  s’au  ridicat  de 
teologi  în  această  direcţie  şi-a 
spus  totdeauna  cuvântul.  Şi,  l-a 
spus  cu  autoritate.  în  cearta  mo¬ 
dernistă  a  fost  amestecat  şi  nu¬ 
mele  său.  Un  moment,  suspectat. 
S’a  văzut  curând,  că,  pentru  bi¬ 
serica  sa,  prestează  alte  servicii 
decât  A.  Loisy  sau  G.  Tyrell. 
La  1892  întemeie  pe  lângă  mă¬ 
năstirea  dominicană  din  Ierusa¬ 
lim  Institutul  de  studii  biblice 
al  cărui  director  e  până'n  ziua 


de  azi.  Tot  acolo  scoate  de  43 
de  ani  „Revue  Biblique“,  revista 
care,  după  părerea  mea,  e  supe¬ 
rioară  oricărei  alteia,  germană 
sau  franceză,  în  specialitatea 
aceasta.  Toate  opiniile  nesdră- 
vane  cari,  mai  ales  în  Germania, 
cresc  ca  ciupercile  pe  pământul 
studiilor  biblice,  sunt  analizate 
acolo  şi  puse  la  punct  într’un 
mod  ce-fi  impune.  Roadelemuncii 
sale,  exceptând  punctele  de  ve¬ 
dere  confesionale  ce  ne  despart, 
stau  tot  atât  de  bine  în  mâinile 
unui  ortodox  ca  şi’n  cele  ele 
unui  coreligionar  el  său. 

•O 

CELEBRUL  teolog  şi  pro¬ 
fesor  al  Universităţii  din  Berlin, 
D.  Adolf  Deissmann,  odată  cu 
începutul  semestrului  de  vară, 
1  Aprilie,  a  trecut  la  pensie. 
Mare  ca  savant  şi  cărturar,  prof. 
Deissmann  n’a  fost  mai  puţin 
mare  ca  creştin  şi  om  de  acţi¬ 
une.  Lucrările  sale  (Bibelstu- 
dien,  Neue  Bibelstudien  şi  mai 
ales  Licht  von  Osfen,  ed.  4,  Tii- 
bingen,  1923)  vădesc  pe  savant. 
Participarea  sa  la  mişcarea  ecu¬ 
menică  —  conferinţa  dela  Stoc- 
holm  îndeosebi,  din  ale  cărei 
desbaieri  a  alcătuit  un  volum 
copios  —  îl  arata  ca  om  de  ac¬ 
ţiune.  Iar  ca  creştin...  cine  a 
citit  cartea  lui  despre  Sf.  Apo¬ 
stol  Pavel  (Paulus;  Tubingen, 
1911;  ed.  If,  1925)  debunăseamă 
şi-a  spus:  aceasta  e  scrisă  de 
un  adevărat  creştin. 

OR.  T.  MARCU 

